Հավելված N 11

## ՄԺԾԾ ԺԱՄԱՆԱԿՀԱՏՎԱԾՈՒՄ ՀՀ ԿԱՌԱՎԱՐՈՒԹՅԱՆ ՈԼՈՐՏԱՅԻՆ ՔԱՂԱՔԱԿԱՆՈՒԹՅՈՒՆԸ

1. **ՈԼՈՐՏԸ**

Սոցիալական պաշտպանությունը պատմականորեն հանդիսացել և շարունակում է հանդես գալ որպես ՀՀ պետական քաղաքականության գերակա ուղղություններից մեկը:

Սոցիալական պաշտպանության ոլորտում պետական քաղաքականության հիմնական նպատակներն են՝

երկրում աղքատության մակարդակի էական կրճատումը, ժողովրդագրական իրավիճակի բարելավումն և ՀՀ բնակչության առանձին խմբերի համար սոցիալական երաշխիքների ապահովումը: Վերոհիշյալ նպատակին հասնելու համար սոցիալական պաշտպանության ոլորտում իրականացվում է լայնածավալ պետական միջամտություն։

1. **ՈԼՈՐՏԱՅԻՆ ՔԱՂԱՔԱԿԱՆՈՒԹՅԱՆ ՀԻՄՆԱԿԱՆ ԹԻՐԱԽՆԵՐԸ**

Ստորև ներկայացվող ծրագրերի թիրախային վերջնական արդյունքները և դրանց կապը ՀՀ կառավարության ծրագրով սահմանված կոնկրետ նպատակների և քաղաքականության թիրախների ապահովման հետ ներկայացված են սույն փաստաթղթի «Նպատակները և թիրախները ՄԺԾԾ ժամանակահատվածում» 2-րդ բաժնում և Հավելված N 3-ի մաս 3-ում:

**Աշխատանքի և աշխատավարձի պետական կարգավորման բնագավառ**

ՀՀ կառավարության ծրագրի 4.6-րդ բաժնում ամրագրված է, որ հաշվի առնելով երկրի մակրոտնտեսական ցուցանիշները, կիրականացվի նվազագույն ամսական աշխատավարձի շարունակական բարձրացում:

ՀՀ կառավարության ծրագրի վկայակոչված դրույթին համապատասխան՝ կքննարկվի նվազագույն ամսական աշխատավարձի բարձրացման հնարավորությունը:

**Անապահով սոցիալական խմբերին աջակցության ծրագիր (1011)**

ՀՀ կառավարության ծրագրի 4.6-րդ բաժնում ամրագրված է, որ Կառավարությունը նպատակադրվել է վերացնել ծայրահեղ աղքատությունը, սոցիալական աջակցության քաղաքականությունը հիմնվելու է սոցիալական կարիքի գնահատման և դրան համաչափ սոցիալական ծառայություն տրամադրելու սկզբունքի վրա՝ խրախուսելով անձի սոցիալ-տնտեսական ակտիվացումը։ Կյանքի դժվարին իրավիճակում հայտնված և աղքատ ընտանիքների կարողությունների և հմտությունների զարգացման միջոցով, զբաղվածության և ինքնազբաղվածության միջոցների ապահովմամբ և աղքատության փուլային հաղթահարման մոդելների կիրառմամբ ընտանիքները դուրս են գալու աղքատությունից։ Նախատեսվում է ավելի շատ ընտանիքների տրամադրել սոցիալական ծառայություններ՝ ավելացնելով ինքնաբավ, արժանապատիվ և սեփական վաստակն ունեցող ընտանիքների թիվը՝ հետզհետե վերացնելով նրանց կախվածությունը պետական աջակցությունից:

Աշխատունակ յուրաքանչյուր քաղաքացու աշխատանքի քաջալերումը, խրախուսումը և այս նպատակով անձի հմտությունների ու հնարավորությունների զարգացումը պետության սոցիալական քաղաքականության առանցքն են: Ներդրվելու է անապահովության գնահատման նոր համակարգ, որի շնորհիվ սոցիալական աջակցության ծրագրերը կլինեն ավելի հասցեական: Առաջարկվող ոչ ֆինանսական ծառայությունների փաթեթները ուղղված կլինեն մարդկանց առաջնային կարիքների բավարարմանը կրթական, առողջապահական և սոցիալական ոլորտներում: Կներդրվի սոցիալական խնդիրների լուծման հստակ ձևաչափ՝ խնդրի արձանագրումից մինչև դրա լուծումը

Ընտանիքների կենսամակարդակի բարձրացմանն ուղղված նպաստների ծրագրերի նպատակը սոցիալապես անապահով ընտանիքների և առանձին խմբերի ներկայացուցիչների թիրախային դրամական աջակցության տրամադրումն է: Ներդրվելու է ընտանիքների անապահովության գնահատման նոր համակարգ։

**Ժողովրդագրական վիճակի բարելավում 1068**

Կառավարության ծրագրի 4.1-ին բաժնում ամրագրված է, որ Շարունակաբար աշխատանքներ են իրականացվելու՝ վերանայելու և զարգացնելու արդեն մեկնարկած ժողովրդագրական իրավիճակի բարելավմանն ուղղված ծրագրերը՝ հատուկ ուշադրություն դարձնելով երեխաներ ունեցող ընտանիքների բնակապահովման միջոցառումներին, երեխաների խնամքի համար տրամադրվող նպաստներին:

Ըստ այդմ, ժողովրդագրական վիճակի բարելավումը խթանելու նպատակով իրագործվելու են միջոցառումներ, որոնց արդյունքում ակնկալվում է, որ կավելանա ծնունդների քանակը, կբարձրանա ծնելիության գումարային գործակիցը:

**Սոցիալական աջակցություն անաշխատունակության դեպքում (1082)**

* Աշխատողների աշխատանքային պարտականությունների կատարման հետ կապված խեղման, մասնագիտական հիվանդության և առողջության այլ վնասման հետևանքով պատճառված վնասի փոխհատուցում (12003) միջոցառմամբ ապահովվում է աշխատանքի վայրում խեղում, մասնագիտական հիվանդություն և առողջության այլ վնասում ստացած անձանց վնասի փոխհատուցման իրավունքը։

**Կենսաթոշակային ապահովություն 1102**

Կառավարության ծրագրի 4.6-րդ մասով ամրագրված է, որ նվազագույն կենսաթոշակի և կենսաթոշակի միջին չափերը հավասարեցվելու են համապատասխանաբար` պարենային և սպառողական զամբյուղների արժեքներին, վերացվելու է ծայրահեղ աղքատությունը։ Ըստ այդմ, միջնաժամկետ ժամանակահատվածում առաջարկվում է վերանայել կենսաթոշակային ցուցանիշները:

**Զբաղվածության ծրագիր (1088)**

*Ծրագրի իրականացումը կապվում է ՀՀ-ում ՀՆԱ-ի տարեկան 7 %-ից ավել աճ ապահովվելու պարագայում՝ գործազրկության մակարդակը 10 %-ից նվազեցնելու՝ ՀՀ Կառավարության 2021-2026 թթ. ծրագրում ամրագրված հեռանկարի հետ։ Միաժամանակ, ծրագրի իրականացումը բխում է ՀՀ կառավարության 2021-2026 թթ. ծրագրի 4.6՝ «Աշխատանք և սոցիալական պաշտպանություն» բաժնում ամրագրված նպատակներից, որտեղ, մասնավորապես, կարևորվում են զբաղվածության կարգավորման պետական ծրագրերի հասցեականության և արդյունավետության բարձրացումը, «կրթություն-աշխատաշուկա» փոխառնչությունների բարձրացումը, կյանքի դժվարին իրավիճակում հայտնված և աղքատ ընտանիքների կարողությունների և հմտությունների զարգացման միջոցով, զբաղվածության և ինքնազբաղվածության միջոցների ապահովմամբ և աղքատության փուլային հաղթահարման մոդելների կիրառմամբ՝ ընտանիքների՝ աղքատությունից դուրս գալը։*

**Բնակարանային ապահովություն (1098)**

1.ՀՀ ՊՆ առաքելությունն է՝

1) Զինծառայողների սոցիալական պաշտպանությունը, որի նպատակն է պետության կողմից զին­ծառայողների, նրանց հավասարեցված անձանց և նրանց ընտանիքների անդամների որո­շա­կի կարիքների հոգալու հնա­րա­վո­րությունների ընձեռումն:

2) ՀՀ պաշտպանության նախարարության համակարգի զինծառայողների սոցիալական ապա­հովության ոլորտում իրականացվող գործունեությունը նպատակաուղղված է զինծա­ռա­յող­ների և նրանց ընտանիքների անդամների, քաղաքացիական ծառայողների, զինվորական ծա­ռայությունից արձակված քաղաքացիների, ազատամարտիկների, զինվորական հաշմ­ան­դամ­ների, զոհված (մահացած), անհայտ կորած զինծառայողների ընտանիքների անդամների սոցիալ-իրավական պաշտպանությանը, դրամական ապահովմանը, կենսաթոշակների և նպաստների ապահովմանը, բնակարանային և կենցաղային պայմանների բարելավմանը, բժշկական սպասարկմանը, պարտադիր պետական ապահովագրությանը, դրամական օգնու­թյան և փոխհատուցման տրամադրմանը, տեղեկատվական ապահովման որակի բարձրաց­մա­նը` ամենօրյա և մարտական գործողությունների ընթացքում անձնակազմի կողմից իրենց ծառայողական պարտականությունների արդյունավետ կատարումն ապահովելու համար:

**Ընտանիքներին, կանանց և երեխաներին աջակցություն (1141)**

ՀՀ կառավարության 2022-2026 թթ ծրագրի 4-րդ բաժնի 4.6 ենթաբաժնի 17-րդ պարբերության համաձայն՝ առաջիկա հինգ տարիներին երեխաների հիմնահարցերի ոլորտում առանցքային է համարվելու երեխայի իրավունքների լիարժեք իրացման համար նպաստավոր պայմանների ստեղծումը՝ երեխաների իրավունքների պաշտպանության մեխանիզմների հզորացմամբ։ Կշարունակվի երեխաների մուտքը հաստատություններ կանխարգելելուն ուղղված ծրագրերի իրականացումը, ՀՀ ապահովվելու է երեխաների ցերեկային խնամքի ծառայությունների տրամադրման գործընթացի անընդհատությունը, բարձրացվելու են մասնագետների կարողությունները։

ՀՀ կառավարության ծրագրի 4.6 բաժնի 14-րդ, 15-րդ և 16-րդ պարբերությունների դրույթները համահունչ են ոլորտի համար սահմանված հիմնական թիրախներին: Ոլորտում իրականացվող ծրագրերն ու միջոցառումները ուղղված են հանրապետությունում ընտանիքում բռնության, մարդկանց թրաֆիքինգի և շահագործման, սեռական բռնության երևույթների կանխարգելման բնագավառում պետական քաղաքականության շարունակականության ապահովմանը։

**Խնամքի ծառայություններ 18 տարեկանից բարձր տարիքի անձանց (1032)**

ՀՀ կառավարության ծրագրի 4.6 բաժնի 25-րդ պարբերության դրույթները համահունչ են ոլորտի համար սահմանված հիմնական թիրախներին, այն է.

• պետական միջոցների շրջանակում շահառուներին մատուցվող խնամքի ծառայությունների շարունակականության ապահովում` խրախուսելով ծառայությունների պատվիրակումը հասարակական կազմակերպություններին մրցութային եղանակով.

• շահառուներին մատուցվող ծառայությունների որակի բարելավում.

• խնամքի տրամադրման գործընթացի համատեքստում համայնքահեն ծառայությունների ընդլայնում` ներգրավելով նաև համայնքի ներուժը.

• վերը նշված գործընթացների իրականացումն ապահովելու նպատակով օրենսդրական դաշտի կատարելագործում:

**Հաշմանդամություն ունեցող անձանց աջակցություն (1160)**

Հաշմանդամություն ունեցող անձանվ հիմնահարցերի ոլորտում իրականացվող ծրագրերի և միջոցառումների հիմնական նպատակն է հաշմանդամություն ունեցող անձանց իրավունքներրի պաշտպանությունը, համայնքային կյանքում նրանց  սոցիալական ներառման ապահովումը և կարիքին համարժեք ծառայությունների մատուցումը:

**Սոցիալական ապահովություն 1205**

Կառավարության ծրագրի 4.6-րդ մասով ամրագրված է, որ Կառավարությունը նպատակադրվել է մինչև 2026 թվականը վերացնել է ծայրահեղ աղքատությունը: Ըստ այդմ, միջնաժամկետ հեռանկարում նպատակադրվել է բացառել պարենային աղքատության գծից ցածր ծերության, հաշմանդամության, կերակրողին կորցնելու դեպքում նպաստների չափերը:

1. **ՈԼՈՐՏԱՅԻՆ ԾԱԽՍԱՅԻՆ ԾՐԱԳՐԵՐԸ ԵՎ ԾԱԽՍԱՅԻՆ ԳԵՐԱԿԱՅՈՒԹՅՈՒՆՆԵՐԸ**

|  |  |
| --- | --- |
| Գերակա ծախսային ուղղությունները ՄԺԾԾ ժամանակահատվածի համար` (ըստ գերակայությունների նվազման) | |
| **Անապահով սոցիալական խմբերին աջակցության ծրագիր (1011)** | Ընտանիքների կենսամակարդակի բարձրացմանն ուղղված ծրագրերի նպատակը սոցիալապես անապահով ընտանիքների և առանձին խմբերի ներկայացուցիչների թիրախային դրամական աջակցության տրամադրումն է: Ներդրվելու է ընտանիքների անապահովության գնահատման նոր համակարգ։ |
| Ժողովրդագրական վիճակի բարելավում (1068) | Ծրագիրը և դրանում ներառված միջոցառումները մշակվել են՝ հիմք ընդունելով ՀՀ կառավարության 2021թ. օգոստոսի 18-ի N 1363-Ա որոշմամբ հավանության արժանացած ՀՀ կառավարության ծրագրի 4-րդ՝ «Մարդկային կապիտալի զարգացում» բաժնի 4.1 ենթաբաժնով սահմանված նպատակները |
| Կենսաթոշակային ապահովություն (1102) | Ծրագիրը և դրանում ներառված միջոցառումները մշակվել են՝ հիմք ընդունելով ՀՀ կառավարության 2021թ. օգոստոսի 18-ի N 1363-Ա որոշմամբ հավանության արժանացած ՀՀ կառավարության ծրագրի 4-րդ՝ «Մարդկային կապիտալի զարգացում» բաժնի 4.6 ենթաբաժնով սահմանված նպատակները: «Կենսաթոշակային ապահովություն (1102)» ծրագրի գերակայությունն է նվազագույն կենսաթոշակի և կենսաթոշակի միջին չափերը հավասարեցնել, համապատասխանաբար` պարենային և սպառողական զամբյուղների արժեքներին, վերացնել ծայրահեղ աղքատությունը: |
| **Զբաղվածության ծրագիր (1088)** | Զբաղվածության բյուջետային ծրագրի շրջանակներում առաջնահերթության կարգով կիրականացվեն զբաղվածության ապահովման միջոցառումներ կյանքի դժվարին իրավիճակում հայտնված անձանց համար՝ պատերազմի մասնակիցներ, նպաստառու ընտանիքների գործազուրկներ, ինչպես նաև այլ խմբեր։ Գործազուրկների համար կիրականացվեն նաև աշխատանքյին փորձի ձեռքբերման, մասնագիտական ուսուցման, ինքնազբաղվածության (անասնապահական գործունեություն), ինչպես նաև ժամանակավոր զբաղվածության ապահովմանն ուղղված՝ վարձատրվող հասարակական աշխատանքների և սեզոնային հողագործության զարգացման միջոցառումներ։ |
| **Ընտանիքներին, կանանց և երեխաներին աջակցություն (1141)** | «Երեխայի իրավունքների մասին» ՄԱԿ-ի Կոնվենցիայի, Վերանայված Եվրոպական սոցիալական խարտիայի, ՄԱԿ-ի. «Անդրազգային կազմակերպված հանցավորության դեմ պայքարի», «Կանանց նկատմամբ խտրականության բոլոր ձևերի վերացման մասին», ԵԽ-ի «Մարդկանց շահագործման դեմ պայքարի մասին» կոնվենցիաներով ԵՄ բյուջետային աջակցության ֆինանսավորման համաձայնագրերով և Հայաստանի Հանրապետության կողմից միջազգային այլ փաստաթղթերով ստանձնած պարտավորությունների կատարմանը՝ ապահովելով ընտանիքում ապրելու ու դաստիարակվելու երեխայի իրավունքի իրացումը, այդ թվում կարևորելով հաշմանդամություն ունեցող բոլոր երեխաների շուրջօրյա խնամքի հաստատությունների ապաինստիտուցիոնալացումը և նրանց խնամքն ընտանեկան միջավայրում կազմակերպումը:  Երեխաների իրավունքների պաշտպանության համակարգի բարելավումը պայմանավորված է միասնական քաղաքականության ապահովմամբ՝ բոլոր մակարդակներում՝ խնամակալության և հոգաբարձության հանձնաժողովների, մարզպետարանների ընտանիքի, կանանց և երեխաների իրավունքների պաշտպանության բաժինների և Երեխաների իրավունքների պաշտպանության ազգային հանձնաժողովի, տեղեկատվական բազայի արդյունավետութան բարձրացմամբ:  1. Ապահովել երեխաների իրավունքների պաշտպանության համակարգի բարելավումը  2. Ապահովել ընտանեկան տիպի այլընտրանքային խնամքի համաչափ և ըստ կարիքի ծառայությունների ցանցի ընդլայնումը  3. Ապահովել կյանքի դժվարին իրավիճակում հայտնված երեխաներին և նրանց ընտանիքներին կարիքահեն ցերեկային ծառայությունների տրամադրումը  4. Ապահովել շուրջօրյա խնամքի հաստատությունների ապաինստիտուցիոնալացումը  5. Դրամաշնորհային մրցույթային կարգով ՀԿ-ների հետ համաֆինանսավորման միջոցով ընտանիքում բռնության ենթարկված անձանց ապաստարանի տրամադրումը անհրաժեշտ իրավաբանական, սոցիալ-հոգեբանական, սեփական կյանքի ինքնուրույն կազմակերպման և տնտեսական հզորացմանն ուղղված ծառայությունների մատուցումը։  6.Մարդկանց թրաֆիքինգի և շահագործման ենթարկված անձանց օրենքով նախատեսված սոցիալ-հոգեբանական վերականգնողական ծառայությունների, ինչպես նաև ընդլայնված նոր ծառայության տեսակների տրամադրումը։  7.Թրաֆիքինգի և շահագործման ենթարկված անձանց թրաֆիքինգի և շահագործման ենթարկվելու արդյունքում կրած վնասների մասնակի փոխհատուցման նպատակով դրամական միջոցների տրամադրումը։  8.Ընտանիքում բռնության ենթարկված անձանց ՀՀ կառավա­րության 2019 թ.մարտի 29-ի N333-Ն որոշմամբ սահմանված դրույթների պահանջներին համապատասխան ժամանակավոր ֆինանսական աջակցության տրամադրումը։ |
| **Խնամքի ծառայություններ 18 տարեկանից բարձր տարիքի անձանց (1032)** | ՄԺԾԾ ժամանակահատվածում ոլորտի հիմնական ծախսային ծրագիրն է «Տարեց և (կամ) հաշմանդամություն ունեցող անձանց խնամքի ծառայություններ» բյուջետային ծրագրի (1032) շրջանակում իրականացվում է վեց միջոցառում, որոնք ուղղված են 3810 շահառուի (2022 թվականի 4362-ի փոխարեն, այսինքն՝ 2023 թվականին շահառուների թվաքանակը նվազեցվել է 552-ով)՝ շուրջօրյա խնամքի կենտրոններում, տնային պայմաններում, ցերեկային կենտրոններում, անօթևան անձանց ժամանակավոր օթևանում խնամքի, սոցիալական ծառայությունների տրամադրմանը և կացարանով ու սննդով ապահովմանը։  Ծախսային գերակայություններն են՝  1) Խնամքի ծառայությունների բարելավման, համայնքահեն ծառայությունների ներդրման համար իրավական իրավական հիմքերի և կարգավորումների իրագործումը, ինչը բխում է օրենսդրական դաշտի կատարելագործումից:  2) Պետական աջակցությամբ խնամքի կարիք ունեցող տարեցներին, հաշման-դամություն ունեցող անձանց, անօթևան անձանց մատուցվող ծառայությունների շարունակականության ապահովումը, ինչպես նաև սոցիալական տներում ապրող միայնակ կենսաթոշակառուներին նպատակային աջակցության տրամադրման արդյունավետության և որակի բարձրացումը։  3) Հասարակական կազմակերպություններին մրցութային եղանակով ծառայությունների պատվիրակման գործընթացի բարելավումը, ՀՀ ողջ տարածքում ծառայությունների տրամադրման ընդլայնումը, ինչի արդյունքում կձևավորվի մրցակցային միջավայր, կներդրվեն ֆինանսավորման տարբեր նոր մոդելներ, կխթանվի սոցիալական ծառայությունների բազմազանությունը և այլն։ |
| **Հաշմանդամություն ունեցող անձանց աջակցություն (1160) (Հաշմանդամություն ունեցող անձանց սոցիալական ներառում)** | 1.Պետական միջոցների շրջանակում շահառուներին կարիքին համարժեք աջակցող միջոցների տրամադրում պետական հավաստագրերի հիման վրա:  2. տրամադրվող աջակցող միջոցների որակի բարելավում և տեսականու ընդլայնում:  3. հաշմանդամություն ունեցող անձանց սոցիալ\_վերականգնողական ծառայությունների տրամադրում ցերեկային կենտրոններում՝ խրախուսելով ծառայությունների պատվիրակումը հասարակական կազմակերպություններին մրցութային եղանակով.  4.Շահառուներին մատուցվող ծառայությունների որակի բարելավումը.  5.Խնամքի ծառայությունների ապաինստիտուցիոնալացման գործընթացի համատեքստում համայնքահենք փոքր խմբային տներում հաշմանդամություն ունեցող անձանց խնամքի ծատայությունների տրամադրում:  6.Վերը նշված գործընթացների իրականացումն ապահովելու նպատակով օրենսդրական դաշտի կատարելագործումը: |
|  | Ծրագիրը և դրանում ներառված միջոցառումները մշակվել են՝ հիմք ընդունելով ՀՀ կառավարության 2021թ. օգոստոսի 18-ի N 1363-Ա որոշմամբ հավանության արժանացած ՀՀ կառավարության ծրագրի 4-րդ՝ «Մարդկային կապիտալի զարգացում» բաժնի 4.2 ենթաբաժնով սահմանված նպատակները: Կառավարությունը նպատակադրվել է մինչև 2023 թվականը վերացնել ծայրահեղ աղքատությունը, էապես նվազեցնել աղքատությունը:  • «Զինվորական ծա­ռայության և զին­­ծա­­ռա­յո­­ղի կար­գա­վիճակի մա­­­սին» ՀՀ օրեն­ք   * «ՀՀ ՊՆ հա­մա­կար­գի` հաշ­ման­դա­մու­թյան զին­վո­րա­­­կան կեն­սա­թո­շա­կի ի­րա­­վունք ունե­­ցող նախ­­կին զին­ծա­ռա­յող­ների և զոհված (մա­հա­ցած) զին­­ծա­­ռա­յող­ների ըն­տա­նիք­նե­րի բնա­­կա­րա­­նա­­յին ա­պա­հովու­թյան կար­գը հաս­­տա­­տե­լու և ՀՀ կառավարու­թյան 2005 թվա­­­կանի հու­նիսի 9-ի N 947-Ն որոշ­ման մեջ լրացում կատա­րե­լու մա­սին» ՀՀ կա­­ռա­­­վա­րու­թյան 10.09.2017թ. N 1016-Ն որո­շում:   «ՀՀ ՊՆ հա­մա­կար­գի` 1-ին կամ 2-րդ խմբի հաշ­ման­դա­մության զին­­վո­րա­­­­կան կեն­սա­թո­շա­կի իրա­վունք ունե­­ցող նախ­­կին զին­ծա­ռա­յող­ների և զոհ­ված (մա­հա­ցած) զին­ծա­­ռայող­ների ըն­տա­նիք­նե­րի բնա­կարա­նա­յին ապահո­վու­­թյան կար­գը և չափերը սահ­մա­նե­լու մասին» ՀՀ կա­­ռա­­­վա­րու­թյան 06.12.2018թ. N 1419-Ն որոշում: |

1. **ՈԼՈՐՏԱՅԻՆ ԾԱԽՍԵՐԻ ԳՆԱՀԱՏԱԿԱՆԸ**

|  |  |  |  |  |
| --- | --- | --- | --- | --- |
| Ծրագրային դասիչը | Ծրագիրեր/Միջոցառում | 2024թ տարի  (հազ. դրամ) | 2025թ  (հազ. դրամ) | 2026թ  (հազ. դրամ) |
| Ծրագիր |
| Ծրագիր | | | | |
| **1005** | Ծրագրի անվանումը` | **10,834,700.0** | **10,823,000.0** | **10,793,000.0** |
| ***Պարգևավճարներ և պատվովճարներ*** |
| Ծրագիր | | | | |
| **1011** | Ծրագրի անվանումը` | **42,008,438.4** | **40,172,270.9** | **38,850,785.5** |
| ***Անապահով սոցիալական խմբերին աջակցություն*** |
| Ծրագիր | | | | |
| **1015** | *Ծրագրի անվանումը`* | **10,619,496.0** | **10,619,496.0** | **10,619,496.0** |
| **Սոցիալական փաթեթների ապահովում** |
| Ծրագիր | | | | |
| **1032** | Ծրագրի անվանումը` | **5,563,325.8** | **5,353,662.5** | **5,679,654.0** |
| **Խնամքի ծառայություններ 18 տարեկանից բարձր տարիքի անձանց** |
| Ծրագիր | | | | |
| **1068** | Ծրագրի անվանումը` | **65,923,084.6** | **78,204,340.0** | **89,226,633.0** |
| **Ժողովրդագրական վիճակի բարելավում** |
| Ծրագիր | | | | |
| **1082** | Ծրագրի անվանումը` | **21,861,726.2** | **22,807,500.0** | **24,058,100.0** |
| **Սոցիալական աջակցություն անաշխատունակության դեպքում** |
| Ծրագիր | | | | |
| 1088 | Ծրագրի անվանումը` | **2,529,196.0** | **2,820,926.2** | **3,099,193.9** |
| **Զբաղվածության ծրագիր** |
| Ծրագիր | | | | |
| **1098** | Ծրագրի անվանումը` | **9,935,636.7** | **11,915,504.8** | **12,780,806.3** |
| **Բնակարանային ապահովում** |
| Ծրագիր | | | | |
| **1102** | Ծրագրի անվանումը` | **475,965,213.8** | **523,883,582.0** | **739,813,727.7** |
| **Կենսաթոշակային ապահովություն** |
| Ծրագիր | | | | |
| **1117** | Ծրագրի անվանումը` | **8,592,545.2** | **8,647,397.6** | **8,692,122.9** |
| **Սոցիալական պաշտպանության բնագավառում պետական քաղաքականության մշակում՝ ծրագրերի համակարգում և մոնիթորինգ** |
| Ծրագիր | | | | |
| **1141** | Ծրագրի անվանումը` | **6,662,634.4** | **6,781,200.8** | **6,821,026.4** |
| **Ընտանիքներին՝ կանանց և երեխաներին աջակցություն** |
| Ծրագիր | | | | |
| **1153** | Ծրագրի անվանումը` | **214,454.1** | **214,454.1** | **214,454.1** |
| **Սոցիալական պաշտպանության ոլորտի զարգացման ծրագիր** |
| **1160** | Ծրագրի անվանումը` | **2,482,899.7** | **2,955,395.9** | **2,548,612.9** |
| **Հաշմանդամություն ունեցող անձանց աջակցություն** |
| Ծրագիր | | | | |
| **1184** | Ծրագրի անվանումը` | **1,515,000.0** | **1,515,000.0** | **1,515,000.0** |
| **Ավանդների փոխհատուցում** |
| Ծրագիր | | | | |
| **1205** | Ծրագրի անվանումը` | **82,385,258.1** | **83,728,205.0** | **85,904,058.6** |
| **Սոցիալական ապահովություն** |
| **Սոցիալական պաշտպանության համակարգի բարեփոխումներ** |
|  | ընդամենը` | **747,093,609.3** | **810,578,948.8** | **1,040,762,354.0** |