**2024-2026**

**ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԱՅԻՆ ԾՐԱԳՐԻ**

**ԵՎ 2024**

**ԹՎԱԿԱՆԻ ԲՅՈՒՋԵՏԱՅԻՆ ՖԻՆԱՆՍԱՎՈՐՄԱՆ ՀԱՅՏԵՐ**

|  |  |
| --- | --- |
| Պետական մարմինը՝ | *ՀՀ աշխատանքի և սոցիալական հարցերի նախարարություն* |
| **Հայտի հաստատման ամսաթիվը**՝ | *<Լրացնել հայտի հաստատման ամսաթիվը>* |

# 1. ՆՊԱՏԱԿՆԵՐԸ ԵՎ ԹԻՐԱԽՆԵՐԸ ՄԺԾԾ ԺԱՄԱՆԱԿԱՀԱՏՎԱԾՈՒՄ

2024-2026 թթ․ ՄԺԾԾ ժամանակահատվածում ԱՍՀ նախարարության պատասխանատվության ներքո գտնվող բնագավառներում քաղաքականության հիմնական նպատակներն ու թիրախներն են․

* Նվազագույն ամսական աշխատավարձի չափը 2024-2026թթ. միջնաժամկետ ժամանակահատվածում կվերանայվի ՀՀ բյուջեի հնարավորությունների առկայության պարագայում, մասնավորապես նախատեսվում է, որ 2024 թվականին՝ կպահպանվի 75,000 դրամ չափը, 2025 թվականին 75,000 դրամից կբարձրացվի մինչև 80,000 դրամ, 2026 թվականին՝ 80,000 դրամից կբարձրացվի մինչև 85,000 դրամ (ներառված չեն աշխատավարձից վճարվող հարկերը, սոցիալական կամ օրենքով սահմանված պարտադիր այլ վճարները, հավելումները, հավելավճարները, պարգևատրումները և լրավճարները)։ Սույն նպատակադրումը կապված է ՄԱԿ-ի «Կայուն զարգացման 2030 օրակարգում» ներառված կայուն զարգացման` 8-րդ նպատակի և դրա գծով սահմանված` 8.1.1-ին, 8.2.1-ին, 8.4.1-ին, 8.4.2-րդ, 8.5.1-ին և 8.5.1.ա գլոբալ ցուցանիշների հետ:
* **1005.** **«Պարգևավճարներ և պատվովճարներ»** ծրագրի հիմնական նպատակը պետական հոգածության դրսևորում, առանձին կատեգորիաների քաղաքացիների և նրանց ընտանիքների (զոհված` հետմահու "Հայաստանի ազգային հերոս" ՀՀ բարձրագույն կոչում ստացած կամ "Մարտական խաչ" շքանշանով պարգևատրված անձի ընտանիքին, զինծառայողներին, ՀՄՊ մասնակիցներին, այլ պետություններում մարտական գործողությունների մասնակիցներին, զոհված (մահացած) զինծառայողի ընտանիքի անդամներին, ՀՄՊ վետերաններին) սոցիալական երաշխիքների տրամադրումն է։
* **1011.** «**Անապահով սոցիալական խմբերին աջակցություն»** ծրագրի հիմնական նպատակը օժանդակել անապահով ընտանիքների կենսամակարդակի բարձրացմանը՝ մեղմելով աղքատությունը և կրճատելով ծայրահեղ աղքատությունը։
* **1015. «Սոցիալական փաթեթի ապահովում»** ծրագրի նպատակը Աշխատանքի, սոցիալական ապահովության և սոցիալական աջակցության ոլորտներում վարվող քաղաքականության իրականացումն է.
* ՀՀ կառավարության 2021թ. նոյեմբերի 18-ի N 1902-Լ որոշման N 1 հավելվածով հաստատված ՀՀ կառավարության 2021-2026 թվականների գործունեության միջոցառումների ծրագրի 3-րդ կետի 3.1-ին ենթակետի համաձայն՝ մինչև 2024 թվականի դեկտեմբեր ամիսը ՀՀ վարչապետի աշխատակազմ պետք է ներկայացվի «Հայաստանի Հանրապետության կառավարության 2012 թվականի դեկտեմբերի 27-ի N 1691-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագիծ, որով նախատեսվելու է սոցփաթեթի շահառուների շրջանակի ընդլայնում (շուրջ 6930 շահառուով): Սույն նպատակադրումը կապված է ՄԱԿ-ի «Կայուն զարգացման 2030 օրակարգում» ներառված կայուն զարգացման` 3-րդ, 4-րդ, 8-րդ նպատակների և դրանց գծով սահմանված` 3.8.2-րդ, 3.բ.2-րդ, 4.3.1-ին, 8.բ.1-ին գլոբալ ցուցանիշների հետ:
* **1032. «Խնամքի ծառայություններ 18 տարեկանից բարձր տարիքի անձանց»** ծրագրի հիմնական նպատակը շուրջօրյա խնամքի կենտրոններում, տնային պայմաններում, սոցիալական հոգածության ցերեկային կենտրոններում, խնամքի հետ միասին կացարանով ապահովում ճգնաժամային կենտրոններում խնամքի ծառայությունների տրամադրումն է՝

ՀՀ կառավարության 2021 թ. նոյեմբերի 18-ի N 1902-Լ որոշմամբ հաստատված՝ Կառավարության ծրագրի 4.6 բաժնի 12-րդ, 25-րդ, 26-րդ և 27-րդ պարբերությունների, ՀՀ կառավարության 2021 թ. ապրիլի 8-ի N 498-Լ որոշմամբ հաստատված «Տարեցներին մատուցվող խնամքի ծառայությունների բարելավման և համայնքահեն ծառայությունների ներդրման ու զարգացման ծրագիր» իրավական ակտի, ինչպես նաև ՄԱԿ-ի կայուն զարգացման 2030 օրակարգ, 1-ին կետի 3-րդ, 8-րդ կետի 1-ին, 10-րդ կետի 4-րդ, 11-րդ կետի 2-րդ, 3-րդ, 7-րդ դրույթների համաձայն։

* **1068. «Ժողովրդագրական վիճակի բարելավում»** ծրագրի հիմնական նպատակը խթանել ժողովրդագրական վիճակի բարելավումը՝ բարելավելով Ժողովրդագրական վիճակը և խթանելով բազմազավակության աճը։
* **1082. «Սոցիալական աջակցություն անաշխատունակության դեպքում»** հիմնական նպատակը կորցրած եկամուտների մասնակի փոխհատուցումն է, ինչպես նաև աշխատանքի վայրում դժբախտ դեպքի արդյունքում խեղում, մասնագիտական հիվանդություն և առողջության այլ վնասման հետևանքով պատճառված վնասի հատուցման ապահովումը։ Սույն ծրագիրը կապված է ՄԱԿ-ի «Կայուն զարգացման 2030 օրակարգում» ներառված կայուն զարգացման` 8-րդ նպատակի 8.8.1 գլոբալ ցուցանիշի հետ:
* **1088. «Զբաղվածության ծրագիր».** Զբաղվածության ոլորտում իրականացվող քաղաքականության հիմնական նպատակներն են բնակչության կայուն, ինչպես նաև ժամանակավոր զբաղվածության ապահովումը։ Նշված նպատակի իրականացմանն է ուղղված զբաղվածության բյուջետային 1088 ծրագիրը՝ իր միջոցառռւմներով։ Ծրագրի իրականացումը կապվում է ՀՀ-ում ՀՆԱ-ի տարեկան 7 %-ից ավել աճ ապահովվելու պարագայում՝ գործազրկության մակարդակը 10 %-ից նվազեցնելու՝ ՀՀ Կառավարության 2021-2026 թթ. ծրագրում ամրագրված հեռանկարի հետ։ Միաժամանակ, ծրագրի իրականացումը բխում է ՀՀ կառավարության 2021-2026 թթ. ծրագրի 4.6՝ «Աշխատանք և սոցիալական պաշտպանություն» բաժնում ամրագրված նպատակներից, որտեղ, մասնավորապես, կարևորվում են զբաղվածության կարգավորման պետական ծրագրերի հասցեականության և արդյունավետության բարձրացումը, «կրթություն-աշխատաշուկա» փոխառնչությունների բարձրացումը, կյանքի դժվարին իրավիճակում հայտնված և աղքատ ընտանիքների կարողությունների և հմտությունների զարգացման միջոցով, զբաղվածության և ինքնազբաղվածության միջոցների ապահովմամբ և աղքատության փուլային հաղթահարման մոդելների կիրառմամբ՝ ընտանիքների՝ աղքատությունից դուրս գալը։ Զբաղվածության ծրագրի իրականացումը կապվում է նաև ՄԱԿ-ի կայուն զարգացման 8-րդ՝ «Արժանապատիվ աշխատանք և տնտեսական աճ», ինչպես նաև 1-ին՝ «Աղքատության վերացում» նպատակի հետ։ 2022թ. տվյալներով՝ իրականացված զբաղվածության պետական ծրագրի արդյունքում աշխատանքով է ապահովվել շուրջ 1706 անձ կամ տարվա ընթացքում Միասնական սոցիալական ծառայության տարածքային կենտրոններում գործազուրկի կարգավիճակ ստացած անձանց թվաքանակի շուրջ 14.7 %-ը։ Ակնկալվում է զբաղվածության ապահովման պետական ծրագրերի ակտիվ իրականացմամբ՝ նշված ցուցանիշը 2026 թ. հասցնել 69.1 %-ի։
* **1098. «Բնակարանային ապահովում»** ծրագրի հիմնական նպատակը Հանրապետությունում մշտական բնակության վայր չունեցող անօթևան անձանց բնակարանային ապահովմանն աջակցությունն է՝ բարելավելով շահառուներին բնակարանային ապահովվածությունը:
* **1102. «Կենսաթոշակային ապահովություն» ծրագրի** հիմնական նպատակը կենսաթոշակի իրավունքի իրացումն է՝ ապահովելով կենսաթոշակների նշանակման և վճարման գործընթացը։
* **1141.«Ընտանիքներին, կանանց և երեխաներին աջակցություն»** ծրագրի հիմնական նպատակը Կյանքի դժվարին իրավիճակում հայտնված երեխաների համար ընտանիքում կամ ընտանեկան տիպի միջավայրում ապրելու իրավունքի իրացումն է, թրաֆիքինգի և շահագործման, սեռական բռնության ենթարկված անձանց աջակցության տրամադրումը, զոհի հասարակական կյանքին լիարժեք վերաինտերմանն ուղղված աշխատանքների իրականացումը, ինչպես նաև ընտանիքում բռնության ենթարկված անձանց աջակցության տրամադրումը, տնտեսական հզորացումը: «Ընտանիքներին, կանանց և երեխաներին աջակցություն»ծրագրի իրականացումը կապվում է նաև ՄԱԿ-ի կայուն զարգացման 5՝ «Հասնել գենդերային հավասարության և զորացնել բոլոր կանանց ու աղջիկներին», 8.7՝ «Ձեռնարկել անհապաղ և արդյունավետ միջոցառումներ՝ իսպառ վերացնելու հարկադրյալ աշխատանքը, վերջ դնելու ժամանակակից ստրկությանը և մարդկանց թրաֆիքինգին, ապահովելու երեխայի աշխատանքի վատթարագույն ձևերի, այդ թվում՝ մանուկ զինվորների հավաքագրման և օգտագործման արգելումն ու վերացումը, ինչպես նաև մինչև 2025 թ. վերջ դնել երեխայի աշխատանքին իր բոլոր ձևերով», 16.1՝ «Զգալիորեն նվազեցնել բռնության բոլոր ձևերը և դրանց առնչվող մահերի ցուցանիշը», 16.2՝ «Վերջ դնել երեխաների չարաշահմանը, շահագործմանը, թրաֆիքինգին, նրանց դեմ գործադրվող բոլոր տեսակի բռնություններին և խոշտանգումներին» նպատակների հետ:
* **1153. «Սոցիալական պաշտպանության ոլորտի զարգացման ծրագիր»** ծրագրի հիմնական նպատակը Սոցիալական պաշտպանության ոլորտում քաղաքականության ու ծրագրերի մշակման համար անհրաժեշտ հետազոտությունների ու վերլուծությունների իրականացում, ոլորտում ընդգրկված մասնագետների մասնագիտական կողմնորոշման, ինչպես նաև նրանց մասնագիտական գիտելիքների ու կարողությունների շարունակական զարգացման ապահովումն է:
* **1160. «Հաշմանդամություն ունեցող անձանց աջակցություն»** ծրագրի հիմնական նպատակըաջակցել հաշմանդամություն ունեցող անձանց սոցիալական ներառմանը հասարակություն: «Հաշմանդամություն ունեցող անձանց աջակցություն» ծրագրի իրականացումը կապվում է նաև ՄԱԿ-ի կայուն զարգացման 16՝ «Խաղաղություն, արդարություն և ամուր հաստատություններ:Խթանել խաղաղ և ներառական հասարակությունների կառուցումը՝ հանուն կայուն զարգացման, բոլորի համար հասանելի դարձնել արդարությունը, բոլոր մակարդակներում ստեղծել արդյունավետ, հաշվետու և ներառական հաստատություններ» նպատակի հետ։
* **1184. «Ավանդների փոխհատուցում» ծրագրի** նպատակն է «ՎՏԲ-Հայաստան» ՓԲԸ-ում ավանդատու հանդիսացող և նախկին ԽՍՀՄ Խնայբանկի ՀԽՍՀ հանրապետական բանկում մինչև 1993 թվականի հունիսի 10-ը ներդրված դրամական ավանդների փոխհատուցումը:
* **1205. «Սոցիալական ապահովություն» ծրագրի** հիմնական նպատակը Սոցիալական ապահովության իրավունքի իրացման ապահովումն է։

***Քաղաքականության նպատակների և թիրախների մասին տեղեկատվությունն ամփոփված է կից՝ Հավելված 3-ի Մաս 3-ում ներկայացված աղյուսակում (ԱՍՀՆ ծրագրերի գծով վերջնական արդյունքի ցուցանիշները):***

# 2. ԾԱԽՍԱՅԻՆ ԳԵՐԱԿԱՅՈՒԹՅՈՒՆՆԵՐԸ ՄԺԾԾ ԺԱՄԱՆԱԿԱՀԱՏՎԱԾՈՒՄ

**Ժողովրդագրական վիճակի բարելավում (1068)**

Ծրագիրը և դրանում ներառված միջոցառումները մշակվել են՝ հիմք ընդունելով ՀՀ կառավարության 2021թ. օգոստոսի 18-ի N 1363-Ա որոշմամբ հավանության արժանացած ՀՀ կառավարության ծրագրի 4-րդ՝ «Մարդկային կապիտալի զարգացում» բաժնի 4.1 ենթաբաժնով սահմանված նպատակները:

**Անապահով սոցիալական խմբերին աջակցության ծրագիր (1011)**

Ծրագիրը և դրանում ներառված միջոցառումները մշակվել են՝ հիմք ընդունելով ՀՀ կառավարության 2021թ. օգոստոսի 18-ի N 1363-Ա որոշմամբ հավանության արժանացած ՀՀ կառավարության ծրագրի 4-րդ՝ «Մարդկային կապիտալի զարգացում» բաժնի 4.6 ենթաբաժնի առաջին և երկրորդ պարբերություններով սահմանված նպատակները։ Այն է՝ Սոցիալական աջակցության քաղաքականությունը հիմնվելու է սոցիալական կարիքի գնահատման և դրան համաչափ սոցիալական ծառայություններ տրամադրելու սկզբունքի վրա՝ խրախուսելով անձի սոցիալ-տնտեսական ակտիվացումը։ Կյանքի դժվարին իրավիճակում հայտնված և աղքատ ընտանիքների կարողությունների և հմտությունների զարգացման միջոցով, զբաղվածության և ինքնազբաղվածության միջոցների ապահովմամբ և աղքատության փուլային հաղթահարման մոդելների կիրառմամբ ընտանիքները դուրս են գալու աղքատությունից։ Նախատեսվում է ավելի շատ ընտանիքների տրամադրել սոցիալական ծառայություններ՝ ավելացնելով ինքնաբավ, արժանապատիվ և սեփական վաստակն ունեցող ընտանիքների թիվը՝ հետզհետե վերացնելով նրանց կախվածությունը պետական աջակցությունից: Աշխատունակ յուրաքանչյուր քաղաքացու աշխատանքի քաջալերումը, խրախուսումը և այս նպատակով անձի հմտությունների ու հնարավորությունների զարգացումը պետության սոցիալական քաղաքականության առանցքն են։

Ներդրվելու է անապահովության գնահատման նոր համակարգ, որի շնորհիվ սոցիալական աջակցության ծրագրերը կլինեն ավելի հասցեական: Առաջարկվող ոչ ֆինանսական ծառայությունների փաթեթներն ուղղված կլինեն մարդկանց առաջնային կարիքների բավարարմանը կրթական, առողջապահական և սոցիալական ոլորտներում: Կներդրվի սոցիալական խնդիրների լուծման հստակ ձևաչափ՝ խնդրի արձանագրումից մինչև դրա լուծումը:

Համաձայն ՀՀ կառավարության 18.11.2021թ. N 1902-Լ որոշմամբ հաստատված ՀՀ կառավարության 2021-2026 թվականների գործունեության միջոցառումների ծրագրի 8.1-ին կետի՝ ՀՀ վարչապետի աշխատակազմ է ներկայացվել «Սոցիալական աջակցության մասին» ՀՀ օրենքում և հարակից օրենքներում փոփոխություններ և լրացումներ կատարելու մասին ՀՀ օրենքների նախագծերի փաթեթը, որով կձևավորվի սոցիալապես անապահով, աղքատ ընտանիքների սոցիալական կարիքներին համարժեք սոցիալական ծառայությունների բազմազանության և դրանց տրամադրման համար անհրաժեշտ իրավական հենքը։ Միջոցառումների ծրագրի 8.2-րդ կետով նախատեսվում է մինչև 2023թ. մայիսի 3-րդ տասնօրյակ ընդունել «Հայաստանի Հանրապետության կառավարության 10.05.2015 թ. N 1061-Ն և 30.01.2014 թ. N 145-Ն որոշումներում փոփոխություններ և լրացումներ կատարելու մասին» ՀՀ կառավարության որոշման նախագիծը, որով ներդրվում է ընտանիքների անապահովության գնահատման նոր համակարգը:

**Խնամքի ծառայություններ 18 տարեկանից բարձր տարիքի անձանց համար (1032) (Տարեց և (կամ) հաշմանդամություն ունեցող անձանց խնամքի ծառայությունների տրամադրում)**

Խնամքի ծառայությունների տրամադրման գործընթացի իրականացմանը զուգընթաց` համայնքային ծառայությունների ներդրման և եղածների զարգացման ու ընդլայնման համար իրավական հիմքերի և կարգավորումների ապահովում, պետական աջակցությամբ խնամքի կարիք ունեցող տարեց և (կամ) հաշմանդամություն ունեցող անձանց խնամքի, ինչպես նաև որոշակի բնակության վայր չունեցող անօթևան անձանց կացարանով ապահովման և խնամքի տրամադրման ծառայությունների շարունակականության ապահովումը և որակի բարելավումը՝ դրամաշնորհի տրամադրման միջոցով, մրցութային կարգով պատվիրակելով ծառայությունները հասարակական կազմակերպություններին:

ՄԺԾԾ ժամանակահատվածում կարևորվում է խնամքի կարիք ունեցող տարեցներին, հաշմանդամություն ունեցող անձանց մատուցվող խնամքի ծառայությունների որակի բարելավումը, համայնքահեն ծառայությունների ընդլայնումն ու զարգացումը, ինչի համար իրավական հիմք են հանդիսանում՝

•        ՀՀ սահմանադրության 83-րդ հոդվածը, «Սոցիալական աջակցության մասին» օրենքի 13-րդ հոդվածը և ՀՀ կառավարության 2022 թվականի նոյեմբերի 10-ի N 1744-Ն որոշումը,

•        ՀՀ 2021 թ. նոյեմբերի 25-ի N 1902-Լ որոշմամբ հաստատված՝ Կառավարության ծրագրի 4.6 բաժնի 25-րդ և 26-րդ պարբերությունների դրույթները և ՀՀ կառավարության 2021 թ. ապրիլի 8-ի N 498-Լ որոշման N 1 հավելվածի 2-րդ կետի պահանջները,

•        ՄԱԿ-ի 2002 թվականի «Ծերության խնդիրների վերաբերյալ Մադրիդի միջազգային գործողությունների պլանի ռեգիոնալ իրականացման ռազմավարության» 2-րդ, 7-րդ և 9-րդ հանձնառությունների դրույթները,

Պետության պարտավորությունը տարեց և (կամ) հաշմանդամություն ունեցող անձանց խնամքի ծառայությունների տրամադրման, որոշակի բնակության վայր չունեցող անօթևան անձանց ժամանակավոր կացարանով ապահովման ուղղությամբ ամրագրված է`

•        ՀՀ Սահմնանադրության 48-րդ հոդվածում, «Սոցիալական աջակցության մասին» ՀՀ օրենքի 12-րդ հոդվածում և ՀՀ կառավարության 2015 թվականի սեպտեմբերի 10-ի N 1069-Ն որոշման N 4 հավելվածում,

•        ՀՀ կառավարության ծրագրի 4.6 բաժնի 25-րդ և 26-րդ պարբերությունների դրույթներում, 2021 թ. ապրիլի 8-ի N 498-Լ որոշման N 1 հավելվածի 1-ին և 6-րդ կետերում։

**Զբաղվածության ծրագիր (1088)**

Զբաղվածության բյուջետային ծրագրի շրջանակներում առաջնահերթության կարգով կիրականացվեն զբաղվածության ապահովման միջոցառումներ կյանքի դժվարին իրավիճակում հայտնված անձանց համար՝ պատերազմի մասնակիցներ, նպաստառու ընտանիքների գործազուրկներ, ինչպես նաև այլ խմբեր։ Գործազուրկների համար կիրականացվեն նաև աշխատանքային փորձի ձեռքբերման, մասնագիտական ուսուցման, ինքնազբաղվածության (անասնապահական գործունեություն), ինչպես նաև ժամանակավոր զբաղվածության ապահովմանն ուղղված՝ վարձատրվող հասարակական աշխատանքների և սեզոնային հողագործության զարգացման միջոցառումներ։

Այսպիսով, հիմք ընդունելով ՀՀ կառավարության 2021-2026 թթ. ծրագրի 4.6՝ «Աշխատանք և սոցիալական պաշտպանություն» բաժնում ամրագրված նպատակները՝ զբաղվածության 1088 ծրագրի շրջանակներում կիրականացվեն հետևյալ միջոցառումները.

* «Ադրբեջանի կողմից 2016 և 2020 թվականներին սանձազերծված ռազմական գործողություններին մասնակցած գործազուրկ անձանց մասնագիտական ուսուցման կազմակերպման և զբաղվածության ապահովում» (12018),
* «Գործազուրկների զբաղվածության ապահովում» (12019),
* «Ձեռք բերած մասնագիտությամբ մասնագիտական աշխատանքային փորձ ձեռք բերելու համար գործազուրկներին աջակցության տրամադրում» (12004),
* Գործազուրկների՝ աշխատանքից ազատման ռիսկ ունեցող, ինչպես նաև ազատազրկման ձևով պատիժը կրելու ավարտին մինչև վեց ամիս մնացած աշխատանք փնտրող անձանց մասնագիտական ուսուցման կազմակերպում» (11001),
* «Գործազուրկների, աշխատանքից ազատման ռիսկ ունեցող, ինչպես նաև ազատազրկման ձևով պատիժը կրելու ավարտին մինչև վեց ամիս մնացած աշխատանք փնտրող անձանց կրթաթոշակի տրամադրում» (12008),
* «Աշխատաշուկայում անմրցունակ անձանց անասնապահությամբ զբաղվելու համար աջակցության տրամադրում» (12013),
* «Սեզոնային զբաղվածության խթանման միջոցով գյուղացիական տնտեսությանն աջակցության տրամադրում» (12006),
* Վարձատրվող հասարակական աշխատանքների իրականացման ապահովում» (11006),
* «Վարձատրվող հասարակական աշխատանքների կազմակերպման միջոցով գործազուրկների ժամանակավոր զբաղվածության ապահովում» (12011):

Հարկ է նշել նաև, որ ՀՀ կառավարության 2022 թ. օգոստոսի 18-ի N 1296-Լ որոշմամբ հաստատված «Գործազուրկների զբաղվածության ապահովում» ծրագրի շրջանակներում՝ 2022 թ. կնքվել են աջակցության տրամադրման թվով 23 պայմանագրեր, որոնց շրջանակներում ծագած ֆինանսական պարտավորությունները, համաձայն ծրագրի իրականացման կարգի, տեղափոխվել են 2023 թվականի պետական բյուջե՝ «Գործազուրկների զբաղվածության ապահովում» միջոցառումը դարձնելով նոր նախաձեռնություն 2023 թ. պետական բյուջեի համար։ Այսպիսով, «Գործազուրկների զբաղվածության ապահովում» ծրագրի իրականացման շարունակականությունը 2023-2026 թթ. ապահովելու նպատակով՝ ի թիվս վերը նշված միջոցառումների՝ անհրաժեշտ է 2024-2026 թթ. ՄԺԾԾ հայտում ներառել նաև «Գործազուրկների զբաղվածության ապահովում» միջոցառումը։

**Կենսաթոշակային ապահովություն (1102)**

Ծրագիրը և դրանում ներառված միջոցառումները մշակվել են՝ հիմք ընդունելով ՀՀ կառավարության 2021թ. օգոստոսի 18-ի N 1363-Ա որոշմամբ հավանության արժանացած ՀՀ կառավարության ծրագրի 4-րդ՝ «Մարդկային կապիտալի զարգացում» բաժնի 4.6 ենթաբաժնով սահմանված նպատակները: **«Կենսաթոշակային ապահովություն (1102)»** ծրագրի գերակայությունն է նվազագույն կենսաթոշակի և կենսաթոշակի միջին չափերը հավասարեցնել, համապատասխանաբար` պարենային և սպառողական զամբյուղների արժեքներին, վերացնել ծայրահեղ աղքատությունը:

**Ընտանիքներին, կանանց և երեխաներին աջակցություն (1141)**

Ծրագրի գերակայություններն են՝

1. Ապահովել երեխաների իրավունքների պաշտպանության համակարգի բարելավումը:

2. Ապահովել այլընտրանքային խնամքի համաչափ և ըստ կարիքի ծառայությունների ցանցի ընդլայնումը:

3. Համալիր աջակցություն կյանքի դժվարին իրավիճակում հայտնված երեխաներին և նրանց ընտանիքներին՝ խրախուսելով կայուն եկամտի աղբյուրների ձևավորումը և զբաղվածությունը:

4. Ապահովել շուրջօրյա խնամքի հաստատությունների ապաինստիտուցիոնալացումը՝ ներառյալ ոչ պետական հաստատություններն ու մասնագիտացված խնամքի հաստատությունները:

5. Մարդկանց թրաֆիքինգի և շահագործման, ընտանիքում բռնության երևույթի կանխարգելումը:

6. Միջազգային պարտավորություններին համահունչ թրաֆիքինգի և շահագործման, ընտանիքում բռնության ենթարկված անձանց աջակցության ծառայությունների ընդլայնումը:

Գերակայությունները նպատակաուղղված են՝ «Երեխայի իրավունքների մասին» ՄԱԿ-ի Կոնվենցիայի, Վերանայված Եվրոպական սոցիալական խարտիայի և Հայաստանի Հանրապետության միջազգային այլ փաստաթղթերով սահմանված պարտավորությունների կատարմանը՝ ընտանիքում ապրելու և դաստիարակվելու երեխայի իրավունքի ապահովմանը, այդ թվում՝ կարևորելով հաշմանդամություն ունեցող բոլոր երեխաների ապաինստիտուցիոնալացումը և նրանց խնամքն ընտանեկան միջավայրում կազմակերպելը:

Երեխաների իրավունքների պաշտպանության համակարգի բարելավումը պայմանավորված է միասնական քաղաքականության ապահովմամբ՝ բոլոր մակարդակներում՝ խնամակալության և հոգաբարձության հանձնաժողովների, մարզպետարանների ընտանիքի, կանանց և երեխաների իրավունքների պաշտպանության բաժինների և Երեխաների իրավունքների պաշտպանության ազգային հանձնաժողովի, տեղեկատվական բազայի արդյունավետութան բարձրացմամբ:

Սույն գերակայությունները (5 և 6) նպատակաուղղված են՝ ՄԱԿ-ի. «Անդրազգային կազմակերպված հանցավորության դեմ պայքարի», «Կանանց նկատմամբ խտրականության բոլոր ձևերի վերացման մասին», ԵԽ-ի «Մարդկանց շահագործման դեմ պայքարի մասին» կոնվենցիաներով և Հայաստանի Հանրապետության միջազգային այլ փաստաթղթերով ստանձնած պարտավորությունների, ինչպեսնաև 2015 թվականի դեկտեմբերի 29-ին ուժի մեջ մտած ՀՀ-ի և ԵՄ-ի միջև «Աջակցություն Հայաստանում մարդու իրավունքների պաշտպանությանը» ԵՄ բյուջետային աջակցության ֆինանսավորման համաձայնագրի հատուկ պայմանների 4-րդ կետով ամրագրված նախապայմանի կատարմանը:

**Հաշմանդամություն ունեցող անձանց աջակցություն (1160) (Հաշմանդամություն ունեցող անձանց սոցիալական ներառում)**

Ծրագրի գերակայությունն է անձի գնահատված կարիքին համարժեք հասցեական ծառայությունների (այդ թվում՝ աջակցող միջոցների) տրամադրումը: Հասցեական և հասանելի ծառայությունների մատուցումը սոցիալական ներառման կարևոր երաշխիքն է, ինչն ապահովում է հավասար և մատչելի պայմաններ հաշմանդամություն ունեցող անձանց համար:

Իրավական հիմքերը՝ «Հաշմանդամություն ունեցող անձանց իրավունքների մասին» ՄԱԿ-ի կոնվենցիա, «Հաշմանդամություն ունեցող անձանց իրավունքների մասին» ՀՀ օրենք, ՀՀ կառավարության 2015թ. սեպտեմբերի 10-ի N 1035-Ն որոշում։

**Սոցիալական ապահովություն (1205)**

Ծրագիրը և դրանում ներառված միջոցառումները մշակվել են՝ հիմք ընդունելով ՀՀ կառավարության 2021թ. օգոստոսի 18-ի N 1363-Ա որոշմամբ հավանության արժանացած ՀՀ կառավարության ծրագրի 4-րդ՝ «Մարդկային կապիտալի զարգացում» բաժնի 4.2 ենթաբաժնով սահմանված նպատակները: Կառավարությունը նպատակադրվել է մինչև 2023 թվականը վերացնել ծայրահեղ աղքատությունը, էապես նվազեցնել աղքատությունը:

*Սոցիալական պաշտպանության ոլորտի ծախսային քաղաքականության հակիրճ շարադրանքը՝* ***Հավելված 11-ով ներկայացված ձևաչափին համապատասխան:***

# 3. ՄԺԾԾ ԺԱՄԱՆԱԿԱՀԱՏՎԱԾՈՒՄ ԻՐԱԿԱՆԱՑՎԵԼԻՔ ԾԱԽՍԱՅԻՆ ԾՐԱԳՐԵՐԸ

3.1. Պարտադիր և հայեցողական ծախսերը

*Պարտադիր և հայեցողական ծախսերի վերաբերյալ տեղեկատվությունն ամփոփված է ՄԺԾԾ 2024-2026 թթ. հայտի N 1 հավելվածի 1-ին և 2-րդ ձևաչափերում։*

3.2. Գոյություն ունեցող ծախսային պարտավորությունները

*ՄԺԾԾ ժամանակահատվածում իրականացվելիք ծրագրերից յուրաքանչյուրի գծով նպատակները և թիրախային վերջնական արդյունքները և դրանց կապը ՀՀ կառավարության ծրագրի, այլ ռազմավարական փաստաթղթերի, ինչպես նաև ՄԱԿ-ի «Կայուն զարգացման 2030 օրակարգում» ներառված կայուն զարգացման նպատակների և դրանց գծով սահմանված գլոբալ ցուցանիշների հետ ամփոփ տեսքով ներկայացված է* ***Հավելված 3-ի Մաս 3-ում ներկայացված աղյուսակում:***

*Գոյություն ունեցող բոլոր ծրագրերի/միջոցառումների գծով ՄԺԾԾ ժամանակահատվածում իրականացվելիք ծախսերն ու ակնկալվող արդյունքներն ներկայացված են ամփոփ տեսքով* ***Հավելված 3-ի Մաս 4-ում****: Այդ ծրագրերի/միջոցառումների գծով ծախսերն ըստ բյուջետային ծախսերի տնտեսագիտական և գործառական դասակարգումների մանրամասների ներկայացված են* ***Հավելված 4-ում****:*

**Պարգևավճարներ և պատվովճարներ 1005**

Սույն ծրագրի վերջնական արդյունքը առանձին կատեգորիայի քաղաքացիների և նրանց ընտանիքի անդամների սոցիալական պաշտպանվածության մակարդակի բարձրացումն ապահովելու նպատակով պարգևավճարների և պատվովճարների տրամադրումն է: Ծրագրում ներառված են հետևյալ միջոցառումները.

* **«12001 Զինծառայողներին, ՀՄՊ մասնակիցներին, այլ պետություններում մարտական գործողությունների մասնակիցներին, զոհված (մահացած) զինծառայողի ընտանիքի անդամներին, ընտանիքներին տրվող պարգևավճարներ»** միջոցառման շրջանակներում ապահովվում է պարգևավճարների տրամադրումը ՀՄՊ և այլ պետություններում մարտական գործողությունների մասնակիցներին, Հայաստանի Հանրապետության պաշտպանության ժամանակ կամ զինվորական ծառայության ընթացքում հաշմանդամ դարձած անձանց, Մարտական խաչ շքանշանով պարգևատրված անձանց, զոհված մահացած զինծառայողների ընտանիքներին:

**ՀՀ** **2024-2026թթ. ՄԺԾ ծրագրով յուրաքանչյուր տարվա համար նախատեսվում է ՝ 10.7 մլրդ դրամ:**

* **«12002 Վետերանների պատվովճարներ»** միջոցառման շրջանակներում ՀՀ պետական բյուջեի միջոցների հաշվին ՀՄՊ մասնակիցներին տրամադրվում է պատվովճար:

**ՀՀ 2024-2026թթ. ՄԺԾ ծրագրով յուրաքանչյուր տարի նախատեսվում է համապատասխանաբար՝ 73.2 մլն դրամ, 61.5 մլն դրամ, 31.5 մլն դրամ:**

* **«12003 Զոհված` հետմահու «Հայաստանի ազգային հերոս» ՀՀ բարձրագույն կոչում ստացած կամ «Մարտական խաչ» շքանշանով պարգևատրված անձի ընտանիքին տրվող պարգևավճար»** միջոցառման միջնաժամկետ ժամանակահատված ծախսը նախատեսվել է նույն ծրագրի «12001 Զինծառայողներին, ՀՄՊ մասնակիցներին, այլ պետություններում մարտական գործողությունների մասնակիցներին, զոհված (մահացած) զինծառայողի ընտանիքի անդամներին, ընտանիքներին տրվող պարգևավճարներ» միջոցառման շրջանակներում։

Պարգևավճարների և պատվովճարների նախորդ՝ ՄԺԾ ժամանակահատվածի համար սահմանված չափերը պահպանվելու են 2024-2026 թթ. ժամանակահատվածի համար:

* **«12005 Ծնողական փառքի մեդալով պարգևատրված անձանց ամենամսյա պատվովճար» միջոցառում**

«Հայաստանի Հանրապետության պետական պարգևների և պատվավոր կոչումների մասին» օրենքի (այսուհետ՝ Օրենք) 27-րդ հոդվածի 1-ին և 2-րդ մասերի համաձայն՝ «Ծնողական փառքի մեդալը» Հայաստանի Հանրապետության պետական պարգև է, որը շնորհվում է այն ծնողներին (ծնողին), որդեգրողներին (որդեգրողին), որոնք դաստիարակել և դաստիարակում են 6 և ավելի զավակ: «Ծնողական փառքի մեդալով» պարգևատրվում են այն ծնողները (որդեգրողները), որոնք կազմում են ընտանիք, վարում են առողջ ապրելակերպ, ապահովում են զավակների առողջության, կրթության, ֆիզիկական, հոգևոր և բարոյական լիարժեք ու ներդաշնակ զարգացման համար անհրաժեշտ պայմաններ, օրինակ են ծառայում զավակների դաստիարակության և ընտանիքի ամրապնդման գործում: Որպես պետական պարգև՝ «Ծնողական փառքի մեդալը» շնորհում է Հանրապետության նախագահը` համապատասխան միջնորդության հիման վրա:

Օրենքի 5.1 հոդվածի 1-ին և 2-րդ մասերի համաձայն, Վարչապետը Հայաստանի Հանրապետության պետական պարգևներով պարգևատրելու կամ պատվավոր կոչումներ շնորհելու վերաբերյալ միջնորդությամբ դիմում է սեփական նախաձեռնությամբ և Սահմանադրությամբ նախատեսված մարմինների, քաղաքացիների և իրավաբանական անձանց առաջարկությունների հիման վրա: Կառավարութունը և վարչապետին ենթակա մարմինները, ինչպես նաև Սահմանադրությամբ նախատեսված այլ մարմինների և համայնքների ղեկավարները առաջարկությունը ՀՀ վարչապետին ներկայացնում են անմիջականորեն, իսկ նախարարություններին ենթակա մարմինների ղեկավարները` համապատասխան նախարարի միջոցով:

Այսպիսով, եթե քաղաքացու ընտանիքի նկարագիրը բավարարի օրենքով սահմանված պահանջներին և վերոնշյալ պաշտոնյաներն ու պետական մարմինները Ձեր ընտանիքի թեկնածությունը՝ որպես «Ծնողական փառքի մեդալի» արժանի թեկնածու, ներկայացնեն ՀՀ վարչապետին, իսկ վարչապետի միջնորդությամբ՝ Հանրապետության նախագահին, ապա Հանրապետության նախագահի որոշմամբ կարող է քաղաքացուն շնորհվել «Ծնողական փառքի մեդալ»։

Միաժամանակ, համաձայն ՀՀ կառավարության 2022 թվականի ապրիլի 28-ի «Ծնողական փառքի մեդալով պարգևատրված անձանց ամենամսյա պատվովճար տալու կարգը և դրա չափը սահմանելու մասին» որոշման, պատվովճարը նշանակվում է «Ծնողական փառքի մեդալով» պարգևատրված ընտանիքներին։

Ելնելով վերոգրյալից՝ **ՀՀ 2023թ. պետական բյուջեով հատկացվել է 12,000.0 հազ․ դրամ: ՀՀ ՄԺԾ 2024-2026թթ. ծրագրով նախատեսվում է յուրաքանչյուր տարվա համար հատկացնել 12,000.0 հազ.դրամ:**

**Անապահով սոցիալական խմբերին աջակցության ծրագիր (1011)**

Սույն ծրագրի նպատակն է օժանդակել անապահով ընտանիքների կենսամակարդակի բարձրացմանը, որին նպաստում են հետևյալ միջոցառումները`

**1. Ընտանիքի կենսամակարդակի բարձրացմանն ուղղված նպաստների ծրագրի իրականացման ապահովում 11001**

ԸԿԲՈՒ նպաստի վճարման ծառայությունը ձեռք է բերվում համաձայն ՀՀ կառավարության 23.04.2014 թ. N 495-Ն որոշման, նպաստի փաստացի վճարման գումարի մեկ տոկոսի չափով:

**ՀՀ 2023 թ. պետական բյուջեով հատկացվել է 257,342.7 հազ. դրամ:**

**ՀՀ ՄԺԾ 2024-2026 թթ. ծրագրով նախատեսվում է՝ 2024թ. 337.753.0 հազ դրամ , 2025թ. 319.573.0 հազ դրամ իսկ 2026թ. 306,240.0 հազ. դրամ:**

**2. Սոցիալական դեպքի վարման ծառայության ձեռք բերում 11003**

«Սոցիալական աջակցության մասին» օրենքի փոփոխություններով պայմանավորված ապրիլի 1-ից գործարկվել է Միասնական սոցիալական ծառայությունը, որի տարածքային կենտրոններին է վերապահված օրենսդրությամբ սահմանված սոցիալական դեպքի վարման մեթոդաբանությամբ աշխատանքների կազմակերպումը։ Այս ծառայությունը նախատեսում է անմիջական աշխատանք շահառուի հետ, թե տունայցի, թե շահառուի սոցիալական խնդիրներով պայմանավորված տարբեր կառույցների հետ աշխատանքների, հեռախոսակապի միջոցով, միաժամանակ տունայցի ընթացքում հավաքագրված տվյալները՝ հարցազրուցի և դիտարկման մեթոդով, առցանց իրական ժամանակի ռեժիմով տեղեկատվական համակարգ ներառման ապահովում։

**ՀՀ 2023թ. պետական բյուջեով հատկացվել է 130.763.0 հազ.դրամ:**

**ՀՀ ՄԺԾ 2024-2026 թթ. ծրագրով նախատեսվում է հատկացնել տարեկան 152,361.3 հազ.դրամ՝ պայմանավորված ՀՀ կառավարության ծրագրով նախատեսված՝ սոցիալական աջակցության և հաշմանդամության ոլորտներում իրականացվող բարեփոխումներով:**

**3. Սոցիալական շտապ օգնություն 11005**

Սույն միջոցառումը հայեցողական է. իրականացվում են սոցիալական պաշտպանության համակարգի կողմից համընդհանուր և թիրախային հասցեական ծրագրեր՝ որոշակի սոցիալական կարգավիճակ կամ գնահատված սոցիալական կարիք ունեցող ընտանիքների ու անձանց համար: «Սոցիալական շտապ օգնություն» միջացառման շրջանակը ընդլայնելու նպատակով (ավելի շատ հասարակական կազմակերպություններ, բարեգործներ ընդգրկելու համար) նախատեսվում են կազմակերպական բնույթի լայնածավալ աշխատանքներ՝ իրազեկում բնակչությանը, որոնք ոչ անհրաժեշտ, բայց օգտագործման համար պիտանի իրերը կարող են հանձնել այլ՝ դրա կարիքն ունեցող ընտանիքին տրամադրելու նպատակով, անհրաժեշտ ապրանքատեսականու հավաքագրում, դրա պահեստավորում, հաշվառում, տեղափոխում և այդ աշխատանքները կատարող անձինք: 2020թ. նոր կորնավիրուսային համավարակով, ապա սեպտեմբերի 27-ից Ադրբեջանի կողմից սանձազերծված պատերազմի ընթացքում և դրանից հետո ընկած ժամանակահատվածը ապացուցեց այս ծրագրի կարևորությունը, նմանատիպ միջոցառումներ կազմակերպեցին տարբեր հասարակական կազմակերպություններ և անհատ բարեգործներ։ 2020թ. ընթացքում սույն ծրագրով հայտարարված մրցույթի հաղթող կազմակերպության հետ պայմանագիրը տարվա կեսին լուծվեց, քանի որ ծրագրի իրականացման արդյունավետությունը շատ ցածր էր, որը բացատրվում էր նախատեսված ֆինանսական միջոցների ոչ բավարար լինելով։ 2021թ. ընթացքում հայտարարվել է սոցիալական պաշտպանության ոլորտում ծառայություններ մատուցող իրավաբանական անձանց դրամաշնորհների հատկացման նպատակով անկացվող 5 մրցույթ, որից 4-ի դեպքում դիմող կամ հաղթող չի եղել, իսկ վերջին մրցույթի հաղթողն իր ֆինանսական ներդրումն է բերել ծրագրի իրականացումն ապահովելու համար։ Ծրագրի իրականացման ընթացքում իհայտ են եկել մի շարք խնդիրներ կապված պետական բյուջեով նախատեսված միջոցների ոչ բավարար լինելու հետ: Հաշվի առնելով թե ծրագրի կարևորությունը, թե նոր կորնավիրուսային համավարակի, ապա սեպտեմբերի 27-ից Ադրբեջանի կողմից սանձազերծված պատերազմի սոցիալ-տնտեսական հետևանքները՝ առաջարկվում է սույն ծրագրի համար ֆինանսական միջոցներն ավելացնել։

**ՀՀ 2022թ. պետական բյուջեով հատկացվել է 23,206.6 հազ.դրամ, սակայն հաշվի առնելով հատկացված նվազ միջոցների պատճառով հայտարարված 4 մրցույթներին հաղթող չճանաչվելու հանգամանքը՝ ՀՀ պետական բյուջեում կատարվել է վերաբաշխում և ծրագրի համար հատկացվել է ևս 18 մլն դրամ:**

**ՀՀ ՄԺԾ 2024-2026թթ. ծրագրով նախատեսվում է յուրաքանչյուր տարի հատկացնել 46,413.5 հազ.դրամ՝ պայմանավորված ծայրահեղ աղքատության մակարդակի կրկնակի աճով (0.7 տոկոսից բարձրացել և կազմել է 1.5 տոկոս):**

**4. Սոցիալական բնակարանային ֆոնդի սպասարկման ծառայությունների տրամադրում (11007)**

Սույն միջոցառումն իրականացվում էր «Թիվ 1 տուն-ինտերնատ» ՊՈԱԿ-ի միջոցով:

2012-2014թթ. Նախարարությանը տրամադրվեցին Մարալիկում 5 բազմաբնակարան շենք, Երևանում Թբիլիսյան խճուղի 3/14 հասցեում գտնվող բազմաբնակարան շենք, 1 առանձին բնակարան և Սպիտակում՝ 9 առանձնատուն:

Բնակելի տարածություն ստանալու իրավունք ունեցող սոցիալապես անապահով և հատուկ խմբերին դասված անձանց ցանկը, հաշվառման, հերթացուցակի ձևավորման, կացարանի և այլ սոցիալական ծառայությունների տրամադրման կարգերը հաստատվել են ՀՀ կառավարության 2015թ. սեպտեմբերի 10-ի N 1069-Ն որոշմամբ: Կացարանները տրամադրվում են սեփականության իրավունքով բնակելի տարածություն չունեցող առանց ծնողական խնամքի մնացած անձանց, մանկատների նախկին շրջանավարտներին, սոցիալապես անապահով միայնակ կենսաթոշակառուներին, միածնող ընտանիքներին:

Սոցիալական տանը բնակիչներին տրամադրվում են նաև այլ սոցիալական ծառայություններ սոցիալական աշխատողի կողմից:

Սոցիալապես անապահով ընտանիքներին կացարանի տրամադրման ծառայությունն իր մեջ ներառում է բնակարանի և համալիր սոցիալական ծառայությունների փաթեթի տրամադրում՝ ըստ յուրաքանչյուր ընտանիքի սոցիալական կարիքի:

**ՀՀ 2023թ. պետական բյուջեով հատկացվել է 18,704.3** **հազ.դրամ:**

**ՀՀ ՄԺԾ 2024-2026թթ. ծրագրով նախատեսվում է յուրաքանչյուր տարի 85,834.0** **հազ.դրամ՝ պայմանավորված երկու ՊՈԱԿ-ների միավորմամբ, որպես սոցիալական բնակարանային ֆոնդ ևս 3 շենքերի հատկացմամբ և սոցիալական բնակարանային ֆոնդում սոցիալական ծառայությունների մատուցման ընդլայնման վերաբերյալ ՀՀ վարչապետի հանձնարարությամբ:**

**5. Անապահով ընտանիքներին սննդի տրամադրման ծառայություններ 11003**

Միջոցառման շրջանակում 2023 թվականին նախատեսվել է խնամքի ծառայություններ տրամադրել 1200 անձի, այդ թվում՝ սոցիալական հոգածության ցերեկային կենտրոններում խնամքի տրամադրման համար տարեց և (կամ) հաշմանդամություն ունեցող 300 անձի և ճաշարաններում սննդի կազմակերպման համար սոցիալակապես անապահով 900 անձի համար։ Ֆինանսական պլանավորված չափաքանակը 229788.0 հազար դրամ է։

Նախատեսվում է անապահով 900 ընտանիքների (անձանց) սննդի տրամադրման ծառայություններ՝ բարեգործական ճաշարաններում։ Միջոցառումն առանձնացվել է 1032 ծրագրի (խնամքի ծառայություններ 18 տարեկանից բարձր տարիքի անձանց) 11003 միջոցառումից (18 տարին լրացած անձանց ցերեկային կենտրոններում խնամքի և սննդի տրամադրման ծառայություններ)։

**ՀՀ ՄԺԾ 2024-2026թթ. ծրագրով նախատեսվում է յուրաքանչյուր տարի 229,788.0** **հազ.դրամ՝ յուրաքանչյուր տարի 900 անապահով ընտանիքներին սննդի տրամադրման համար։**

**6. Հայաստանի Հանրապետությունում գործող երեխաներին շուրջօրյա խնամք տրամադրող բնակչության սոցիալական պաշտպանության պետական հաստատությունների (մանկատների) 18 տարին լրացած և հաստատությունից դուրսգրված շրջանավարտների դրամական աջակցություն**

Միջոցառումը տեղափոխվել է 1141 ծրագրի (ընտանիքներին, կանանց և երեխաներին աջակցություն) 12003 միջոցառումից (երեխաների շուրջօրյա խնամքի բնակչության սոցիալական պաշտպանության հաստատությունների շրջանավարտներին յուրաքանչյուր ամիս սպառողական զամբյուղին համարժեք դրամական օգնություն)։

**ՀՀ ՄԺԾ ծրագրով 2024-2026թթ. նախատեսվում է համապատասխանաբար՝ 27900.0 հազ.դրամ, 27,900.0 հազ.դրամ և 38,700.0** **հազ.դրամ՝ համապատասխանաբար 31, 31, 43 շրջանավարտներին նվազագույն ամսական աշխատավարձին համարժեք գումարի չափով աջակցություն տրամադրելու նպատակով:**

**7. Հայաստանի Հանրապետությունում գործող երեխաներին շուրջօրյա խնամք տրամադրող բնակչության սոցիալական պաշտպանության պետական հաստատությունների (մանկատների) 18 տարին լրացած և հաստատությունից դուրսգրված շրջանավարտների բնակելի տարածության վարձավճարի հատուցում**

Միջոցառումը տեղափոխվել է 1141 ծրագրի (ընտանիքներին, կանանց և երեխաներին աջակցություն) 12007 միջոցառումից (բնակչության սոցիալական պաշտպանության հաստատությունների շրջանավարտների համար բնակարանների վարձակալություն)։

**ՀՀ ՄԺԾ ծրագրով 2024-2026թթ. նախատեսվում է համապատասխանաբար՝ 37,200.0 հազ.դրամ, 37,200.0 հազ.դրամ և 51,600.0** **հազ.դրամ՝ համապատասխանաբար 31, 31, 43 շրջանավարտներին նվազագույն ամսական աշխատավարձին համարժեք գումարի չափով աջակցություն տրամադրելու նպատակով:**

**8. Սոցիալական բնակարանային ֆոնդի կացարաններում բնակվող միայնակ կենսաթոշակառուներին սպառած բնական գազի, էլեկտրական էներգիայի և ջրամատակարարման վարձավճարների փոխհատուցում**

Միջոցառումը տեղափոխվել է 1205 ծրագրի (սոցիալական ապահովություն) 12028 միջոցառումից (*Սոցիալական բնակարանային ֆոնդի կացարաններում բնակվող միայնակ կենսաթոշակառուներին սպառած բնական գազի, էլեկտրական էներգիայի և ջրամատակարարման վարձավճարների փոխհատուցում*)։

Սույն միջոցառման շրջանակում նախատեսվում է փոխհատուցել սոցիալական բնակարանային ֆոնդի կացարաններում բնակվող միայնակ կենսաթոշակառուների կողմից սպառած գազի, էլեկտրաէներգիայի և ջրի վարձավճարները` համագործակցող բանկի կողմից առցանց եղանակով, բանկի հետ կնքված երկկողմանի պայմանագրի հիման վրա: Յուրաքանչյուր կենսաթոշակառուի համար նախատեսված է տարեկան 144,0 հազ.դրամ:

Միջոցառման իրավական հիմքը «Հայաստանի Հանրապետությունում սոցիալական բնակարանային ֆոնդի կացարաններում բնակվող միայնակ կենսաթոշակառուներին նպատակային սոցիալական աջակցություն ցուցաբերելու մասին» ՀՀ օրենքն է (2019թ.) և ՀՀ **կառավարության 2021թ. մայիսի 13-ի N 669-Ն որոշումը:**

**ՀՀ 2023թ. պետական բյուջեով նախատեսվել է հաստատվել է 15.840,0 հազ.դրամ՝ 110 շահառուի հաշվարկով:**

**ՀՀ 2024-2026 թվականների ՄԺԾԾ ժամանակահատվածում նախատեսվում է տարեկան 15.840,0 հազ. դրամ**` 110 շահառուի կոմունալ ծառայությունների ծախսերը փոխհատուցելու համար (ելնելով փաստացի թվաքանակից՝ «Տնային պայմաններում միայնակ տարեցների և հաշմանդամների սոցիալական սպասարկման կենտրոն» ՊՈԱԿ-ի հատուկ կհատուկ խմբերին դասված որոշակի կատեգորիայի անձանց կացարան՝ 21 շահառու, «Երևանի Թիվ 1 տուն-ինտերնատ» ՊՈԱԿ-ի Թբիլիսյան խճուղու, Մարալիկի սոցիալական բնակարաններ՝ 30 շահառու, Գորիսի համայնքապետարանի սոցիալական բնակարաններ՝ 13 շահառու, Գյումրու համայնքապետարանի սոցիալական բնակարաններ՝ 24 շահառու, «Առաքելություն Հայաստան» ԲՀԿ Նորքի, Զվարթնոցի և Նռնենի սոցիալական բնակարաններ՝ 16 շահառու): ՄԺԾԾ 2024 և 2025 թվականների համար նախնական նախատեսվում է պահպանել նույն` 15.840,0 հազ.դրամ չափաքանակը՝ հետագայում, անհրաժեշտությունից ելնելով, փոփոխություն կատարելու հնարավորությամբ։ Օրենքով նախատեսված է, որ Կառավարությունը յուրաքանչյուր տարի սահմանում է փոխհատուցում ստացող շահառուների թիվը և փոխհատուցման չափը:

**9. Ընտանիքի կենսամակարդակի բարձրացմանն ուղղված նպաստներ 12001**

Միջոցառումը ներառում է հետևյալ բաղադրիչները**` «Ընտանեկան նպաստ», «Սոցիալական նպաստ» և «միանվագ դրամական օգնություն»**:

ՀՀ 2023-2025 թթ. պետական միջնաժամկետ ծախսերի ծրագրի և ՀՀ 2023 թվականի պետական բյուջեի նախագծերի մշակման աշխատանքների իրականացման համար առաջարկվում է ավելացնել կենսամակարդակի բարձրացմանն ուղղված նպաստների համար հատկացվող գումարը՝ հիմք ընդունելով ՀՀ կառավարության 2021-2026թթ. հնգամյա ծրագիրը, որը նպատակադրում է ծայրահեղ աղքատության վերացումը և անապահովության գնահատման նոր համակարգի ներդրումը, որի շնորհիվ սոցիալական աջակցության ծրագրերը կլինեն ավելի հասցեական: Տվյալ դեպքում, այդ հասցեականությունն ուղղված է ծայրահեղ աղքատների առավելագույն ներգրավվածությանը անապահովության նպաստների համակարգում՝ երկրում ծայրահեղ աղքատության վերացման նպատակով։

Համաձայն ՀՀ կառավարության 2021-2026թթ. հնգամյա ծրագրի՝ ՀՀ կառավարության 18.11.2021թ. N 1902-Լ որոշմամբ հաստատված ՀՀ կառավարության 2021-2026 թվականների գործունեության միջոցառումների ծրագրի 8.1-ին կետով նախատեսվում է մինչև 2022 թվականի սեպտեմբերի 3-րդ տասնօրյակ ՀՀ վարչապետի աշխատակազմ է ներկայացվել «Սոցիալական աջակցության մասին» ՀՀ օրենքում և հարակից օրենքներում փոփոխություններ և լրացումներ կատարելու մասին ՀՀ օրենքների նախագծերը, որով կձևավորվի սոցիալապես անապահով, աղքատ ընտանիքների սոցիալական կարիքներին համարժեք սոցիալական ծառայությունների բազմազանության և դրանց տրամադրման համար անհրաժեշտ իրավական հենքը։ Միջոցառումների ծրագրի 8.2-րդ կետով նախատեսվում է մինչև 2023 թվականի մայիսի 3-րդ տասնօրյակ ընդունել «Հայաստանի Հանրապետության կառավարության 10.05.2015 թ. N 1061-Ն և 30.01.2014 թ. N 145-Ն որոշումներում փոփոխություններ և լրացումներ կատարելու մասին» ՀՀ կառավարության որոշման նախագիծը, որով 2023 թվականի հոկտեմբերի 1-ից գործարկվելու է ընտանիքի սոցիալական (անապահովության) գնահատման նոր համակարգը (գնահատման բնութագրիչները վերանայված են, ընտանիքների կենսամակարդակի բարձրացմանն ուղղված նպաստների նշանակման և վճարման ընթացակարգերը հստակեցված են, ներդրված են աղքատության փուլային հաղթահարման մոդելներ)։

ՀՀ վարչապետի 29.09.2021թ. N 1082-Ա որոշմամբ, անապահովության (սոցիալական) գնահատման համակարգում առկա խնդիրների բացահայտման, համակարգի հասցեականության և արդյունավետության բարձրացման, նոր համակարգի ներդրման նպատակով, ստեղծված հանձնաժողովի կողմից որպես անապահովության գնահատման նոր համակարգի հիմք ընտրվել է ընտանիքի միջոցների հիբրիդային ստուգման մեթոդը, որը ենթադրում է անցում ընտանիքի տնօրինվող եկամուտների հիման վրա նպաստի իրավունքի որոշմանը (հեշտ ստուգվող եկամուտների ստուգման, իսկ դժվար ստուգվող եկամուտների ներմուծման միջոցով)։ Որպես անապահովության գնահատման նոր համակարգի թիրախ վերցվում են մեկ չափահաս անդամին հավասարեցված անդամի հաշվով՝ նվազագույն պարենային զամբյուղից ցածր տնօրինվող ամսական եկամուտներ ունեցող՝ եկամտային (և ունեցվածքի) հիմքով ծայրահեղ աղքատ ընտանիքները։ Նոր համակարգը նախատեսում է երաշխավորված նվազագույն եկամտի ապահովման քաղաքականությունը, որտեղ երաշխավորված նվազագույն եկամուտ կամ նպաստի իրավունքի շեմ է սահմանվում նվազագույն պարենային զամբյուղի արժեքը, ինչը թույլ կտա հաղթահարել ծայրահեղ աղքատությունը։

Այսպիսով, անապահովության գնահատման նոր համակարգի թիրախը՝ նոր համակարգում նպաստի իրավունք ունեցողները, ըստ նվազագույն պարենային շեմի ծայրահեղ աղքատ բնակչությունն է, նպաստի իրավունքի շեմը մեկ չափահաս անդամին հավասարեցված անդամի հաշվով նվազագույն պարենային զամբյուղի արժեքն է, իսկ երաշխավորված նվազագույն եկամուտը չափահաս անդամին հավասարեցված անդամի հաշվով կհաշվարկվի ընտանիքի խնամառության ինդեքսից կախված։

Ելնելով վերոգրյալից՝

1. 2024 թվականի համար անհրաժեշտ կլինի պարենային աղքատության մեկ չափահասին համարժեք շեմից (2024թ-ին՝ 7% տնտ. աճի և 4% գնաճի հաշվառմամբ)` 40587 դրամից, ցածր 63666 ընտանիքների (235263 անդամներ) չափահասին հավասարեցված 184658 անդամների համար նախատեսել պահանջվող միջին լրացուցիչ եկամուտ՝ 17920 դրամ,

2. 2025 թվականի համար անհրաժեշտ կլինի պարենային աղքատության մեկ չափահասին համարժեք շեմից (2025թ-ին՝ 7% տնտ. աճի և 4% գնաճի հաշվառմամբ)` 42210 դրամից, ցածր 58630 ընտանիքների (214382 անդամներ) չափահասին հավասարեցված 169890 անդամների համար նախատեսել պահանջվող միջին լրացուցիչ եկամուտ՝ 18612 դրամ,

3. 2026 թվականի համար անհրաժեշտ կլինի պարենային աղքատության մեկ չափահասին համարժեք շեմից (2026թ-ին՝ 7% տնտ. աճի և 4% գնաճի հաշվառմամբ)` 43899 դրամից, ցածր 54577 ընտանիքների (198662 անդամներ) չափահասին հավասարեցված 160226 անդամների համար նախատեսել պահանջվող միջին լրացուցիչ եկամուտ՝ 19061 դրամ,

4. Միաժամանակ, կշարունակվեն նաև հրատապ դրամական օգնությունների վճարումները (եռամսյա դրամական օգնության և երեխայի առաջին դասարան ընդունվելու դեպքում), եռամսյա հրատապ դրամական օգնության համար 2024-2026 թվականների նախատեսելով ընտանիքի կենսամակարդակի բարձրացմանն ուղղված նպաստների համար հատկացվող գումարի 3 տոկոսի չափով՝ համապատասխանաբար՝ 2024թ. 4964 ընտանիքների համար 1,191,257.7 հազ. դրամ և երեխայի առաջին դասարան ընդունվելու կապակցությամբ 7020 երեխայի համար 175,500.0 հազ դրամ՝ ընդամենը 1366758.0 հազ դրամ, 2025թ. 4743 ընտանիքների համար 1,138,307.0 հազ. դրամ և երեխայի առաջին դասարան ընդունվելու կապակցությամբ 7020 երեխայի համար 175,500.0 հազ դրամ՝ ընդամենը 1313807.0 հազ դրամ և 2026թ. 4581 ընտանիքների համար 1,099,471.1 հազ. դրամ և երեխայի առաջին դասարան ընդունվելու կապակցությամբ 7020 երեխայի համար 175,500.0 հազ դրամ՝ ընդամենը 1,274,971.1 հազ դրամ։

Նախատեսվում է ընտանիքներին դուրս բերել աղքատությունից զբաղվածության և ինքնազբաղվածության միջոցների ապահովմամբ և աղքատության փուլային հաղթահարման մոդելների կիրառմամբ։

Համաձայն նախնական հաշվարկների, նոր համակարգը կապահովի ներառման և բացառման սխալների կրաճատում և հասցեականության բարձրացում: Մասնավորապես ըստ դրամական եկամուտների նախանպաստային ամենաաղքատ 20 տոկոս բնակչության նկատմամաբ նոր համակարգի հասցեականությունը կկազմի 75 տոկոս՝ գործող համակարգի  50.3 տոկոսի համեմատ։

**ՀՀ 2023թ. պետական բյուջեով հատկացվել է 32,974,206.0 հազ. դրամ:**

**ՀՀ ՄԺԾ 2024-2026 թթ. ծրագրով նախատեսվում է` 2024թ.՝ 41,075,348.6 հազ.դրամ, 2025թ.՝ 39,257,361.0 հազ.դրամ և 2026թ. համար 37,924,009.0 հազ.դրամ**։

**Սոցիալական փաթեթների ապահովում (1015)**

Սույն ծրագրի շրջանակում իրականացվում է «Պետական հիմնարկների և կազմակերպությունների աշխատողների սոցիալական փաթեթով ապահովում» միջոցառումը (12001), որի համար շահառուներին տրամադրվող միջոցները 2015 թ. հունվարի 1-ից կազմում են 72,000 դրամ (աշխատաժամանակի լրիվ ծանրաբեռնվածություն ունեցող աշխատողի համար):

1015-12001 միջոցառման գծով, օրինակ, ՀՀ 2020, 2021 թթ., ինչպես նաև 2023 թ, բյուջեներով նախատեսվել է 10,619,496.0 հազ. դրամ (147,493 շահառուի համար), իսկ 2022 թ. բյուջեով 9,949,828.4 հազ. դրամ (138192 շահառուի) համար։

Տարվա ընթացքում ճշտումների արդյունքում` 2022 թ. համար նախատեսված է եղել 137,873 գծով 9,926,828.4 հազ. դրամ, իսկ 2023 թվականի համար` 147493 շահառուի գծով 10,600,653.0 հազ. դրամ:

2023 թվականի ճշտումը պայմանավորված է եղել ՀՀ կառավարության 29.12.2022 N 2074-Ն որոշմամբ սոցփաթեթի հատկացման կարգում (սահմանված է ՀՀ կառավարության 27.12.2012 N 1691-Ն որոշմամբ) կատարված լրացման արդյունքում, 539-ը նոր սոցփաթեթի շահառուների առողջապահական փաթեթն ապահովելու նպատակով 1015 «Սոցիալական փաթեթի ապահովում» ծրագրից 1207 «Սոցիալապես անապահով և առանձին խմբերի անձանց բժշկական օգնություն» ծրագրի 11004 «Պետական հիմնարկների և կազմակերպությունների աշխատողների բժշկական օգնության և սպասարկման ծառայություններ» միջոցառմանը 18.8 մլն դրամ տրամադրելու անհրաժեշտությամբ:

2024-2026 թթ. միջնաժամկետ ժամանակահատվածում յուրաքանչյուր տարվա համար առաջարկվում է 1015-12001 միջոցառման համար նախատեսել 10,619,496.0 հազ. դրամ (147,493 շահառուի համար):

Սույն ծրագրի իրացումը կապված է ՄԱԿ-ի «Կայուն զարգացման 2030 օրակարգում» ներառված կայուն զարգացման` 3-րդ, 4-րդ, 8-րդ նպատակների և դրանց գծով սահմանված` 3.4.1-ին, 3.8.1-ին, 3.8.2-րդ, 3.բ.2-րդ, 4.4.-ին, 4.3.1-ին, 8.9.1-ին, 8.բ.1-ին և 8.10.2-րդ գլոբալ ցուցանիշների հետ: Միջոցառումը հավասարապես ուղղված է նշված նպատակների և ցուցանիշների իրացմանը, այնուամենայնիվ՝ որպես հիմնական նպատակ, կարելի է կայուն զարգացման նպատակներից անուղղակի ձևով առանձնացնել 3.4. նպատակը։

Սույն ծրագրի՝ գոյություն ունեցող ծախսային պարտավորությունների գծով ՄԺԾԾ ժամանակահատվածում իրականացվելիք ծախսերը, այդ թվում՝ ըստ բյուջետային ծախսերի տնտեսագիտական և գործառական դասակարգումների, ներկայացված են հայտին կից հավելվածներով:

**Խնամքի ծառայություններ 18 տարեկանից բարձր տարիքի անձանց (1032) (Տարեց և (կամ) հաշմանդամություն ունեցող անձանց խնամքի ծառայությունների տրամադրում)**

**1. Տարեցների և հաշմանդամություն ունեցող 18 տարին լրացած անձանց շուրջօրյա խնամքի ծառայություններ 11001 (Տարեց և (կամ) հաշմանդամություն ունեցող անձանց շուրջօրյա խնամքի ծառայություններ)**

Միջոցառման նպատակն է շուրջօրյա խնամքի ծառայությունների տրամադրումը, որն իրականացվում է 2 բաղադրիչով՝

1) Նախարարության ենթակայության պետական ոչ առևտրային չորս կազմակերպությունների (երկուսը ընդհանուր տիպի, երկուսը՝ հատուկ (մասնագիտացված)) կողմից, որոնց շահառու էր 977 անձ (2022 թվականի պլանային 1000 չափաքանակից),

2) Հայկական Կարմիր խաչի ընկերության Գյումրու շուրջօրյա խնամքի կենտրոնի կողմից՝ ծառայությունների պատվիրակման միջոցով, որի շահառու էր 152 անձ (2022 թվականի պլանային 160 չափաքանակից)։

Միջոցառման շրջանակում 2023 թվականին խնամքի ծառայություններ է տրամադրվելու 1205 անձի, այդ թվում՝ առաջին բաղադրիչի շահառուների քանակն ավելացնելով 45 անձով՝ հոգեկան առողջության խնդիր ունեցող հատուկ (մասնագիտացված) խնամքի համար։ Ֆինանսական պլանավորված չափաքանակը 3,152,381.0 հազար դրամ է։

Միջոցառման իրականացման նպատակով ՀՀ 2024-2026 թվականների ՄԺԾ 2024 թվականի ծրագրի համար նախատեսվում է շահառուների թվաքանակն ավելացնել ևս 15-ով՝ անկողնային խնամքի կարիք ունեցող անձանց համար, դարձնելով 1220՝ համապատասխանաբար ավելացնելով պահանջվող տարեկան ֆինանսավորման չափը՝ 3,531,258.7 հազ.դրամ: ՄԺԾԾ 2025 թվականի համար նախատեսվում է հոգեկան առողջության խնդիրներ ունեցող անձանց համար ավելացնել 25 տեղ, իսկ 2026 թվականի համար՝ ևս 50 տեղ՝ այդ տարիների ֆինանսավորումը հասցնելով համապատասխանաբար 3,625,763.5 հազ.դրամ և 3,783,622.9 հազ.դրամ:

Խնամքի կենտրոնում շահառուների թվի ավելացման հրատապությունը անկողնային խնամքի կարիք ունեցող տարեց, ինչպես նաև հոգեկան և մտավոր առողջության խնդիրներ ունեցող` հաշվառված անձանց շուրջօրյա խնամքի կենտրոն ընդունելու անհրաժեշտությունն է: Հերթագրված շուրջ 90 անձանց մեջ կան մարդիկ, որոնք չունեն մշտական կացարան, չունեն ընտանիք, խնամող, երբեմն նույնիսկ՝ կացարան, ծանր սոցիալ-հոգեբանական վիճակում են: Այդ մարդկանց տանը մնալը (ստացիոնար հաստատությունները չեն ընդունում, քանի որ նրանց ախտորոշումը քրոնիկ է, նրանք ունեն ոչ թե բուժման, այլ միայն խնամքի կարիք) հղի է անդառնալի հետևանքներով:

**2. Տարեցներին և հաշմանդամություն ունեցող անձանց տնային պայմաններում խնամքի ծառայություններ 11002 (Տարեց և (կամ) հաշմանդամություն ունեցող անձանց տնային պայմաններում խնամքի ծառայություններ)**

Միջոցառման նպատակն է տնային պայմաններում խնամքի ծառայությունների տրամադրումը 2 բաղադրիչով՝

1) նախարարության ենթակայության պետական ոչ առևտրային մեկ կազմակերպության կողմից, որի շահառու էր 200 անձ՝ 140-ը՝ տնային խնամքի և 60-ը՝ կացարանով ապահովման համար (2022 թվականի պլանային 240 չափաքանակից),

2) հասարակական կազմակերպությունների կողմից՝ մրցութային դրամաշնորհի տրամադրման միջոցով, որի շահառու էր 1656 անձ (2022 թվականի պլանային 1700 չափաքանակից)։

Միջոցառման շրջանակում 2023 թվականին խնամքի ծառայություններ է տրամադրվելու 1250 անձի, այդ թվում՝ առաջին բաղադրիչի շահառուների քանակն իջեցնելով փաստացի 200-ի, իսկ երկրորդ բաղադրիչի շահառուների թիվը հասցնելով 1050-ի՝ մեծացնելով հասցեականությունը։ Հարկ է նշել, որ 1050 անձի շրջանակում 50 անձ կստանան հատուկ (մասնագիտացված) խնամք՝ ներառելով նախկին 11011 միջոցառումը։ Ֆինանսական պլանավորված չափաքանակը 230,817.3 հազար դրամ է։

Միջոցառման իրականացման նպատակով ՀՀ 2024-2026 թվականների ՄԺԾ 2024 թվականի ծրագրի համար նախատեսվում է շահառուների թվաքանակը պակասեցնել 50-ով՝ կացարանով ապահովման ծառայությունը բացառելով այս միջոցառումից, միաժամանակ ամբողջն իրականացնելով հասարակական կազմակերպությունների կողմից։ 1200 շահառուի համար, սակայն, պահանջվող ֆինանսավորման չափն ավելանում է՝ հասնելով 277,930.6 հազ.դրամի: ՄԺԾԾ 2025 թվականի համար նախատեսվում է հոգեկան առողջության խնդիրներ ունեցող անձանց համար ավելացնել 25 և տարեցների համար՝ ևս 50 տեղ, իսկ 2026 թվականի համար՝ տարեցների ևս 50 տեղ՝ այդ տարիների ֆինանսավորումը հասցնելով համապատասխանաբար 289,062.6 և 300,194.6 հազ.դրամ:

Ֆինանսական չափաքանակի 47,113.3 հազար դրամով ավելացման հրատապությունը մի կողմից անկողնային խնամքի կարիք ունեցող տարեց, ինչպես նաև հոգեկան առողջության խնդիրներ ունեցող անձանց խնամքի տրամադրման անհրաժեշտությունն է, որն ամրագրված է ՀՀ կառավարության 2021 թվականի նոյեմբերի 18-ի N 1902-Լ որոշման հավելվածի 9.1-ին կետով: Մյուս կողմից, հաշվարկի հիմքում են դրվել ոչ թե նվազագույն աշխատավարձերը, այլ սոցիալական աշխատողի համար 149000, բուժքրոջ համար 131000, իսկ սոցիալական սպասարկողի համար 124000 դրամը, ինչը բխում է պահանջարկից և շուրջօրյա խնամքի կենտրոնների աշխատավարձերի չափից՝ ՀՀ աշխատանքի և սոցիալական հարցերի նախարարի 2014 թվականի N 81 Ա/1 հրամանի համաձայն։ Դրա պակասը լրացվում էր միջազգային դոնորների միջոցով, սակայն աշխարհաքաղաքական հանգամանքներով պայմանավորված՝ երկիրն այլևս առաջնահերթ ֆինանսավորվողների շարքում չէ։ Որպես ժամանակավոր լուծում՝ 2022-2023 թվականներին մասամբ օգնել են համայնքները և ձեռնարկատիրությունները, սակայն հետագայում կարող է հանգել ծառայության չիրացում և փակում։

**3. Տարեցներին, հաշմանդամություն ունեցող անձանց ցերեկային խնամքի ծառայություններ (սննդի տրամադրման գծով) 11003 (Տարեց և (կամ) հաշմանդամություն ունեցող անձանց ցերեկային խնամքի ծառայություններ)։**

Միջոցառման նպատակն է ցերեկային խնամքի ծառայությունների տրամադրումը հասարակական կազմակերպությունների կողմից՝ մրցութային դրամաշնորհի տրամադրման միջոցով՝ 1244 շահառուի համար (2022 թվականի պլանային 1600 չափաքանակից)։

Միջոցառման շրջանակում 2023 թվականին խնամքի ծառայություններ է տրամադրվելու 1200 անձի, այդ թվում՝ սոցիալական հոգածության ցերեկային կենտրոններում խնամքի տրամադրման համար տարեց և (կամ) հաշմանդամություն ունեցող 300 անձի և ճաշարաններում սննդի կազմակերպման համար սոցիալակապես անապահով 900 անձի համար։ Ֆինանսական պլանավորված չափաքանակը 155,915.3 հազ.դրամ է։

Միջոցառման իրականացման նպատակով ՀՀ 2024-2026 թվականների ՄԺԾ 2024 թվականի ծրագրի համար նախատեսվում է շահառուների թվաքանակը պակասեցնել և դարձնել 600՝ ճաշարաններում սննդի կազմակերպման ծառայությունը տեղափոխելով այլ ծրագիր։ Պահանջվող ֆինանսավորման չափն ավելանում է՝ հասնելով 157,944.0 հազ.դրամի: ՄԺԾԾ 2025 և 2026 թվականների համար չի նախատեսվում ավելացնել շահառուներ՝ ֆինանսավորումը դարձնելով 157,644.0 հազ.դրամ՝ կապված այդ տարիների ոչ նահանջ լինելու և 365 օր ունենալու հետ: Միաժամանակ, հարկ է նշել, որ ՀՀ կառավարության 2022 թ. հունվարի 30-ի N 1010-Ն որոշմամբ նախատեսվում էր 170,000.0 հազար դրամ՝ ավելի քան 13,000.0 հազ.դրամով ավելի։

Ֆինանսական չափաքանակի, ըստ էության, կրկնապատկումը կապված է նոր ցերեկային կենտրոնների բացմամբ, որն ամրագրված է ՀՀ կառավարության 2021 թ. նոյեմբերի 18-ի N 1902-Լ որոշման հավելվածի 9.1-ին կետով: Մյուս կողմից, հաշվարկի հիմքում են դրվել ոչ թե նվազագույն աշխատավարձերը, այլ սոցիալական աշխատողի համար 149000, խմբավարի համար ևս 149000, իսկ սոցիալական սպասարկողի համար 124000 դրամը, ինչը բխում է պահանջարկից և շուրջօրյա խնամքի կենտրոնների աշխատավարձերի չափից՝ ՀՀ աշխատանքի և սոցիալական հարցերի նախարարի 2014 թվականի N 81 Ա/1 հրամանի համաձայն։ Մեկանգամյա սննդով ապահովման գումար է սահմանվել 500 դրամը, ինչը բխում է շուրջօրյա խնամքի կենտրոններում սննդի համար տրամադրվող 1500 դրամ գումարի 1/3-ից։ Դրա պակասը լրացվում էր միջազգային դոնորների միջոցով, սակայն աշխարհաքաղաքական հանգամանքներով պայմանավորված՝ երկիրն այլևս առաջնահերթ ֆինանսավորվողների շարքում չէ, դիրքերն ամրապնդել է հայկական դրամը և տեղի է ունեցել գնաճ։ Որպես ժամանակավոր լուծում՝ 2022-2023 թվականներին մասամբ օգնել են համայնքները և ձեռնարկատիրությունները, սակայն հետագայում կարող է հանգել ծառայության չիրացում և փակում։

**4. Տարեցների շուրջօրյա խնամքի ծառայություններ 11004 (Տարեց և (կամ) հաշմանդամություն ունեցող անձանց շուրջօրյա խնամքի ծառայություններ Լոռու մարզում)**

Միջոցառման նպատակն է շուրջօրյա խնամքի ծառայությունների տրամադրումը, որը 2009 թվականից իրականացնում է «Վանաձորի տարեցների տուն» հիմնադրամը՝ 54 անձի համար (2022 թվականի պլանային 55 չափաքանակից)։

Միջոցառման շրջանակում 2023 թվականին խնամքի ծառայություններ է տրամադրվելու 55 անձի, ֆինանսական պլանավորված չափաքանակը 35,263.2 հազար դրամ է։

Միջոցառման իրականացման նպատակով ՀՀ 2024-2026 թվականների ՄԺԾ 2024 թվականի ծրագրի համար նախատեսվում է շահառուների թվաքանակը պակասեցնել 5-ով, քանի որ նոր չափորոշիչներով սահմանված է երկու սենյակի առանձնացում որպես մեկուսարան և մանիպուլացիոն սենյակ։ Պահանջվող ֆինանսավորման չափն ավելանում է՝ 51,168.0 հազ.դրամ: ՄԺԾԾ 2025 և 2026 թվականների համար չի նախատեսվում ավելացնել շահառուներ՝ ֆինանսավորումը թողնելով նույնը:

Ֆինանսական չափաքանակի, ավելացումը կապված է նոր չափորոշիչներով հաստիքների ավելացմամբ (ընդամենը 41 հաստիքային միավոր), որն ամրագրված է ՀՀ կառավարության 2021 թվականի նոյեմբերի 18-ի N 1902-Լ որոշման հավելվածի 9.2-րդ կետով: Մյուս կողմից, հաշվարկի հիմքում են դրվել նվազագույն աշխատավարձի չափը, որը բարձրացել է (104.0 հազ.դրամ) 2023 թվականի հունվարի 1-ից։ Հարկ է նշել, որ բոլոր հարցերով շարունակում է զբաղվել հիմնադրամը, որի ֆինանսավորման համար յուրաքանչյուր տարի ընդունվում են համապատասխան իրավական ակտեր, վերջինը՝ ՀՀ փոխվարչապետի 2023 թվականի ««Վանաձորի տարեցների տուն» հիմնադրամի կողմից իրականացվող «տարեցների խնամք» ծրագրի մասին» N 52-Ա որոշումն է։

**5. Անօթևան մարդկանց համար ժամանակավոր օթևանի տրամադրման ծառայություններ 11005 (Անօթևան անձանց կացարանով ապահովման և խնամքի տրամադրման ծառայություններ)** Միջոցառման նպատակն է կացարանով ապահովման ծառայության տրամադրումը, որը 2014 թվականից մինչև 2021 թվականն իրականացնում էր «Հանս Քրիստիան Կոֆոեդ» բարեգործական հիմնադրամը, որի գործունեության հիմքում դրված է անօթևանների խնդիրներով զբաղվող` Դանիայի Կոֆոեդի դպրոցի մոդելը: 2022 թվականին ծառայությունը կազմակերպել է «Երևանի Թիվ 1 տուն-ինտերնատ» ՊՈԱԿ-ը՝ 76 անձի համար (2022 թվականի պլանային 80 չափաքանակից)։

Միջոցառման շրջանակում 2023 թվականին կացարանով ապահովման ծառայություններ է տրամադրվելու 100 անձի, ֆինանսական պլանավորված չափաքանակը 70,762.4 հազ.դրամ է։

Միջոցառման իրականացման նպատակով ՀՀ 2024-2026 թվականների ՄԺԾ 2024 թվականի ծրագրի համար նախատեսվում է շահառուների թվաքանակը ավելացնել 130-ով, քանի որ անհրաժեշտ է ստեղծել ժամանակավոր օթևանի 4 տեսակ՝ ընդհանուր տիպի օթևան (18 տարին լրացած մշտական կամ մշտական կամ փաստացի բնակության վայր չունեցող, հոգեկան առողջության ակնհայտ խնդիրներ չունեցող անօթևան 100 անձի համար), հատուկ (մասնագիտացված) օթևան (հոգեկան առողջության խնդիրներ ունեցող անօթևան 50 անձի համար), ընդունիչ-ախտորոշիչ կենտրոն (անձի ինքնությունը չպարզված անօթևան 20 անձի անհետաձգելի սոցիալական աջակցություն տրամադրելու համար) և ճգնաժամային 3 կենտրոններ (տարեց և (կամ) հաշմանդամություն ունեցող 20-ական անձի համար), որոնցից մեկը պետական ոչ առևտրային, մյուս երկուսը՝ մրցույթով ընտրված հասարակական կազմակերպությունների կողմից։ Պահանջվող ֆինանսավորման չափն ավելանում է՝ 222,024.5 հազ.դրամ: ՄԺԾԾ 2025 և 2026 թվականների համար չի նախատեսվում ավելացնել շահառուներ՝ ֆինանսավորումը թողնելով նույնը:

Ֆինանսական չափաքանակի, ավելացումը կապված է շահառուների և նոր կենտրոնների ավելացմամբ, որն ամրագրված է ՀՀ կառավարության 2021 թվականի նոյեմբերի 18-ի N 1902-Լ որոշման հավելվածի 9.2-րդ կետով: Մյուս կողմից, հաշվարկի հիմքում են դրվել նվազագույն աշխատավարձերը, որը բարձրացել է (104.0 հազ.դրամ) 2023 թվականի հունվարի 1-ից։

**6. «Տարեց և (կամ) հաշմանդամություն ունեցող անձանց շուրջօրյա խնամք մատուցող պետական ոչ առևտրային կազմակերպությունների շենքային պայմանների բարելավում» (32007)**

Միջոցառման նպատակն է խնամքի բոլոր չորս կենտրոնների («Երևանի թիվ 1 տուն-ինտերնատ», «Նորքի տուն-ինտերնատ», «Ձորակ» հոգեկան առողջության խնդիրներ ունեցող անձանց շուրջօրյա խնամքի կենտրոն», «Վարդենիսի նյարդահոգեբանական տուն-ինտերնատ» ՊՈԱԿ-ներ) վերակառուցումն ու հիմնանորոգումը։

Միջոցառման շրջանակում 2023 թվականին կատարվելու է նախագծանախահաշվային փաստաթղթերի ձեռքբերում, ֆինանսական պլանավորված չափաքանակը 118,241.5 հազ.դրամ է։

Միջոցառման իրականացման նպատակով ՀՀ 2024-2026 թվականների ՄԺԾ 2024 թվականի միջոցառման համար նախատեսվում է հատկացնել 1,323,000.0 հազ. դրամ, 2025 թվականին՝ 1,008,000.0 հազ.դրամ, իսկ 2026 թվականին՝ 1,165,000.0 հազ.դրամ։ Վերանորոգումը կատարվելու է փուլային եղանակով՝ բոլոր կազմակերպությունները միասին՝ աստիճանաբար։ Այս չափաքանակները, կապված նախագծանախահաշվային փաստաթղթերի վերջնարժեքի հետ, կարող են փոփոխվել, սակայն փոփոխությունը կնախատեսվի 2025 և 2026 թվականներին։

**Ժողովրդագրական իրավիճակի բարելավման ծրագիր (1068)**

Ժողովրդագրական իրավիճակի բարելավման ծրագրի վերջնական արդյունքը ժողովրդագրական վիճակի բարելավմանը և բազմազավակության աճին նպաստելն է: Ծրագրում ներառված են 1 ծառայությունների մատուցման և 4 տրանսֆերտների տրամադրման միջոցառումներ:

* **«11001 Մինչև 2 տարեկան երեխայի խնամքի նպաստի տրամադրման ապահովում»** միջոցառման իրականացմամբ ՀՀ պետական բյուջեի միջոցների հաշվին ապահովվում է մինչև 2 տարեկան երեխայի խնամքի նպաստի կանխիկ կամ անկանխիկ եղանակով վճարման ծառայությունների ձեռք բերման ծախսերի ֆինանսավորումը: Նպաստի կանխիկ եղանակով վճարումը կատարվում է Հայփոստի միջոցով, իսկ անկանխիկ եղանակով վճարումը` համապատասխան ծառայությունների պայմանագիր կնքած բանկերի:

**ՀՀ 2024-2026թթ. ՄԺԾ ծրագրով յուրաքանչյուր տարվա համար նախատեսվում է համապատասխանաբար՝ 12.8 մլն դրամ, 10.0 մլն դրամ և 10.0 մլն դրամ:**

* **«12001** **Մինչև 2 տարեկան երեխայի խնամքի նպաստ» միջոցառման շրջանակներում** ապահովվում է պետական բյուջեի միջոցների հաշվին «Պետական նպաստների մասին» ՀՀ օրենքի համաձայն ՀՀ աշխատանքային օրենսգրքով սահմանված կարգով մինչև երեք տարեկան երեխայի խնամքի արձակուրդում գտնվող ծնողին մինչև երկու տարեկան երեխայի խնամքի նպաստի վճարումը: 2020 թ. հուլիսի 1-ից գյուղական բնակավայրերում մինչև երեխայի 2 տարեկան դառնալը խնամքի նպաստ են ստանալու նաև վարձու աշխատող չհանդիսացող մայրերը: Բացի այդ, ի կատարումն Կառավարության 2021 թ. նոյեմբերի 18-ի N 1902 որոշման N 1 հավելվածով հաստատված՝ ՀՀ կառավարության 2021-2026 թվականների գործունեության միջոցառումների ծրագրի «Աշխատանքի և սոցիալական հարցերի նախարարություն» բաժնի 17.2-րդ կետի՝ 2023թ. հունվարի 1-ից մինչև 2 տարեկան երեխայի խնամքի նպաստ նշանակվելու է բոլոր մայրերին՝ անկախ նրանց հաշվառման (բնակության) վայրի։ Արդյունքում շահառուների թիվը կավելանա ի հաշիվ շուրջ 10000 չաշխատող, քաղաքաբնակ մայրերի՝ 2023թ. հունվարի 1-ին և դրանից հետո ծնված երեխաների խնամքի կապակցությամբ։

Ընդ որում, օրենսդրական փոփոխության արդյունքում խնամքի արձակուրդում գտնվող ծնողի համար խնամքի նպաստի չափը սահմանվել է նվազագույն ամսական աշխատավարձի 50 տոկոսի չափով, իսկ խնամքի արձակուրդում չգտնվողի համար վերը նշված չափի 85 տոկոսից ոչ պակաս, իսկ գյուղաբնակ և խնամքի արձակուրդում գտնվող ծնողի դեպքում՝ երկու չափերի հանրագումարի չափով։

Միջնաժամկետ ժամանակահատվածում սահմանվելու են նպաստի՝ ըստ տարիների հետևյալ չափերը՝

* 2023 թ. հունվարի 1-ից հետո ծնված երեխաների խնամքի կապակցությամբ՝ խնամքի արձակուրդում գտնվող ծնողի դեպքում՝ 38600 դրամ, 40100 դրամ և 41800 դրամ, խնամքի արձակուրդում չգտնվող ծնողի դեպքում՝ 32800 դրամ, 34100 դրամ, 35500 դրամ, խնամքի արձակուրդում գտնվող գյուղաբնակ ծնողի դեպքում՝ 71400 դրամ, 74200 դրամ և 77300 դրամ,
* Մինչև 2023 թ. հունվարի 1-ը ծնված երեխաների խնամքի կապակցությամբ՝ 32800 դրամ, 34100 դրամ, 35500 դրամ:

**ՀՀ 2024-2026թթ. ՄԺԾ ծրագրով յուրաքանչյուր տարվա համար նախատեսվում է համապատասխանաբար՝ 28.0 մլրդ դրամ, 31.6 մլրդ դրամ, 33.1 մլրդ դրամ, իսկ շահառուների թիվը՝ 61600, 67328, 67590 անձ։**

* **«12002 Երեխայի ծննդյան միանվագ նպաստ» միջոցառման շրջանակներում** ապահովվում է պետական բյուջեի միջոցների հաշվին «Պետական նպաստների մասին» ՀՀ օրենքի համաձայն երեխայի ծննդյան միանվագ վճարի տրամադրումը նոր ծնված երեխայի ծնողին (որդեգրողին, խնամակալին): Նպաստի իրավունքը փոխկապակցված չէ ծնողի` վարձու աշխատող հանդիսանալու հանգամանքին: Նպաստի չափերը տարբերակված են ըստ նոր ծնված երեխայի կարգաթվի:

Միջնաժամկետ ժամանակահատվածում պահպանվելու են 2022թ. համար սահմանված նպաստի չափերը՝ 1-ին կամ 2-րդ երեխայի ծննդյան դեպքում՝ 300 հազ. դրամ, 3-րդ կամ 4-րդ երեխայի ծննդյան դեպքում՝ 1 մլն դրամ, 5-րդ և յուրաքանչյուր հաջորդ երեխայի ծննդյան դեպքում 1.5 մլն դրամ:

**ՀՀ 2024-2026թթ. ՄԺԾ ծրագրով յուրաքանչյուր տարվա համար նախատեսվում է 20.7 մլրդ դրամ, 21.6 մլրդ դրամ և 22.6 մլրդ դրամ, յուրաքանչյուր տարի նոր ծնված երեխաների թիվը կանխատեսվել է 36570, 37190, 37910 երեխա:**

* **«12003 Երեխա ունեցող ընտանիքների բնակարանային ապահովման պետական աջակցություն»**

Սույն միջոցառումը նպաստում է ծնելիության և բազմազավակության խթանմանը։

Միջոցառումն ուղղված է երեխա ունեցող, այդ թվում՝ բազմազավակ ընտանիքներին անհրաժեշտ և համալիր աջակցություն տրամադրելուն։ Միջոցառման շրջանակներում տրամադրվում է երեխա ունեցող ընտանիքների բնակարանային ապահովում: Երեխա ունեցող ընտանիքների բնակարանային ապահովման ծրագիրն արդեն գործարկվել է 2020թ. հուլիսի 1-ից և 2020թ. համար պետական բյուջեով նախատեսվել էր 526.8 մլն դրամ:

**ՀՀ 2023թ. պետական բյուջեով հատկացվել է 1,290,755.0 հազ.դրամ:**

**ՀՀ ՄԺԾ 2024-2026թթ. ծրագրով նախատեսվում է 2024 թվականի համար հատկացնել 207,00.0 հազ.դրամ, 2025 թվականի համար՝ 81,000.0 հազ.դրամ, իսկ 2026 թվականի համար՝ 65,000.0 հազ.դրամ:**

* **«12004 Դրամական աջակցություն ընտանիքում 3 և ավելի երեխա ունեցող ընտանիքներին» միջոցառման շրջանակներում** ապահովվում է Կառավարության 2021 թ. դեկտեմբերի 23-ի N 2167-Ն որոշմամբ սահմանված՝ ընտանիքում 3-րդ և յուրաքանչյուր հաջորդ նոր ծնված երեխայի ծննդյան կապակցությամբ դրամական աջակցության տրամադրումը պետական բյուջեի միջոցների հաշվին: Աջակցությունը տրամադրվում է ընտանիքում 3-րդ և յուրաքանչյուր հաջորդ երեխայի ծննդյան կապակցությամբ՝ ամսական 50000 դրամի չափով, մինչև երեխայի 6 տարեկանը լրանալու ամիսը ներառյալ։ Աջակցություն նշանակվում է, եթե երեխան ծնվել է 2022 թ. հունվարի 1-ին կամ դրանից հետո՝ մինչև 2026 թվականի դեկտեմբերի 31-ը ներառյալ։

**ՀՀ 2024-2026թթ. ՄԺԾ ծրագրով յուրաքանչյուր տարվա համար նախատեսվում է 17.0 մլրդ դրամ, 24.9 մլրդ դրամ, 33.4 մլրդ դրամ, իսկ յուրաքանչյուր տարի նոր ծնված երեխաների թիվը կանխատեսվել է 28389, 41535, 55735 երեխա:**

**Սոցիալական աջակցություն անաշխատունակության դեպքում (1082)**

Սույն ծրագրի վերջնական արդյունքը ժամանակավոր անաշխատունակության հետևանքով եկամտի կորստի մասնակի փոխհատուցումն ապահովելն է: Ծրագրում ներառված են 4 միջոցառումներ` 1-ը ծառայությունների մատուցման և 3-ը` տրանսֆերտների տրամադրման:

Տրանսֆերտների տրամադրման միջոցառումներով ապահովվում են ժամանակավոր անաշխատունակության հետևանքով ՀՀ պետական բյուջեից պետական նպաստների` ժամանակավոր անաշխատունակության և մայրության նպաստների տրամադրման համար անհրաժեշտ ծախսերի կատարումը: Տրանսֆերտների տրամադրման միջոցառումներն են`

* **«12001 Ժամանակավոր անաշխատունակության դեպքում նպաստ»** միջոցառման շրջանակներում ապահովվում է ժամանակավոր անաշխատունակության նպաuտների տրամադրումը հիվանդության և օրենքով սահմանված այլ դեպքերում առաջացած ժամանակավոր անաշխատունակության դեպքում (բացառությամբ հղիության և ծննդաբերության հետևանքով առաջացած) վարձու աշխատողներին, նոտարներին ու անհատ ձեռնարկատերերին:

**ՀՀ** **2024-2026թթ. ՄԺԾ ծրագրով յուրաքանչյուր տարվա համար նախատեսվում է համապատասխանաբար՝ 6.7 մլրդ դրամ, 7.1 մլրդ դրամ և 7.6 մլրդ դրամ:**

* **«12002 Մայրության նպաստի վճարում»** միջոցառման շրջանակներում ՀՀ պետական բյուջեի միջոցների հաշվին ապահովվում է մայրության նպաստի տրամադրումը վարձու աշխատողներին, նոտարներին, անհատ ձեռնարկատարերին և չաշխատող մայրերին:

**ՀՀ 2024-2026թթ. ՄԺԾ ծրագրով յուրաքանչյուր տարվա համար նախատեսվում է համապատասխանաբար՝ 14.9 մլրդ դրամ, 15.6 մլրդ դրամ, 16.5 մլրդ դրամ:**

* **12003 Աշխատողների աշխատանքային պարտականությունների կատարման հետ կապված խեղման, մասնագիտական հիվանդության և առողջության այլ վնասման հետևանքով պատճառված վնասի փոխհատուցում** միջոցառման շրջանակներում ՀՀ պետական բյուջեի միջոցների հաշվին ապահովվում է աշխատանքային պարտականությունների կատարման հետ կապված խեղման, մասնագիտական հիվանդության և առողջության այլ վնասման հետևանքով պատճառված վնասի փոխհատուցումը:

«Նվազագույն ամսական աշխատավարձի մասին» ՀՀ օրենքի 1-ին հոդվածի համաձայն՝ ՀՀ-ում նվազագույն ամսական աշխատավարձը 2023 թ. հունվարի 1-ից սահմանվել է 75,000 դրամ:

Կանխատեսվում է նվազագույն ամսական աշխատավարձը 2024 թվականին թողնել անփոփոխ՝ 75,000 դրամ, 2025 թվականին՝ 80,000 դրամ, 2026 թվականին՝ 85,000 դրամ։

Ուստի, ՀՀ 2024-2026 թթ. ՄԺԾ ծրագրով 2024 թվականին նախատեսվում է 249 շահառուների համար 67,826.2 հազ.դրամ, 2025 թվականին՝ 225 շահառուների համար 65,113.1 հազ.դրամ, 2026 թվականին՝ 225 շահառուների համար 69,182.7 հազ.դրամ։

Նախատեսվում է նաև, որ 2024-2026թթ. միջոցառման շրջանակներում հատուցվելու են նաև ՀՀ կառավարության 1992թ. նոյեմբերի 15-ի N 579 որոշման 16-րդ կետը ուժը կորցրած ճանաչվելուց հետո դժբախտ դեպքերի և մասնագիտական հիվանդությունների արդյունքում վնասի փոխհատուցման իրավունք ունեցող շուրջ 250 անձինք:

Մարդու իրավունքների պաշտպանի դիմումի հիման վրա՝ ՀՀ քաղաքացիական օրենսգրքի 1086-րդ հոդվածի, ՀՀ աշխատանքային օրենսգրքի 236-րդ հոդվածի, ՀՀ կառավարության 1992 թվականի նոյեմբերի 15-ի «Ձեռնարկությունների, հիմնարկների ու կազմակերպությունների (անկախ սեփականության ձևից) աշխատողներին աշխատանքային պարտականությունների կատարման հետ կապված խեղման, մասնագիտական հիվանդության և առողջության այլ վնասման հետևանքով պատճառված վնասի փոխհատուցման կարգի մասին կանոնները հաստատելու մասին» թիվ 579 որոշման, ՀՀ կառավարության 2009 թվականի հուլիսի 23-ի «Կյանքին կամ առողջությանը պատճառված վնասի համար՝ սահմանված կարգով պատասխանատու ճանաչված իրավաբանական անձի լուծարման կամ սնանկ ճանաչման դեպքում համապատասխան վճարների կապիտալացման և դրանք տուժողին վճարելու կարգը հաստատելու մասին» թիվ 914-Ն որոշման՝ Սահմանադրությանը համապատասխանության հարցը որոշելու վերաբերյալ գործով Սահմանադրական դատարանի 2021 թվականի նոյեմբերի 30-ի ՍԴՈ-1618 որոշման 3-րդ կետի համաձայն՝ *ՀՀ կառավարության 1992 թվականի նոյեմբերի 15-ի «Ձեռնարկությունների, հիմնարկների ու կազմակերպությունների (անկախ սեփականության ձևից) աշխատողներին աշխատանքային պարտականությունների կատարման հետ կապված խեղման, մասնագիտական հիվանդության և առողջության այլ վնասման հետևանքով պատճառված վնասի փոխհատուցման կարգի մասին կանոնները հաստատելու մասին» թիվ 579 որոշմամբ ամրագրված իրավակարգավորումները համապատասխանում են Սահմանադրությանն այնպիսի մեկնաբանությամբ, համաձայն որի՝ մինչև ՀՀ կառավարության 2004 թվականի հուլիսի 22-ի թիվ 1094-Ն որոշմամբ կատարված փոփոխությունն ուժի մեջ մտնելը աշխատանքային պարտականությունների կատարման հետ կապված խեղման, մասնագիտական հիվանդության և առողջության այլ վնաս կրած անձինք կազմակերպության գործունեության դադարեցման դեպքում կապիտալացված միջոցների բացակայության կամ անբավարար լինելու պարագայում պահպանում են պետական բյուջեի հաշվին փոխհատուցում ստանալու իրավունքը:*

Վերոգրյալով պայմանավորված նախատեսվում է 2024-2026թթ. միջոցառման շրջանակներում հատուցել նաև մինչև ՀՀ կառավարության 1992թ. նոյեմբերի 15-ի N 579 որոշման 16-րդ կետը ուժը կորցրած ճանաչելը դժբախտ դեպքերի և մասնագիտական հիվանդությունների արդյունքում վնասի փոխհատուցման իրավունք ունեցող շուրջ 250 անձանց գումարները:

Ստորև ներկայացվում են կազմակերպություններում դժբախտ դեպքերի և մասնագիտական հիվանդությունների արդյունքում 250 անձանց վնասի հատուցման հետ կապված համապատասխան օրենսդրական կարգավորումներն ու վերջիններիս համաձայն հաշվարկները:

ՀՀ կառավարության N 579 որոշման 6-րդ կետի համաձայն՝ աշխատանքային խեղման, մասնագիտական հիվանդության և առողջության այլ վնասման հետևանքով պատճառված վնասի փոխհատուցման չափը որոշվում է աշխատողի` մինչև խեղումը, մասնագիտական հիվանդությունը կամ առողջության այլ վնասում ստանալն ստացած միջին ամսական վաստակից ելնելով` մասնագիտական աշխատունակության կորստի աստիճանին համապատասխան տոկոսաչափով, որը չի կարող պակաս լինել ՀՀ-ում նվազագույն ամսական աշխատավարձի 20 տոկոս գումարի և դրա նկատմամբ հաշվարկված աշխատողի աշխատունակության կորստի աստիճանով հաշվարկված գումարի հանրագումարից:

«Նվազագույն ամսական աշխատավարձի մասին» ՀՀ օրենքի 1-ին հոդվածի համաձայն՝ ՀՀ-ում նվազագույն ամսական աշխատավարձը 75.000 ՀՀ դրամ է:

Նախատեսվում է, որ 2024 թվականին նվազագույն ամսական աշխատավարձը կպահպանվի 75,000 դրամի չափը, 2025 թվականին 75,000 դրամից կբարձրացվի մինչև 80,000 դրամ, 2026 թվականին՝ 80,000 դրամից կբարձրացվի մինչև 85,000 դրամ (ներառված չեն աշխատավարձից վճարվող հարկերը, սոցիալական կամ օրենքով սահմանված պարտադիր այլ վճարները, հավելումները, հավելավճարները, պարգևատրումները և լրավճարները)։

Հաշվի առնելով վերը բերված ՀՀ օրենսդրական կարգավորումները և ֆինանսական հաշվարկների հիմքում դնելով վերը նշված աշխատավարձերի չափերը և այն ենթադրությունը, որ ներկայումս վնասի հատուցում չստացող անձանց աշխատունակության կորստի աստիճանը միջինում կկազմի 50%` ստորև ներկայացվում է վնասի հատուցումը ՀՀ պետական բյուջեի միջոցների հաշվին իրականացնելու դեպքում 2024թ. և 2025-2026թթ. համար լրացուցիչ պահանջվող ֆինանսական միջոցների գնահատականը՝ համապատասխան հաշվարկներով:

Այսպիսով 2024-2026 թթ. վնասի հատուցման իրավունք ունեցող ավելացած 250 շահառուների մասով հետագա հատուցման համար կպահանջվի ընդամենը`

**2024թ.՝ ((75.000x20%)+(75.000x20%x50%))x12x250= 67,500.0 հազ.դրամ։**

**2025թ.՝ ((80.000x20%)+(80.000x20%x50%))x12x250= 72,000.0 հազ.դրամ։**

**2026թ.՝ ((85.000x20%)+(85.000x20%x50%))x12x250= 76,500.0 հազ. դրամ:**

**Ամփոփելով, 1082-12003 միջոցառման գծով ներառյալ վերոնշյալ 250 շահառուի գումարներն ընդհանուր առմամբ անհրաժեշտ կլինի.**

1. **Պարբերական ամսական վճարումների համար՝**

2024 թ.` **135,326.2 հազ. դրամ 499 շահառուի համար**, **2025թ.` 137,113.1 հազ. դրամ 475 շահառուի համար, 2026թ.` 145,682.7 հազ. դրամ 475 շահառուի համար:**

1. **2024 թվականի տարեսկզբին միանվագ վճարելու համար՝**

Սահմանադրական դատարանի 2021թ. նոյեմբերի 30-ի ՍԴՈ-1618 որոշման կատարման շրջանակներում, կուտակված պարտքերը մարելու համար վնասի հատուցման ծախսերը պետական բյուջեից միանվագ մարելու համար կպահանջվի շուրջ 100,000.0 հազ. դրամ[[1]](#footnote-1)[1], որը կներառվի գումարի մեջ։

**Արդյունքում՝ 1082-12003 միջոցառման գծով ընդհանուր առմամբ անհրաժեշտ կլինի՝**

2024 թ.` **235,326.2 հազ. դրամ 499 շահառուի համար**, **2025թ.` 137,113.1 հազ. դրամ 475 շահառուի համար, 2026թ.` 145,682.7 հազ. դրամ 475 շահառուի համար:** Սույն ծրագրի իրացումը կապված է ՄԱԿ-ի «Կայուն զարգացման 2030 օրակարգում» ներառված կայուն զարգացման` 8-րդ նպատակի 8.8.1 գլոբալ ցուցանիշի հետ:

* **«11001 Ժամանակավոր անաշխատունակության թերթիկների տպագրություն»** միջոցառման շրջանակներում ՀՀ պետական բյուջեի միջոցների հաշվին ապահովվում է օրենքով նախատեսված դեպքերում այդ թվում` ժամանակավոր անաշխատունակության բժշկական հաuտատության կողմից տրվող ժամանակավոր անաշխատունակության թերթիկների ձևաթղթերի տպագրումը: Ժամանակավոր անաշխատունակության և մայրության նպաստներ նշանակվում են` ժամանակավոր անաշխատունակության թերթիկների հիման վրա, որի լրացման կարգը սահմանում է Կառավարությունը:

**ՀՀ 2024-2026թթ. ՄԺԾ ծրագրով 2023թ. համար նախատեսվում է 13.5 մլն դրամ**:

**ՀՀ 2024-2026թթ. ՄԺԾ ծրագրով նախատեսվում է 2024թ համար՝ 13.5 մլն դրամ և 2025թ. համար՝ 13.5 մլն դրամ:**

**Զբաղվածության ծրագիր (1088)**

ՀՀ կառավարության ծրագրից, ինչպես նաև ՄԱԿ-ի կայուն զարգացման նպատակներից բխող՝ ՄԺԾԾ 2024-2026 թթ. հայտի N 3 հավելվածի 3-րդ մասում սահմանված վերջնական արդյունքային ցուցանիշին հասնելու նպատակով՝ զբաղվածության բյուջետային ծրագրի շրջանակում՝ 2024-2026 թթ. կիրականացվեն գործող հետևյալ միջոցառումները.

1. **Ադրբեջանի կողմից 2016 և 2020 թվականներին սանձազերծված ռազմական գործողություններին մասնակցած գործազուրկ անձանց մասնագիտական ուսուցման կազմակերպում և զբաղվածության ապահովում (12018)**

Միջոցառման նպատակն է աջակցել Ադրբեջանի կողմից 2016 և 2020 թվականներին սանձազերծված ռազմական գործողություններին մասնակցած գործազուրկ անձանց՝ ձեռք բերելու գործատուի կողմից ներկայացված պահանջներին համապատասխան մասնագիտական հմտություններ և կարողություններ՝ գործատուի մոտ առկա թափուր աշխատատեղը համալրելու համար։ Միջոցառումը իրականացվում է 3 ուղղություններով.

* **շահառուի մասնագիտական ուսուցում**՝ մինչև 5 ամիս տևողությամբ, և աշխատանքի տեղավորում (պետության կողմից փոխհատուցվում է շահառուի ուսման վարձը՝ ամսական 50.0 դրամի չափով, տրամադրվում է կրթաթոշակ՝ ամսական 37.5 հազ. դրամի չափով, ինչպես նաև տրամադրվում է հարկերի փոխհատուցում՝ ամսական առավելագույնը 50.0 հազ. դրամի չափով, 1 տարի ժամկետով),
* **շահառուի համար աշխատանքային փորձառության կազմակերպում**, աշխատանքի տեղավորում (պետության կողմից փոխհատուցվում է շահառուին վճարվող աշխատավարձը՝ ամսական առավելագույնը 75.0 հազ. դրամի չափով, շահառուի աշխատավարձից հաշվարկվող հարկային և սոցիալական վճարները՝ առաջին 3 ամսում ամսական առավելագույնը 25.0 հազ. դրամի չափով, հաջորդ 9 ամիսներին՝ ամսական առավելագույնը 50.0 հազ. դրամի չափով),
* **գործատուին միանվագ աջակցության տրամադրում** (300.0 հազ. դրամի չափով)՝ շահառուի հետ առնվազն մեկ տարի ժամկետով աշխատանքային պայմանագիր կնքելու պարագայում։

**2024-2026 թթ. միջնաժամկետ հատվածում նախատեսվում է միջոցառման իրականացման արդյունքում՝ 2024 թվականին զբաղվածությամբ ապահովել շուրջ 1000 անձի (անհրաժեշտ ֆինանսական միջոցները՝ 556,875.0 հազ. դրամ), 2025 թվականին՝ 1050 անձի (անհրաժեշտ ֆինանսական միջոցները՝ 586,125.0 հազ. դրամ), 2026 թվականին՝ 1120 անձի (անհրաժեշտ ֆինանսական միջոցները՝ 626,250.0 հազ. դրամ)։**

1. **Գործազուրկների զբաղվածության ապահովում (12019)**

Միջոցառման նպատակն է մեծացնել գործազուրկի աշխատանքի տեղավորման հնարավորությունները և նպաստել նրա ընտանիքի աղքատության հաղթահարմանը։ Միջոցառման շրջանակներում նպաստառու ընտանիքի գործազուրկ անդամին առնվազն 1 տարի ժամկետով աշխատանքի ընդունելու պարագայում՝ ժակետի ավարտից հետո գործատուին տրվում է միանվագ փոխհատուցում 350.0 հազ. դրամի չափով, իսկ ոչ նպաստառու ընտանիքի գործազուրկ անդամի պարագայում՝ 250.0 հազ. դրամի չափով։

Հարկ է նշել, որ համաձայն միջոցառման իրականացման կարգի՝ գործազուրկ անձին աշխատանքի ընդունելու համար՝ գործատուին միանվագ աջակցություն է տրվոււմ առնվազն մեկ տարի կնքված պայմանագրի ժամկետի ավարտից հետո։ Ուստի, 2023 թ. նախատեսված, կնքվող թվով 177 պայմանագրերի շրջանակներում ծագած ֆինանսական պարտավորությունները փոխանցվելու են 2024 թ. պետական բյուջե։ Հետևապես, 2023-2026 թթ. համար հաշվարկը կատարվել է նշված տրամաբանությամբ։

**2024 թ. նախատեսվում է միջոցառման մեջ ընդգրկել 352 շահառու (անհրաժեշտ ֆինանսական միջոցները՝ 103,200.0 հազ. դրամ), 2025 թ.՝ 370 շահառու (անհրաժեշտ ֆինանսական միջոցները՝ 108,500.0 հազ. դրամ), 2026 թ.՝ 390 շահառու (անհրաժեշտ ֆինանսական միջոցները՝ 114,500.0 հազ. դրամ)։**

1. **Ձեռք բերած մասնագիտությամբ մասնագիտական աշխատանքային փորձ ձեռք բերելու համար գործազուրկներին աջակցության տրամադրում (12004)**

Սույն միջոցառմամբ՝ աշխատաշուկայում երիտասարդների մրցունակության բարձրացման նպատակով՝ մասնագիտական աշխատանքային փորձ ձեռք բերելու համար գործազուրկին տրվում է աշխատավարձ` նվազագույն ամսական աշխատավարձի չափով, իսկ գործատուին գումար` շահառուի եկամտային հարկը, դրոշմանիշային վճարը, նպատակային սոցվճարը վճարելու, ինչպես նաև աշխատանքային պայմանագիրը լուծվելու դեպքում՝ աշխատողի հետ վերջնահաշվարկ կատարելու համար: Բացի այդ՝ աշխատանքային փորձի ձեռքբերման գործընթացը կազմակերպող մասնագետին տրվում է ամսական կտրվածքով վճար՝ նվազագույն աշխատավարձի 50% չափով:

**Միջոցառման արդյունքում՝ աշխատանքային փորձ ձեռք կբերի և զբաղված կդառնա 2024 թ. 450 շահառու (անհրաժեշտ ֆինանսական միջոցները՝ 202,257.0 հազ. դրամ), 2025 թ.՝ 500 շահառու (անհրաժեշտ ֆինանսական միջոցները՝ 224,730.0 հազ. դրամ), 2026 թ.՝ 550 շահառու (անհրաժեշտ ֆինանսական միջոցները՝ 247,203.0 հազ. դրամ)։**

1. **Գործազուրկների, աշխատանքից ազատման ռիսկ ունեցող, ինչպես նաև ազատազրկման ձևով պատիժը կրելու ավարտին մինչև վեց ամիս մնացած աշխատանք փնտրող անձանց մասնագիտական ուսուցման կազմակերպում (11001)**

Սույն միջոցառման նպատակը գործազուրկների, աշխատանքից ազատման ռիսկ ունեցող անձանց, ինչպես նաև ազատազրկման ձևով պատիժը կրելու ավարտին մինչև վեց ամիս մնացած աշխատանք փնտրողների մասնագիտական ուսուցման կազմակերպումն է:

Մեկ շահառուի ծախսը, հաշվի առնելով նախորդ տարիների միջին ծախսը, կազմում է 91.25 հազ. դրամ: Ուսուցումն իրականացվում է մրցույթով ընտրված կազմակերպության կողմից։

**2024 թ. նախատեսվում է միջոցառման մեջ ընդգրկել 650 շահառու (անհրաժեշտ ֆինանսական միջոցները՝ 59,312.5 հազ. դրամ), 2025 թ.՝ 800 շահառու (անհրաժեշտ ֆինանսական միջոցները՝ 73,000.0 հազ. դրամ), 2026 թ.՝ 1000 շահառու (անհրաժեշտ ֆինանսական միջոցները՝ 91,250.0 հազ. դրամ)։**

1. **Գործազուրկների, աշխատանքից ազատման ռիսկ ունեցող, ինչպես նաև ազատազրկման ձևով պատիժը կրելու ավարտին մինչև վեց ամիս մնացած աշխատանք փնտրող անձանց կրթաթոշակի տրամադրում (12008)**

Սույն միջոցառման նպատակը մասնագիտական ուսուցման դասընթացում ընդգրկված գործազուրկին կրթաթոշակի տրամադրումն է։ Մասնագիտական ուսուցման դասընթացների տևողությունը չի կարող գերազանցել հինգ ամիսը։ 1 շահառուի ծախսը, յուրաքանչյուր ամսվա համար, կազմում է նվազագույն ամսական աշխատավարձի 50 %-ը:

**2024 թ. նախատեսվում է մասնագիտական ուսուցման դասընթացներում ընդգրկված 650 գործազուրկի տրամադրել կրթաթոշակ՝ 73,125.0 հազ. դրամի չափով, 2025 թ.՝ 800 գործազուրկի 90,000.0 հազ. դրամի չափով, 2026 թ.՝ 1000 գործազուրկի 112,500.0 հազ. դրամի չափով։**

1. **Աշխատաշուկայում անմրցունակ անձանց անասնապահությամբ զբաղվելու համար աջակցության տրամադրում**

Միջոցառման նպատակը աշխատաշուկայում անմրցունակ անձանց ինքնազբաղվածության խթանումն է, ինչպես նաև գյուղացիական տնտեսությունների զարգացումը։

Աշխատաշուկայում անմրցունակ անձանց անասնապահությամբ զբաղվելու համար տրվում է գումար` նվազագույն ամսական աշխատավարձի 50%-ի չափով՝ մեկ տարի ժամկետով, ամսական կտրվածքով, ներառյալ՝ եկամտային հարկը և օրենքով սահմանված դեպքերում` նպատակային սոցիալական վճարը: Անմրցունակ անձի կողմից կենդանիների ձեռքբերման համար միանվագ փոխհատուցման առավելագույն չափը 350.0 հազ. դրամ է, անասնակերի ձեռքբերման համար միանվագ փոխհատուցման առավելագույն չափը՝ 230.0 հազ. դրամ։ Միջոցառման շրջանակներում՝ անասնաբույժին նույնպես տրվում է ամսական գումար:

**Նախատեսվում է 2024 թ. միջոցառման մեջ ընդգրկել 710 շահառու (անհրաժեշտ ֆինանսական միջոցները՝ 852,000.0 հազ. դրամ), 2025 թ.՝ 800 շահառու (անհրաժեշտ ֆինանսական միջոցները՝ 960,000.0 հազ. դրամ), 2026 թ.՝ 900 շահառու (անհրաժեշտ ֆինանսական միջոցները՝ 852,000.0 հազ. դրամ)։**

1. **Սեզոնային զբաղվածության խթանման միջոցով գյուղացիական տնտեսությանն աջակցության տրամադրում (12006)**

Միջոցառումը նպաստում է գործազուրկների ժամանակավոր զբաղվածության ապահովմանը, հողագործության զարգացմանը և աշխատուժի միգրացիայի նվազեցմանը:

Միջոցառումն առաջնահերթության կարգով իրականացվում է սահմանամերձ, բարձրլեռնային և լեռնային տարածքների անմրցունակ անձանց համար:  Միջոցառման մեջ ընդգրկված հողօգտագործողին մեկ մարդ/օր աշխատանքային ծավալի համար նախատեսվում է ֆինանսական օժանդակություն` չորս հազար դրամի չափով: Մեկ միջոցառման արժեքը չի կարող ցածր լինել 50.0 հազ. դրամից, և գերազանցել 350.0 հազար դրամը:

Մեկ միջոցառման ծախսը, հաշվի առնելով նախորդ տարիների միջին ծախսը, հաշվարկվել է՝ 252.3 հազ. դրամ:

**Միջոցառման իրականացման արդյունքում՝ 2024 թ. ժամանակավոր զբաղվածություն ձեռք կբերի 2300 շահառու (անհրաժեշտ ֆինանսական միջոցները՝ 580,401.47 հազ. դրամ), 2025 թ.՝ 2500 շահառու (անհրաժեշտ ֆինանսական միջոցները՝ 630,871.16 հազ. դրամ), 2026 թ.՝ 2700 շահառու (անհրաժեշտ ֆինանսական միջոցները՝ 681,340.85 հազ. դրամ)։**

1. **Վարձատրվող հասարակական աշխատանքների կազմակերպման միջոցով գործազուրկների ժամանակավոր զբաղվածության ապահովում** **(12011)**

Վարձատրվող հասարակական աշխատանքների կազմակերպման նպատակը գործազուրկների ժամանակավոր զբաղվածության ապահովման միջոցով հանրապետությունում սոցիա­լական լարվածության մեղմումն է, իրավիճակից բխող մարտահրավերներին արագ արձագանքող միջոցներով համայնքներին աջակցելը:

Միջոցառումն իրականացվում է՝ ապահովելով հավասար հնարավորություններ կանանց և տղամարդկանց համար: Վարձատրվող հասարակական աշխատանքներում ընդգրկված գործազուրկին՝ օժանդակ աշխատանքներ կատարելու համար մեկ աշխատանքային օրվա համար վճարվում է 5.0 հազ. դրամ՝ ներառյալ եկամտային հարկը, ինչպես նաև օրենքով սահմանված դեպքում` նպատակային սոցիալական վճարը: Մեկ միջոցառման արժեքը չի կարող գերազանցել 1,500.0 հազ. դրամը։

**ՀՀ 2024-2026 թթ. ՄԺԾ ծրագրով՝ յուրաքանչյուր տարի նախատեսվում է իրականացնել 100 միջոցառում՝ 600 շահառուի ընդգրկմամբ։ Յուրաքանչյուր տարվա համար ֆինանսական միջոցները կկազմեն 150,000.00 հազ. դրամ:**

1. **Վարձատրվող հասարակական աշխատանքների իրականացման ապահովում** **(11006)**

Միջոցառման նպատակը «Վարձատրվող հասարակական աշխատանքների կազմակերպման միջոցով գործազուրկների ժամանակավոր զբաղվածության ապահովում» միջոցառման ուղեկցման աշխատանքների (ներքին գործուղումներ, գրասենյակային և տրանսպորտային նյութեր) կազմակերպումն ու ֆինանսավորման ապահովումն է։

**ՀՀ 2024-2025 թթ. ՄԺԾ ծրագրով նախատեսվում է յուրաքանչյուր տարի շուրջ 600 շահառուի ընդգրկմամբ՝ 100 միջոցառում իրականացնելու համար հատկացնել գումար՝ 1,500.00 հազ. դրամի չափով։**

**Բնակարանային ապահովում (1098)**

Սույն ծրագրի շրջանակներում իրականացվում են հետևյալ միջոցառումները` «12002 Զոհված (մահացած) առաջին, երկրորդ և երրորդ կարգի հաշմանդամ զինծառայողների անօթևան ընտանիքներին բնակարանով ապահովում և բնակարանային պայմանների բարելավում», «12006 ՀՀ ՊՆ համակար­գի` բնակարանային պայմանների բարե­լավ­ման կարիք ունե­ցող զինծառայող­նե­րին, նրանց հավա­սա­րեցված անձանց և նրանց ընտա­նիք­ների անդամներին բնակարան ձեռք բե­րե­լու նպատակով անհատույց պետա­կան ֆինանսական աջակցության տրա­մա­դրում», «12007 Արցախի Հանրապետության առանձին շրջաններից տեղահանված ընտանիքների համար բնակարանային մատչելիության ապահովման պետական աջակցության տրամադրում», «12008 Սահմանամերձ բնակավայրերում ընտանիքների բնակարանային մատչելիության ապահովման պետական աջակցություն»:

**1.«Զոհված (մահացած) առաջին, երկրորդ և երրորդ կարգի հաշմանդամ զինծառայողների անօթևան ընտանիքներին բնակարանով ապահովում և բնակարանային պայմանների բարելավում 12002» միջոցառում**

Միջնաժամկետ ծախսային ծրագրի իրագործման ժամանակահատվածում ՀՀ ՊՆ հա­­­­մա­­կար­գի զոհված (մահա­ցած), զին­վո­րա­կան որևէ պատ­ճա­ռա­­կան կա­պով հաշ­­­ման­դամ դար­­ձած զին­ծա­ռա­յող­­ների բնակարանի կարիքավոր թվով 197 ըն­տա­նիքի բնա­կա­րա­նային ապա­­­հով­ման արդյունքում կբարելավվի նրանց սո­ցի­ա­լական առ­­­­կա վիճակը, կթուլանա սո­­­ցիալական լարվածությունը, որը կնպաստի ՀՀ կառավարության ծրագրով սահմանված նպա­տակների և թիրախների ապահովմանը:

**ՀՀ 2023թ. պետական բյուջեով նախատեսվել է 494,000.0 հազ.դրամ։**

**ՀՀ 2024-2026թթ. ՄԺԾ ծրագրով 2024-2026 թվականներին 2024 թ. համար նախատեսվում է 494,000.0 հազ.դրամ, իսկ 2025 և 2026 թվականին՝ 500,000.0 հազ.դրամ:**

**2. ՀՀ ՊՆ համակար­գի` բնակարանային պայմանների բարե­լավ­ման կարիք ունե­ցող զինծառայող­նե­րին, նրանց հավա­սա­րեցված անձանց և նրանց ընտա­նիք­ների անդամներին բնակարան ձեռք բե­րե­լու նպատակով անհատույց պետա­կան ֆինանսական աջակցության** **տրա­մա­դրում** (**12006**)

ՄԺԾԾ ժամանակահատվածում ծրագրի նպատակն է բարելավել զին­ծա­ռա­յող­­նե­րի բնա­­­­­­կա­րա­նի կարիքավոր ըն­տա­նիք­նե­րի բնակարանային պայմանները և թուլաց­նել սո­­­­ցի­­ա­­­­լական լարվածությունը: Այդ նպատակով` 2024-2026թթ. ժամանակահատվածում նա­­­­­­­­­­խա­տեսվում է բնա­կա­րան­­նե­րի գնման վկայագրեր տրա­­մադրել ծրագրի շա­հա­ռու հան­­­­­­­դիսացող ՊՆ համակարգում զինվորական ծառայության ընթացքում որպես բնա­կա­րա­­նային պայմանների բարելավման կարիքավոր հաշվառված թվով 1007 պայ­մա­նա­գրա­յին զինծառայողներին, քաղաքացիական ծառայողներին և նրանց ընտանիքների ան­դամ­­ներին։

**ՀՀ 2023թ. պետական բյուջեով նախատեսվել է 920,994.5 հազ.դրամ։**

**ՀՀ 2024-2026թթ. ՄԺԾԾ ծրագրով առաջարկվում է 2024-2025թթ. յուրաքանչյուր տարվա համար նախատեսել 2,8 մլրդ դրամ, իսկ 2026թ. համար՝ 3,675,000.0 հազ.դրամ՝ 1007 շահառուի աջակցություն տրամադրելու նպատակով:**

3. Արցախի Հանրապետության առանձին շրջաններից տեղահանված ընտանիքների համար բնակարանային մատչելիության ապահովման պետական աջակցության տրամադրում (12007)

2022թ. փետրվարի 17-ի N 169-Լ որոշմամբ ՀՀ կառավարությունը հաստատել է «Արցախի Հանրապետության առանձին շրջաններից տեղահանված ընտանիքների համար բնակարանային մատչելիության ապահովման պետական աջակցության ծրագիրը», որը հնարավորություն կտա տեղահանված շուրջ 3000 ընտանիքների (շուրջ 12,500 անձանց) ձեռք բերել բնակելի անշարժ գույք կամ կառուցել անհատական բնակելի տուն։ Շահառուներն Արցախի Հանրապետության առանձին շրջաններում 2020թ. սեպտեմբերի 27-ի դրությամբ բնակված կամ Արցախի Հանրապետությունում հաշվառված, առնվազն վերջին երեք ամիսներին փաստացի բնակված կամ վերջին երեք տարում փաստացի բնակված և Ադրբեջանի կողմից 2020թ. սեպտեմբերի 27-ին սանձազերծված պատերազմի հետևանքով տեղահանված ընտանիքներն են (այդ թվում՝ մեկ անձից բաղկացած), այդ թվում՝ 2020թ. սեպտեմբերի 27-ից հետո տվյալ ընտանիքում ծնված երեխան՝ բացառությամբ այն ընտանիքների, որոնք որևէ ծրագրի շրջանակում գործուղվել են Արցախի Հանրապետություն մինչև 2020թ. սեպտեմբերի 27-ը և վերջին երեք ամիսներին բնակվել են այնտեղ։

Սույն միջոցառման շրջանակներում նախատեսվում է Միասնական սոցիալական ծառայության հետ համագործակցող բանկից կամ վարկային կազմակերպությունից հիփոթեքային վարկ ստանալու պարագայում համապատասխան սերտիֆիկատի միջոցով, վարկային ժամանակացույցին համապատասխան իրականացնել հիփոթեքային վարկի մայր գումարի և տոկոսագումարի սուբսիդավորում, մասնավորապես՝

* Երևանում գույք ձեռք բերելու դեպքում ամսական վճարների մարման համար հանրագումարային մինչև 8 մլն դրամ մայր գումարի և դրա նկատմամբ հաշվեգրվող մինչև 8% տոկոսագումարի գծով,
* ՀՀ մարզային բնակավայրում գույք ձեռք բերելու դեպքում ամսական վճարների մարման համար հանրագումարային մինչև 10 մլն դրամ մայր գումարի և դրա նկատմամբ հաշվեգրվող մինչև 10% տոկոսագումարի գծով,
* Արցախի Հանրապետությունում գույք ձեռք բերելու դեպքում ամսական վճարների մարման համար հանրագումարային մինչև 12 մլն դրամ մայր գումարի և դրա նկատմամբ հաշվեգրվող մինչև 12% տոկոսագումարի գծով։

**ՀՀ 2023 թվականի պետական բյուջեով 1283 շահառուի աջակցություն տրամադրելու համար նախատեսվել է 2,000,000.0 հազ.դրամ։**

**ՀՀ 2024-2026թթ. ՄԺԾԾ-ով 2024 թվականին նախատեսվում 5,408,927.2 հազ.դրամ՝ 4032 շահառուի համար, 2025 թվականին նախատեսվում 7,067,451.1 հազ.դրամ՝ 4167 շահառուի համար, իսկ 2025 թվականին նախատեսվում 7,057,752.6 հազ.դրամ՝ 4167 շահառուի համար**:

**4. Սահմանամերձ բնակավայրերում ընտանիքների բնակարանային մատչելիության ապահովման պետական աջակցություն (12008)**

*ՀՀ սահմանամերձ գյուղական բնակավայրում անհատական բնակելի տուն կառուցելու նպատակով գործընկեր կազմակերպությունների կողմից տրամադրված հիփոթեքային վարկ ստացած շահառուին աջակցություն:*

2022 թվականի հունիսի 9-ի թիվ N 842-Լ որոշմամբ (այսուհետ՝ Որոշում) Կառավարությունը հաստատել է «Հայաստանի Հանրապետության սահմանամերձ բնակավայրերում ընտանիքների բնակարանային մատչելիության ապահովման պետական աջակցության 2022-2024 թվականների ծրագիրը», որը նպատակ ունի աջակցել ընտանիքների բնակարանային պայմանների բարելավմանը՝ համապատասխան պայմաններ ապահովելով սահմանամերձ բնակավայրերում ընտանիքների (տնային տնտեսությունների) կայուն զարգացման համար։

ՀՀ կառավարության 2022 թվականի հոկտեմբերի 6-ի N 1562-Լ որոշմամբ հաստատվել է «Հայաստանի Հանրապետության սահմանամերձ բնակավայրերում ընտանիքների բնակարանային մատչելիության ապահովման պետական աջակցության 2022-2024 թվականների ծրագրի իրականացման կարգը»։

Ծրագրի շրջանակներում նախատեսվում է ապահովել բնակարանային ապահովության խնդիր ունեցող ընտանիքների՝ Հայաստանի Հանրապետության սահմանամերձ համայնքներում բնակարանային պայմանների բարելավումը, մեծացնել սահմանամերձ գյուղական բնակավայրերի բնակության պահանջարկը, նպաստել սահմանամերձ համայնքների ժողովրդագրական կայունության և զարգացման ապահովմանը։

**ՀՀ 2023 թվականի պետական բյուջեով 340 շահառուի աջակցություն տրամադրելու համար նախատեսել 484,961.6 հազ.դրամ։**

**ՀՀ 2024-2026թթ. ՄԺԾԾ-ով նախատեսվում է աջակցություն տրամադրել 540 շահառուի համար՝ նախատեսելով 2024 թվականին 1,232,709.5, իսկ 2025-2026թթ. համար 1,548,053.7** **հազ.դրամ**:

**Կենսաթոշակային ապահովություն 1102**

Սույն ծրագրի վերջնական արդյունքը կենսաթոշակների նշանակման և վճարման գործընթացի ապահովումն է: Ծրագրում ներառված են 8 միջոցառումներ` 3 ծառայությունների մատուցման և 5-ը` տրանսֆերտների տրամադրման:

Տրանսֆերտների տրամադրման միջոցառումներով ապահովվում են պետական կենսաթոշակների (պետական կենսաթոշակային ապահովության համակարգում) և կուտակային հատկացման (պարտադիր կուտակային կենսաթոշակային համակարգում) տրամադրման համար անհրաժեշտ ծախսերը: 2024-2026թթ. ժամանակահատվածի համար 1102 ծրագրի տրանսֆերտային միջոցառումներով նախատեսված անհրաժեշտ միջոցները հաշվարկելիս հիմք է ընդունվել այն ենթադրությունը, որ վերանայվելու է կենսաթոշակային օրենսդրությունը (այդ թվում՝ կենսաթոշակի հաշվարկման բանաձևը)։

Միջնաժամկետ ժամանակահատվածում սահմանվելու են հետևյալ ցուցանիշները՝

* աշխատանքային կենսաթոշակը հաշվարկելու համար հիմնական կենսաթոշակի չափը՝ 2024 թվականի 1-ին կիսամյակ՝ 36000 դրամ, 2-րդ կիսամյակ՝ 37000 դրամ, չափը 2025 թվականի 1-ին կիսամյակ՝ 37000 դրամ, 2-րդ կիսամյակ՝ 38000 դրամ, 2026 թվական՝ 39500 դրամ։
* աշխատանքային ստաժի մեկ տարվա արժեքը` չափը 2024 թվականի 1-ին կիսամյակ՝ 500 դրամ, 2-րդ կիսամյակ՝ 550 դրամ, չափը 2025 թվականի 1-ին կիսամյակ՝ 625 դրամ, 2-րդ կիսամյակ՝ 800 դրամ, 2026 թվական՝ 1900 դրամ։
* զինվորական կենսաթոշակը հաշվարկելու համար հիմնական կենսաթոշակի չափը՝ 2024 թվականի 1-ին կիսամյակ՝ 20000 դրամ, 2-րդ կիսամյակ՝ 21000 դրամ, չափը 2025 թվականի 1-ին կիսամյակ՝ 21000 դրամ, 2-րդ կիսամյակ՝ 22000 դրամ, 2026 թվական՝ 25000 դրամ։
* զինվորական ծառայության մեկ տարվա արժեքը 2024 թվականի 1-ին կիսամյակ՝ 1750 դրամ, 2-րդ կիսամյակ՝ 1800 դրամ, չափը 2025 թվականի 1-ին կիսամյակ՝ 1900 դրամ, 2-րդ կիսամյակ՝ 2100 դրամ, 2026 թվական՝ 2700 դրամ։
* պարտադիր ժամկետային (շարքային) զինվորական ծառայության շարքային կազմի զինծառայողի հաշմանդամության զինվորական կենսաթոշակի չափերը համապատասխանաբար՝
* 1-ին խմբի դեպքում՝ 2024 թվականի 1-ին կիսամյակ՝ 50600 դրամ, 2-րդ կիսամյակ՝ 53600 դրամ, չափը 2025 թվականի 1-ին կիսամյակ՝ 56800 դրամ, 2-րդ կիսամյակ՝ 60200 դրամ, 2026 թվական՝ 63800 դրամ։
* 2-րդ խմբի դեպքում՝ 2024 թվականի 1-ին կիսամյակ՝ 41400 դրամ, 2-րդ կիսամյակ՝ 43900 դրամ, չափը 2025 թվականի 1-ին կիսամյակ՝ 46500 դրամ, 2-րդ կիսամյակ՝ 43900 դրամ, 2026 թվական՝ 52300 դրամ։
* 3-րդ խմբի դեպքում՝ 2024 թվականի 1-ին կիսամյակ՝ 38000 դրամ, 2-րդ կիսամյակ՝ 40300 դրամ, չափը 2025 թվականի 1-ին կիսամյակ՝ 42700 դրամ, 2-րդ կիսամյակ՝ 45300 դրամ, 2026 թվական՝ 48000 դրամ:
* պետական պաշտոն զբաղեցրած անձանց կենսաթոշակի չափը հաշվարկելու համար հիմք ընդունվող հիմնական կենսաթոշակի չափը՝ 14000 դրամ, մասնագիտական ստաժի մեկ տարվա արժեքը՝ 5000 դրամ,

Տրանսֆերտների տրամադրման միջոցառումներն են`

* **«12001 Սպայական անձնակազմի և նրանց ընտանիքների անդամների կենսաթոշակներ»**  միջոցառման շրջանակներում պետական բյուջեի միջոցների հաշվին երաշխավորում է սպայական անձնակազմի և նրանց ընտանիքների անդամների կենսաթոշակային ապահովության իրականացումը՝ նրանց տրամադրելով երկարամյա ծառայության, հաշմանդամության և կերակրողին կորցնելու դեպքում կենսաթոշակներ: Կենսաթոշակի իրավունք տվող պայմանները և շահառուների շրջանակը սահմանված են «Պետական կենսաթոշակների մասին» օրենքով:

**ՀՀ 2024-2026թթ. ՄԺԾ ծրագրով սպայական անձնակազմի և նրանց ընտանիքների անդամների կենսաթոշակների համար նախատեսվում է համապատասխանաբար՝ 40.5 մլրդ դրամ, 44.5 մլրդ դրամ, 54.5 մլրդ դրամ:** Անհրաժեշտ միջոցները հաշվարկելիս 2024-2026թթ. կենսաթոշակառուների միջին թիվը կանխատեսվել է համամապատասխանաբար՝ 35,861 անձ, 36,804 անձ և 36,804 անձ, իսկ միջին զինվորական կենսաթոշակի չափը համապատասխանաբար՝ 2024 թվականի 1-ին կիսամյակ՝ 91,140 դրամ, 2-րդ կիսամյակ՝ 95,214 դրամ, 2025 թվականի 1-ին կիսամյակ՝ 97,5250 դրամ, 2-րդ կիսամյակ՝ 104,127 դրամ, 2026 թվական՝ 123,388 դրամ:

* **«12002 Շարքային զինծառայողների և նրանց ընտանիքների անդամների զինվորական կենսաթոշակներ»** միջոցառման շրջանակներում պետական բյուջեի միջոցների հաշվին երաշխավորվում է շարքային զինծառայողների և նրանց ընտանիքների անդամների կենսաթոշակային ապահովության իրականացումը՝ նրանց տրամադրելով հաշմանդամության և կերակրողին կորցնելու դեպքում կենսաթոշակներ: Կենսաթոշակի իրավունք տվող պայմանները և շահառուների շրջանակը սահմանված են «Պետական կենսաթոշակների մասին» ՀՀ օրենքով:

**ՀՀ 2024-2026թթ. ՄԺԾ ծրագրով շարքային զինծառայողների և նրանց ընտանիքների անդամների զինվորական կենսաթոշակների համար նախատեսվում է համապատասխանաբար՝ 666.7 մլն դրամ, 703.2 մլն դրամ, 723.7 մլն դրամ:** Անհրաժեշտ միջոցները հաշվարկելիս կենսաթոշակառուների միջին թիվը կանխատեսվել է համամապատասխանաբար՝ 1450, 1390 և 1280:

* **«12003 Աշխատանքային կենսաթոշակներ»**  միջոցառման շրջանակներում պետական բյուջեի միջոցների հաշվին երաշխավորվում է քաղաքացիների կենսաթոշակային ապահովության իրավունքի իրականացումը՝ քաղաքացիներին տրամադրելով աշխատանքային` տարիքային, արտոնյալ պայմաններով, երկարամյա ծառայության, հաշմանդամության, կերակրողին կորցնելու դեպքում, մասնակի կենսաթոշակներ: Կենսաթոշակի իրավունք տվող պայմանները և շահառուների շրջանակը սահմանված են «Պետական կենսաթոշակների մասին» ՀՀ օրենքով, որոնք նախատեսվում է վերանայել:

**ՀՀ 2024-2026թթ. ՄԺԾ ծրագրով աշխատանքային կենսաթոշակների համար նախատեսվում է համապատասխանաբար՝ 285.6 մլրդ դրամ, 313.3 մլրդ դրամ, 501.4 մլրդ դրամ:** Անհրաժեշտ միջոցները հաշվարկելիս կենսաթոշակառուների թիվը բոլոր տարիների համար կանխատեսվել է համապատասխանաբար՝ 465,861 անձ, 460,534 անձ, 464,085 անձ, իսկ միջին կենսաթոշակի չափը համապատասխանաբար՝ 2024 թվականի 1-ին կիսամյակ՝ 40,686 դրամ, 2-րդ կիսամյակ՝ 42,580 դրամ, 2025 թվականի 1-ին կիսամյակ՝ 44,099 դրամ, 2-րդ կիսամյակ՝ 48,697 դրամ, 2026 թվական՝ 73,781 դրամ:

* **«12004 ՀՀ օրենքով նշանակված կենսաթոշակներ»** միջոցառման շրջանակներում պետական բյուջեի միջոցների հաշվին երաշխավորվում է առանձին կատեգորիաների անձանց սոցիալական պաշտպանվածությունը: Կենսաթոշակի իրավունքը և շահառուները սահմանված են «Պաշտոնատար անձանց գործունեության ապահովման, սպասարկման և սոցիալական երաշխիքների մասին», «Հայաստանի Հանրապետության սահմանադրական դատարանի մասին», «Քննչական կոմիտեի մասին» ՀՀ օրենքներով: Բացի այդ, 2022 թվականին ուժի մեջ են մտել օրենսդրական նոր կարգավորումներ, որոնցով սահմանվել է միջոցառմամբ նախատեսված կենսաթոշակների հաշվարկման նոր կարգ։

**ՀՀ 2024-2026թթ. ՄԺԾ ծրագրով ՀՀ օրենքով նշանակված կենսաթոշակների համար նախատեսվում է համապատասխանաբար՝ 3.4 մլրդ դրամ, 3.5 մլրդ դրամ, 3.6 մլրդ դրամ:** Անհրաժեշտ միջոցները հաշվարկելիս կենսաթոշակառուների թիվը կանխատեսվել է համամապատասխանաբար՝ 818 անձ, 848 անձ, 876 անձ, իսկ միջին կենսաթոշակի չափը՝ 348,123 դրամ, 340,448 դրամ, 339,215 դրամ:

* **«12005 Կուտակային հատկացումներ մասնակցի կենսաթոշակային հաշվին»** միջոցառման շրջանակներում պետական բյուջեի միջոցների հաշվին կատարվում են պարտադիր կուտակային համակարգի մասնակցի համար (օգտին) մինչև նրա կենսաթոշակային տարիքը լրանալը կուտակային հատկացումները` հաշվի առնելով կատարված սոցիալական վճարները, այդ թվում` դրանց համար հաշվարկման օբյեկտի առավելագույն շեմերը:

**2024-2026թթ. ՄԺԾ ծրագրով յուրաքանչյուր տարվա համար նախատեսվում է համապատասխանաբար՝ 145.0 մլրդ. դրամ, 160.9 մլրդ. դրամ, 178.6 մլրդ.դրամ:**

Ծառայությունների մատուցման միջոցառումներով ապահովվում է պետական բյուջեի միջոցների հաշվին կենսաթոշակների տրամադրումը` ծրագրի տրանսֆերտային միջոցառումների իրականացումը: Ծառայությունների մատուցման միջոցառումներն են`

* **«11001 Կենսաթոշակների և այլ դրամական վճարների տրամադրման տեղեկատվական միասնական համակարգերի սպասարկում և շահագործում»** միջոցառման շրջանակներում պետական բյուջեի միջոցների հաշվին ապահովվում է «Էլեկտրոնային կենսաթոշակ» տեղեկատվական համակարգի սպասարկումը, շահագործման ընթացքում առաջացած տեխնիկական հարցերի վերաբերյալ խորհրդատվություն տրամադրումը և խնդիրների լուծումը, օրենսդրության փոփոխության հիման վրա համակարգի գործառույթների փոփոխությունը։

**ՀՀ 2024-2026թթ. ՄԺԾ ծրագրով յուրաքանչյուր տարվա համար նախատեսվում է 99.8 մլն դրամ:**

* **«11002 Կենսաթոշակների և այլ դրամական վճարների իրականացման ապահովում»** միջոցառման իրականացմամբ ՀՀ պետական բյուջեի միջոցների հաշվին ապահովվում է կենսաթոշակների, ծերության, հաշմանդամության և կերակրողին կորցնելու դեպքում նպաստների, պարգևավճարների, պատվովճարների, թաղման նպաստի և այլ գումարների կանխիկ կամ անկանխիկ եղանակով վճարման ծառայությունների ձեռք բերման ծախսերի ֆինանսավորումը: Նշված գումարների կանխիկ եղանակով վճարումը կատարվում է Հայփոստի միջոցով, իսկ անկանխիկ եղանակով վճարումը` համապատասխան ծառայությունների պայմանագիր կնքած բանկերի:

**ՀՀ 2024-2026թթ. ՄԺԾ ծրագրով յուրաքանչյուր տարի նախատեսվում է համապատասխանաբար՝ 730.2 մլն դրամ, 822.9 մլն. դրամ, 916.7 մլն դրամ:**

* **«11003 Կենսաթոշակների ձևաթղթերի տպագրություն»** միջոցառման գծով **ՀՀ 2024-2026թթ. ՄԺԾ ծրագրով ծախս չի նախատեսվում**:

**Սոցիալական պաշտպանության բնագավառում պետական քաղաքականության մշակում, ծրագրերի համակարգում և մոնիթորինգ (1117)**

Ծրագրում ներառված են՝

* **«11001 Սոցիալական պաշտպանության բնագավառի պետական քաղաքականության մշակման, ծրագրերի համակարգման և մոնիթորինգի ծառայություններ».**

**ՀՀ 2024-2026 թթ. ՄԺԾ ծրագրով նախատեսվում է 2024թ.՝ 1,102,519.4 հազ.դրամ, 2025թ.՝ 1,102,465.7 հազ.դրամ, 2025թ.՝ 1,111,555.0 հազ. դրամ:**

* **«11002 Սոցիալական պաշտպանության առանձին ծրագրերի իրականացման ապահովում /պահպանում/».**

**ՀՀ 2024-2026 թթ. ՄԺԾ ծրագրով նախատեսվում է 2024թ.՝ 7,144,228.9 հազ. դրամ, 2025թ.՝ 7,204,534.9 հազ. դրամ, 2026թ.՝ 7,240,171.0 հազ. դրամ:**

* **«11003 Հանրային իրազեկման միջոցառումների իրականացում».**

**ՀՀ 2024-2026 թթ. ՄԺԾ ծրագրով նախատեսվում է յուրաքանչյուր տարվա համար 21, 327.4 հազ.դրամ:**

* **«11004 Սոցիալական պաշտպանության ոլորտի տեղեկատվական համակարգի սպասարկման, (կատարելագործման)` շահագործման և տեղեկատվության տրամադրման ծառայություններ»**

**ՀՀ ՄԺԾ 2023-2025 թթ. ծրագրով միջոցառման համար հաստատվել է 2022 թվականին` 311,219,500.0 հազ. դրամ (ներառյալ ԱԱՀ-ն):**

**ՀՀ 2023 թվականի պետական բյուջեով միջոցառման համար հատկացվել է 311,219,500.0 հազ. դրամ (ներառյալ ԱԱՀ-ն) :**

**ՀՀ ՄԺԾ 2024-2026 թթ. ծրագրով միջոցառման համար նախատեսվում է յուրաքանչյուր տարվա համար 311,219,500.0 հազ. դրամ (ներառյալ ԱԱՀ-ն):**

**Ընտանիքներին, կանանց և երեխաներին աջակցություն (1141)**

1. **Երեխաների շուրջօրյա խնամքի ծառայություններ (11001)**

Բնակչության սոցիալական պաշտպանության ընդհանուր տիպի և հատուկ (մասնագիտացված) հաստատություններում իրականացվում է (մանկատուն) առանց ծնողական խնամքի մնացած երեխաների շուրջօրյա խնամքի, դաստիարակության ապահովումը, նրանց իրավունքների և օրինական շահերի պաշտպանությունը:

**ՀՀ ՄԺ ծրագրով 2023 թ. նախատեսվել է 2,573,690.9 հազ.դրամ՝ 717.2** հաստիքային միավորով՝ **615** շահառուների ծառայություն տրամադրելու նպատակով**:**

**Սույն միջոցառման իրականացման համար ՀՀ ՄԺԾ 2024-2026թթ. ծրագրով** երեխաների շուրջօրյա խնամքի 5 հաստատությունում նախատեսվում է **յուրաքանչյուր տարվա համար 3,992,507.3 հազ. դրամ՝ 1139.17 հաստիքային միավորով 635 շահառուների ծառայություն տրամադրելու նպատակով:**

1. **Կյանքի դժվարին իրավիճակում հայտնված երեխաներին ժամանակավոր խնամքի տրամադրման ծառայություններ** (**11007)**

Միջոցառման շրջանակներում գործում են երեխայի և ընտանիքի աջակցության 3 կենտրոններ. Շիրակի և Սյունիքի մարզերի երեխայի և ընտանիքի աջակցության կենտրոնները, իսկ Երևանում՝ Երևանի «Զատիկ» երեխաների աջակցության կենտրոնը: 2023 թ. ընթացքում նախատեսված է ծառայություն տրամադրել 150 երեխայի՝ 151.62 հաստիքային միավորով**, 2024-2026 թվականներին՝ 450 երեխայի, որոնցից 150-ին՝ ճգնաժամային բաղադրիչում, իսկ 300-ին ցերեկային բաղադրիչում, ընդհանուր՝ 336,8 հաստիքային միավորով:**

**ՀՀ 2023 թվականի պետական բյուջեով հատկացվել է 517,813.6** **հազ.դրամ**:

**ՀՀ ՄԺԾ ծրագրով 2024-2026 թթ. նախատեսվում է յուրաքանչյուր տարվա համար՝ 1,010,598.5** **հազ. դրամ:**

1. **Երեխաների և ընտանիքների աջակցության տրամադրման ծառայություններ (11009)**

Միջոցառման շրջանակում իրականացվում է կազմակերպությունում և կազմակերպությունից դուրս ցերեկային ժամերին կյանքի դժվարին իրավիճակում հայտնված 2-18 տարեկան երեխաների խնամքի տրամադրումը, այդ երեխաների՝ ընտանիքում ապրելու և դաստիարակվելու իրավունքի իրականացմանն աջակցությունը:

**ՀՀ 2023թ. պետական բյուջեով հատկացվել է 670,565.9** **հազ.դրամ՝ 600 շահառուի ցերեկային խնամքի ծառայություն տրամադրելու նպատակով:**

**Սույն միջոցառման իրականացման համար ՀՀ ՄԺԾ 2024-2026 թթ. համար նախատեսվում է 465,751.6 հազ.դրամ՝ յուրաքանչյուր տարի 300 շահառուի ցերեկային խնամքի ծառայություն տրամադրելու նպատակով:**

1. **Թրաֆիքինգի և շահագործման, բռնության ենթարկված անձանց սոցիալ-հոգեբանական վերականգնողական ծառայություններ** (**11010)**

Միջոցառումն ուղղված է հանրապետությունում մարդկանց թրաֆիքինգի և շահագործման, սեռական բռնության երևույթների կանխարգելման բնագավառում պետական քաղաքականության շարունակականության ապահովմանը, որի շրջանակում թրաֆիքինգի և շահագործման, սեռական բռնության զոհերին տրամադրվում են օրենքով սահմանված սոցիալ-հոգեբանական վերականգնողական ծառայություններ:

**Միջոցառման շրջանակներում 2022 թվականին փաստացի ծախսը կազմել է 32,105.0 հազ.դրամ։**

**Միջոցառման իրականացման համար ՀՀ 2023 թ. պետական բյուջեով հատկացվել է 37,674.4 հազ. դրամ**:

Հիմք ընդունելով ՀՀ կառավարության 2021 թվականի նոյեմբերի 18-ի N 1902-Լ որոշմամբ հաստատված՝ «ՀՀ կառավարության 2021-2026 թվականների գործունեության միջոցառումների ծրագրի

Հավելված N 1-ի 15.2 կետը, ինչպես նաև ՀՀ Կառավարության 2023 թվականի հունվարի 5-ի N 31-Լ որոշման հավելվածով հաստատված ժամանակացույցի 4-րդ գլխի 4.1.4 կետը՝ մարդկանց թրաֆիքինգի կամ շահագործման ենթարկված անձանց տրամադրվող սոցիալ-վերականգնողական ծառայությունները ընդլայնելու և նոր ծառայությունների տեսակներ տրամադրելու (մասնագիտական դասընթացներ, ձեռնարկատիրության դասընթացներ և բիզնես խորհրդատվություն, բնակարանով ապահովման ծառայություն) նպատակով՝ առաջարկվում է **ՄԺԾԾ 2024-2026թթ. ժամանակահատվածում՝ յուրաքանչյուր տարի նախատեսել 46,646.4 հազ. դրամ:**

1. **Ընտանիքում բռնության ենթարկված անձանց ապաստարանի ծառայություններ** (**11015)**

Միջոցառման շրջանակներում նախատեսվում է դրամաշնորհային մրցույթային կարգով ՀԿ-ների հետ համաֆինանսավորման սկզբունքով ապահովել ընտանիքում բռնության ենթարկված անձանց՝ անհրաժեշտության դեպքում նաև նրանց խնամքի տակ գտնվող երեխաներին ապաստարանի ծառայությունների մատուցումը։

**Միջոցառման շրջանակներում 2022 թվականին փաստացի ծախսը կազմել է 11,715.3 հազ.դրամ։**

**ՀՀ 2023 թվականի պետական բյուջեով հատկացվել է 12,225.0 հազ. դրամ։**

Հիմք ընդունելով ՀՀ կառավարության 2021 թվականի նոյեմբերի 18-ի N 1902-Լ որոշմամբ հաստատված՝ «ՀՀ կառավարության 2021-2026 թվականների գործունեության միջոցառումների ծրագրի

Հավելված N 1-ի 16.2 կետը՝ այն է՝ ընդլայնել ընտանիքում բռնության ենթարկված անձանց ապաստարանի ծառայությունները՝ առաջարկվում է **ՀՀ 2024-2026 թթ. ՄԺԾԾ ժամանակահատվածում՝ 2024 թվականի համար նախատեսել 53,336.8 հազ.դրամ, 2025 և 2026 թվականների համար յուրաքանչյուր տարի 93,336.8 հազ.դրամ:**

1. **Ընտանիքում բռնության ենթարկված անձանց աջակցության կենտրոնների ծառայություններ (11016)**

Միջոցառման շրջանակներում նախատեսվում է դրամաշնորհային մրցույթային կարգով ՀԿ-ների հետ համաֆինանսավորման սկզբունքով, ապահովել Երևանում և հանրապետության բոլոր մարզերում աջակցության կենտրոնների գործունեությունը՝ ընտանիքում բռնության ենթարկված անձանց օրենքով նախատեսված ծառայություններ տրամադրելու համար, ինչպես նաև ապահովել շուրջ 3 մարզերում ընտանիքում բռնության ենթարկված անձանց աջակցության կենտրոնների կողմից ընդլայնված ծառայությունների մատուցումը՝ ուղղված կանանց տնտեսական հզորացմանը։

**Միջոցառման շրջանակներում 2022 թվականին փաստացի ծախսը կազմել է 60,350.5 հազ.դրամ։**

**ՀՀ 2023 թ. միջոցառման իրականացման նպատակով պետական բյուջեով հատկացվել է 96,684.2 հազ.դրամ։**

Հիմք ընդունելով ՀՀ կառավարության 2021 թվականի նոյեմբերի 18-ի N 1902-Լ որոշմամբ հաստատված՝ ՀՀ կառավարության 2021-2026թթ. ծրագրի N 1-ի 16.1 կետը՝ միջոցառման շրջանակներում ընդլայնված ծառայությունների մատուցման շարունակականությունն ապահովելու և մարզային ընդգրկվածությունը ընդլայնելու նպատակով առաջարկվում է **ՀՀ 2024-2026 թթ. ՄԺԾԾ ժամանակահատվածում՝ 2024, 2025 և 2026 թվականների համար նախատեսել համապատասխանաբար 126,684.2, 156,684.2 և 186,684.2 հազ.դրամ:**

1. **Երեխաների խնամքի ցերեկային ծառայությունների տրամադրում (11018)**

**ՀՀ 2023 թվականի պետական բյուջեով հատկացվել է 506,016.4 հազ.դրամ՝ 3500 շահառուի ծառայություն տրամադրելու նպատակով**:

**ՀՀ ՄԺԾ ծրագրով** **2024 թ. համար նախատեսվում է 534,931.6 հազ.դրամ, 2025-2026 թթ. 563,846.8 հազարական դրամ, իսկ կենտրոնների թիվը՝ 2024 թվականին՝ առնվազն 24 կենտրոն՝ 3700 շահառու, 2025 և 2026 թթ՝ առնվազն 26 կենտրոններում՝ յուրաքանչյուր տարի 3900 շահառուի ծառայություն տրամադրելու նպատակով:**

1. **Երեխաների շուրջօրյա խնամքի բնակչության սոցիալական պաշտպանության հաստատություններում, ինչպես նաև երեխայի և ընտանիքի աջակցության կենտրոնների ճգնաժամային բաղադրիչում խնամվող դպրոցում սովորող երեխաներին դրամական աջակցության տրամադրում (12001)**

Բնակչության շուրջօրյա խնամքի բնակչության սոցիալական պաշտպանության հաստատություններում խնամվող դպրոցում սովորող երեխաներին յուրաքանչյուր ամիս տրամադրվում է մանր ծախսերի համար նախատեսված գումար (գրպանի գումար):

2023 թ. համար նախատեսվել է **3,948.0** հազ.դրամ՝ շուրջօրյա խնամքի 5 հաստատությունում խնամք ստացող դպրոց հաճախող և գումարը տնօրինելու հմտություններ ունեցող 121 երեխայի դրամական աջակցություն տրամադրելու համար: 2024 թվականից նախատեսվում է հաշվի առնել շուրջօրյա խնամք տրամադրող բոլոր հաստատություններում խնամվող երեխաների կարիքները, բացառել խտրական վերաբերմունքը և գումարը տրամադրել դպրոցահասակ բոլոր երեխաներին, ովքեր կարող են այն տնօրինել:

**Սույն միջոցառման իրականացման համար ՀՀ ՄԺԾ ծրագրով** **2024-2026 թթ. յուրաքանչյուր տարվա համար նախատեսվում է 31,392.0 հազ.դրամ:** Հաշվի է առնվել բոլոր 5 հաստատությունների և երեխայի և ընտանիքի աջակցության 3 կենտրոնների ճգնաժամային բաղադրիչում խնամք ստացող դպրոց հաճախող և գումարը տնօրինելու հմտություններ ունեցող երեխաների ընդգրկումը միջոցառման շահառուների շրջանակում, 2024-2026 թվականներին համապատասխանաբար՝ 231 երեխայի կտրամադրվի գրպանի գումար, որոնցից 56-ը՝ 6-9 տարեկան, որոնցից յուրաքանչյուրին կտրամադրվի 6000-ական դրամ, 115-ը՝ 10-15 տարեկան՝ համապատասխանաբար՝ 12000-ական դրամ, 60 երեխայի՝ 16-18 տարեկան՝ համապատասխանաբար՝ 15000-ական դրամ:

1. **Խնամատար ընտանիքում երեխայի խնամքի և դաստիարակության աջակցության տրամադրում (12004)**

Երեխայի՝ ընտանիքում ապրելու իրավունքի իրացումն ապահովելու նպատակով ոլորտի քաղաքականությունն ուղղված է առանց ծնողական խնամքի մնացած երեխաների այլընտրանքային խնամքի մոդելի զարգացմանը և հաստատություններում խնամվող երեխաների թվի կրճատմամբ ընտանիքում խնամք ստացող երեխաների թվի ավելացմանը:

**2023 թ. նախատեսվել է** կազմակերպել 150 երեխայի խնամքի իրականացումը խնամատար 115 ընտանիքում՝ մինչև նրանց 18 տարին լրանալը, որի նպատակով պետական բյուջեով հատկացվել է **310,953.0** հազ.դրամ:

**2024-2026 թվականներին** նախատեսվում է կազմակերպել համապատասխանաբար 160, 168 և 172 երեխայի խնամքի իրականացումը խնամատար 103, 111, 115 ընտանիքում՝ մինչև նրանց 18 տարին լրանալը:

**ՀՀ ՄԺԾ ծրագրով 2024, 2025 և 2026 թվականներին նախատեսվում է համապատասխանաբար՝ 384,036.0** **հազ. դրամ, 403,687.2 հազ.դրամ և 413,512.8 հազ. դրամ:**

1. **«Մարդկանց թրաֆիքինգի և/կամ շահագործման զոհերին միանվագ դրամական փոխհատուցման տրամադրում» միջոցառում (12005)**

Միջոցառման նպատակը անձի թրաֆիքինգի և շահագործման ենթարկվելու արդյունքում կրած վնասների մասնակի փոխհատուցումն է: Դրամական փոխհատուցման իրավունքը տարածվում է այն անձանց վրա, ովքեր զոհ կամ հատուկ կատեգորիայի զոհ են ճանաչվել: Նախատեսվում է դրամական փոխհատուցում մինչև 7 անձի համար:

**Միջոցառման շրջանակներում 2022 թվականին փաստացի ծախսը կազմել է 500․0 հազ.դրամ։**

**ՀՀ 2023 թ. պետական բյուջեով հատկացվել է 1,750.0 հազ.դրամ**:

**Սույն միջոցառման իրականացման համար՝ ՀՀ ՄԺԾ 2024-2026թթ. ծրագրով նախատեսվում է յուրաքանչյուր տարի 1,750.0 հազ. դրամ՝ 7 անձի դրամական փոխհատուցում տրամադրելու համար։**

1. **«Ընտանիքում բռնության ենթարկվածների ժամանակավոր աջակցություն» (12006)**

Սույն միջոցառման շրջանակներում նախատեսվում է ընտանիքում բռնության ենթարկված շուրջ 150 անձանց տրամադրել ոչ ավելի, քան 150.0 հազ.դրամի չափով ֆինանսական աջակցություն՝ ՀՀ կառավարության 2019թ. մարտի 29-ի N333-Ն որոշմամբ սահմանված դրույթների պահանջներին համապատասխան։

**Միջոցառման շրջանակներում 2022 թվականին փաստացի ծախսը կազմել է 10,600.0 հազ.դրամ։**

**ՀՀ 2023 թ. պետական բյուջեով հատկացվել է 10,000.0 հազ. դրամ**։

**Սույն միջոցառման իրականացման համար՝ ՀՀ 2024-2026 թթ. ՄԺԾԾ ժամանակահատվածում՝ յուրաքանչյուր տարի նախատեսվում է 15,000.0 հազ. դրամ ծախս` շուրջ 150 շահառուի հաշվարկով:**

Ավելացումը պայմանավորված է այն հանգամանքով, որ2022 թ. շահառուների դիմելիության աճով պայմանավորված հատկացված միջոցները ամբողջությամբ իրացվել և ՀՀ կառավարության «Հայաստանի հանրապետության 2022 թվականի պետական բյուջեի մասին» Հայաստանի Հանրապետության օրենքում վերաբաշխում և Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ կատարելու, Հայաստանի Հանրապետության Աշխատանքի և սոցիալական հարցերի նախարարությանը գումար հատկացնելու մասին» N 1979-Ն որոշմամբ հատկացվել էր հավելյալ 3,000.0 հազ. դրամ ևս՝ 30 շահառուի ֆինանսական աջակցություն տրամադրելու նպատակով։

Հաշվի առնելով վերոգրյալը և հիմք ընդունելով տարեցտարի շահառուների դեմելիության աճի տեմպերը՝ առաջարկվում է **ՀՀ 2024-2026 թթ. ՄԺԾԾ ժամանակահատվածում՝ յուրաքանչյուր տարի նախատեսել 15,000.0 հազ. դրամ:**

**Սոցիալական պաշտպանության ոլորտի զարգացում (1153)**

Սոցիալական պաշտպանության ոլորտում ներդրվում են սկզբունքորեն նոր կառուցակարգեր, որոնք պահանջում են հետազոտություններ, ուսումնասիրություններ, վերլուծություններ և սոցիալական ոլորտի աշխատողների մասնագիտական պատրաստվածության որակապես նոր մակարդակ:

Նախորդ ժամանակահատվածում ծրագրի ֆինանսավորումը 2021 թվականին 2020 թվականի համեմատ աճել էր 3,1%-ով, իսկ 2022-ին 2021-ի համեմատ նվազել՝ 6,7%-ով: Ըստ էության ծրագրի ֆինասավորման չափը, ինչպես նաև Ազգային ինստիտուտի աշխատողների միջին աշխատավարձը այդ տարիներին գործնականում չի փոխվել:

Հաշվի առնելով հետևյալ հանգամանքները, այն է.

* սոցիալական պաշտպանութան ոլորտում նախատեսվող բազմաթիվ բարեփոխումները, որոնց համար կպահանջվեն լրացուցիչ հետազոտություններ, ուսումնասիրություններ, ինչպես նաև ոլորտի մասնագետների շարունակական վերապատրաստումներ,
* ծրագիրն իրականացնող կազմակերպության կարողությունների արագընթաց տեմպերով զարգացման ապահովման անհրաժեշտությունը,
* ծրագիրն իրականացնող կազմակերպության աշխատողների մոտիվացիայի բարձրացման և բարձր որակավորում ունեցող մասնագետների ներգրավման գործոնը՝ հաշվի առնելով կազմակերպությունում միջին աշխատավարձի մոտ 2,1 անգամ պակաս լինելը ՀՀ-ում միջին անվանական աշխատավարձից,
* նվազագույն աշխատավարձի նախատեսվող շարունակական աճը մինչև 2026 թվականը՝ ըստ ՀՀ կառավարության 2021-2026 թվականների ծրագրի.

նախատեսվում է միջնաժամկետ ժամանակահատվածում ավելացնել աշխատողների միջին աշխատավարձը 50%-ով, համապատասխանաբար, ավելացնելով ծրագրի ֆինանսավորումը:

**ՀՀ 2023 թ. պետական բյուջեով հատկացվել է 128,341.6 հազ.դրամ**:

ՀՀ ՄԺԾ ծրագրով 2024-2026 թթ.՝ յուրաքանչյուր տարվա համար նախատեսվում է 214,454.1 հազ. դրամ:

**Հաշմանդամություն ունեցող անձանց աջակցություն (1160)**

**(Հաշմանդամություն ունեցող անձանց սոցիալական ներառում 1160)**

**1. Պետական հավաստագրերով աջակցող միջոցների տրամադրում (12001**)

Հաշմանդամություն ունեցող անձանց աջակցող միջոցներով ապահովումը նախատեսված է «Հաշմանդամություն ունեցող անձանց իրավունքների մասին» ՀՀ օրենքով, իսկ այդ աջակցող միջոցների տրամադրման տրամադրման հետ կապված հարաբերությունները կարգավորվում են ՀՀ կառավարության 2015թ. սեպտեմբերի 10-ի N 1035-Ն որոշմամբ: Համաձայն որոշման՝ հաշմանդամություն ունեցող անձանց և այլ սոցիալական խմբերին աջակցող միջոցները տրամադրվում են պետական հավաստագրերի հիման վրա:

2024-2026թթ. համար հաշմանդամություն ունեցող անձանց տրամադրվող աջակցող միջոցների քանակները սահմանվել են էլեկտրոնային տեղեկատվական համակարգում առկա տվյալների վերլուծության հիման վրա՝ հաշվի առնելով ՀՀ կառավարության 2015թ. սեպտեմբերի 10-ի N 1035-Ն որոշմամբ սահմանված աջակցող միջոցների օգտագործման ժամկետները և փաստացի բաշխված քանակները:

**2022 թ. փաստացի ծախսվել է 1,276,759.8 հազ դրամ՝ 21225 աջակցող միջոց տրամադրելու նպատակով։**

**2023 թ. պետական բյուջեով սույն միջոցառման համար հատկացվել է 1,999,646.6 հազ.դրամ` 14864 աջակցող միջոցներ ձեռք բերելու համար:**

**ՀՀ ՄԺԾ 2024-2026 թթ. ծրագրով նախատեսվում է սույն միջոցառման համար հատկացնել`**

**2024 թվականին՝ 1,947,243.6 հազ. դրամ` 22213 հատ աջակցող միջոցներ ձեռք բերելու համար:**

**2025 թվականին՝ 2,419,739.8 հազ.դրամ` 22500 հատ աջակցող միջոցների տրամադրման համար:**

**2026 թվականին՝ 2,012,956.8 հազ.դրամ` 22756 հատ աջակցող միջոցների տրամադրման համար:**

**2. Հաշմանդամություն ունեցող անձանց աջակցող միջոցների վերանորոգում (12006**)

Միջոցառման շրջանակում իրականացվում է պետական հավաստագրերի միջոցով տրամադրվող վերին և ստորին վերջույթների պրոթեզների և օրթոպրոթեզների վերանորգման ծառայություն։

Նախատեսվում է իրականացնել շուրջ 10 սովորական պրոթեզի վերանորոգում և 8 ֆունկցիոնալ պրոթեզի վերանորոգում։

**2023թ. պետական բյուջեով սույն միջոցառման համար հատկացվել է 5,587.0 հազ. դրամ` 18 աջակցող միջոց վերանորոգելու համար:**

**ՀՀ ՄԺԾ 2024-2026 թթ. ծրագրով նախատեսվում է յուրաքանչյուր տարի 5,587.0 հազ. դրամ` 18 աջակցող միջոցներ վերանորոգելու համար:**

**3. Հաշմանդամություն ունեցող անձանց մատուցվող ծառայությունների ծրագրի իրականացման ապահովում (11005**)

Միջոցառման շրջանակներում տպագրվում են համապատասխան ձևաթղթեր բժշկասոցիալական փորձաքննությունն իրականացնելու համար, ծրագիրն իրականացվում է ՄՍԾ-ի կողմից:

**2023թ. պետական բյուջեով սույն միջոցառման համար կազմակերպությանը հատկացվել է 2,924.0 հազ.դրամ` 334490 ձևաթուղթ տպագրելու համար:**

**ՀՀ ՄԺԾ 2024-2026թթ. ծրագրով նախատեսվում է յուրաքանչյուր տարի 1,872.1 հազ.դրամ` 73726 ձևաթուղթ տպագրելու նպատակով:**

**4. Տեսողության խնդիրներ ունեցող անձանց սոցիալ-հոգեբանական վերականգնում (11009**)

Ծրագրի նպատակն է ապահովել տեսողության խնդիրներով հաշմանդամություն ունեցող (չտեսնող) անձանց ինքնուրույն կենցաղավարման, տեղաշարժվելու, տրանսպորտից օգտվելու իրավունքը, ուսուցանել և զարգացնել նրանց անկախ կյանք վարելու հմտությունները, նպաստել նրանց սոցիալ-հոգեբանական խոչընդոտների հաղթահարմանը, սոցիալական ներառմանը հասարակություն:

**Ծրագրի շահառուներն են**՝ տեսողության խնդիրներով հաշմանդամություն ունեցող (չտեսնող) անձիք:

Պետական նպատակային ծրագրերի շրջանակներում 2017 թվականից սկսած չտեսնող անձանց տրամադրվում են սպիտակ ձեռնափայտեր: Սակայն երկար տարիներ տանը մեկուսացված անձիք դրանք օգտագործելու համար պետք է հաղթահարեն բազմաթիվ խոչընդոտներ: Սպիտակ ձեռնափայտով տեղաշարժվելու հմտություններից բացի հարկավոր է իրականացնել տևական և համակողմանի աշխատանք՝ շահառուներին սոցիալ-հոգեբանական բնույթի խոչընդոտների հաղթահարման հարցում աջակցելու համար:

Չտեսնող անձանց ինքնուրույն և անվտանգ տեղաշարժվելու հմտություններ ուսուցանելու նպատակով` միջոցառման շրջանակներում իրականացվում են սեմինարներ շահառուների և նրանց ընտանիքի անդամների հետ, ուսուցանվում են համակարգչային հատուկ ծրագրեր և կենցաղավարման հմտություններ, սպիտակ ձեռնափայտի միջոցով տեղաշարժման հմտություններ:

**2022 թ. փաստացի ծախսվել է 11,214.9 դրամ՝ 28 շահառուի ծառայություն մատուցելու նպատակով:**

**2023 թ. ՀՀ պետական բյուջեով միջոցառման համար հատկացվել է 11,561.6 հազ.դրամ՝ 28 շահառուի ծառայություն մատուցելու նպատակով:**

**ՀՀ ՄԺԾ 2024-2026 թթ. ծրագրով նախատեսվում է յուրաքանչյուր տարվա համար տրամադրել 11,561.6 հազ.դրամ, յուրաքանչյուր տարի ամսական 28 շահառուի ծառայություններ մատուցելու նպատակով:**

**5. Հաշմանդամություն ունեցող անձանց սոցիալ-վերականգնողական ծառայություններ ցերեկային կենտրոնում (11012)**

Միջոցառումը նպաստում է հաշմանդամություն ունեցող, այդ թվում՝ մտավոր և հոգեկան առողջության խնդիրներ ունեցող անձանց ընտանիքում և համայնքում ապրելու իրավունքի իրացմանը, նրանց սոցիալական ներառմանը հասարակություն, ապաինստիտուցիոնալացման գործընթացի արդյունավետ իրականացմանը:

**Միջոցառման շահառուներն են** 18-ից բարձր տարիքի հաշմանդամություն ունեցող անձինք, այդ թվում՝ հոգեկան առողջության, մտավոր, աուտիզմ կամ այլ խնդիրներ ունեցող (այսուհետ՝ շահառու):Սոցիալական ներառման սկզբունքն ապահովելու համար կենտրոնում ծառայություններ կարող են ստանալ նաև հաշմանդամություն կամ որևէ խնդիր չունեցող անձինք։

Կազմակերպությունները նախարարության հետ կնքվող դրամաշնորհի պայմանագրի հիման վրա ցերեկային կենտրոնում խնամքի և սոցիալ-վերականգնողական ծառայություններ են մատուցում հաշմանդամություն ունեցող անձանց:

Կենտրոնում շահառուների հետ աշխատում են հետևյալ մասնագետները` հատուկմանկավարժ, հոգեբան, սոցիալական աշխատող, մասնագիտական ուսուցման խմբավար՝ խմբային և անհատական պարապունքների միջոցով: Կենտրոնում շահառուն դիտարկվում է բազմամասնագիտական թիմի կողմից, կատարվում է շահառուի կարիքների նախնական գնահատում: Մասնագիտական թիմի կողմից կատարված գնահատման համաձայն շահառուները հաճախում են տարբեր խմբակներ։ Համապատասխան խմբակներում ձեռք են բերում տարրական, նախնական մասնագիտական գիտելիքներ, արհեստագործական հմտություններ, որը նպաստում է նրանց զբաղվածությանը, կարողությունների հզորացմանը, հմտությունների զարգացմանը, անկախ կյանքի հմտությունների ձևավորմանը և համայնքային կյանքին նրանց լիարժեք մասնակցությանը։ Կենտրոնը նպաստում է շահառուների ինքնասպասարկման, կենցաղավարման, հաղորդակցման, շփման և այլ կարողությունների զարգացմանը: Միաժամանակ, Կենտրոնում մատուցած ծառայությունը հնարավորություն է ընձեռում շահառուների ընտանիքների անդամներին աշխատելու և հոգալու իրենց սոցիալական հոգսերը:

Միջնաժամկետ ծախսային ծրագրի ժամանակահատվածում նպատակահարմար է ավելացնել ցերեկային կենտրոնների քանակը, հանրապետության ևս 7 մարզերում 25-ական շահառուների ծառայություն մատուցելու նպատակով՝ նպատակ ունենալով առնվազն բոլոր մարզերում ունենալ սոցիալ- վերականգնողական ծառայություն հաշմանդամություն ունեցող անձանց համար։

**2022 թ. փաստացի ծախսվել է 161,151.6 հազ.դրամ ամսական 328 շահառուի ծառայություն մատուցելու նպատակով։**

**2023 թ. սույն միջոցառման համար ՀՀ պետական բյուջեով հատկացվել է 201,443.7 հազ.դրամ՝ 410 շահառուի ծառայություն մատուցելու նպատակով:**

**ՀՀ ՄԺԾ 2024-2026թթ. ծրագրով նախատեսվում է յուրաքանչյուր տարվա համար 287,425.6 հազ.դրամ` 585 շահառուի ծառայություն մատուցելու նպատակով:**

**6. Հաշմանդամություն ունեցող անձանց շուրջօրյա խնամքի ծառայություններ համայնքահենք փոքր խմբային տներում (11013)**

Ծառայություններից կարող են օգտվել կյանքի դժվարին իրավիճակում հայտնված, կացարանի և խնամքի ու այլ սոցիալական ծառայությունների կարիք ունեցող 18 տարին լրացած` հաշմանդամություն ունեցող այն անձինք, որոնց ինքնասպասարկման ունակությունները և սոցիալական հմտություններն ու կարողությունները հիմնականում պահպանված են և նրանք կարող են ինքնուրույն ապրել, կենցաղավարել (մասամբ` սոցիալական սպասարկողի օգնությամբ), սակայն, կամ չունեն կացարան ու ընտանիք, կամ՝ ընտանիքը հրաժարվել է նրանց խնամքից: Շուրջօրյա խնամքի ծառայությունները տրամադրվում են առավելագույնս ընտանեկանին մոտ պայմաններում` փոքր խմբային տներում:

Համայնքահենք փոքր խմբային տներում շահառուներնապահովված են անհրաժեշտ բոլոր պայմաններով և պարագաներով (կացարանով, անհրաժեշտ կահույքով, անկողնային պարագաներով, անձնական սպիտակեղենով, հագուստով, սննդով, համապատասխան տնտեսական և հիգիենիկ պարագաներով): Բազմամասնագիտական թիմը գնահատում է անձի առողջությունը (այդ թվում՝ հոգեկան), ինքնասպասարկման, տեղաշարժման, հաղորդակցման, ուսումնառության, միջանձնային և սոցիալական հարաբերություններ ստեղծելու կարողությունները, ինչպես նաև միջավայրային գործոնները, և ըստ այդմ, մշակում անհատական պլան յուրաքանչյուր շահառուի համար: Համայնքահենք փոքր խմբային տանը շահառուները մասնակցում են համայնքում և դրանից դուրս կազմակերպվող տարբեր մշակութային, սպորտային, ժամանցային և այլ միջոցառումների: Ինչպես և ընտանիքում, բնակիչներն իրենք են որոշում օրվա օրակարգը` ինչով զբաղվել, ինչ եփել, ուր գնալ այդ օրը և այլն: Համայնքահենք փոքր խմբային տան մասնագետներն աջակցում են նրանց որոշումների կայացմանը և օգնում դրանք իրականացնել:

Միջոցառման շրջանակում հաշմանդամություն ունեցող անձիք ապահովվում են կացարանով, շուրջօրյա խնամքի ու սոցիալական վերականգնման ծառայություններով՝ աջակցելով նրանց կարողությունների և հմտությունների զարգացմանը, զբաղվածության ապահովմանը և համայքնային կյանքին հարմարվելուն:

Միջոցառման իրականացման նպատակն է հաշմանդամություն ունեցող, այդ թվում՝ հոգեկան և մտավոր խնդիրներ ունեցող 18 տարին լրացած անձանց կացարանով ապահովումը և շուրջօրյա խնամքի ու սոցիալական վերականգնման ծառայությունների տրամադրման միջոցով նրանց սոցիալական ներառումը հասարակություն՝ խթանելով ապաինստիտուցիոնալացման քաղաքականությունը։

Միջոցառումն իրականացվում է Նախարարության հետ դրամաշնորհի պայմանագիր կնքած կազմակերպությունների հետ։ Այն նախատեսված է 5 խմբային տներում ծառայություն մատուցելու նպատակով։ Միջնաժամկետ ծախսային ծրագրի ժամանակահատվածում նախատեսվում է ավելացնել ծրագրի շրջանակներում տրամադրվող դրամաշնորհի չափերը՝ տրամադրելով կազմակերպությունների կողմից իրականացվող ծախսերի 95%-ը։ Միաժամանակ, Նախարարության միջոցներով գնված՝ Գեղակերտ համայնքում գտվող խմբային տանը վերանորոգման ծառայություններ են իրականացվում՝ 2024 թվականից 16 շահառուի ծառայություն մատուցելու նպատակով։

**2022 թ. փաստացի ծախսվել է 60,634.4 հազ.դրամ՝ 46 շահառուի ծառայություն մատուցելու նպատակով։**

**2023 թ. սույն միջոցառման համար ՀՀ պետական բյուջեով հատկացվել է 76,452.3 հազ. դրամ` 62 շահառուների շուրջօրյա խնամքը կազմակերպելու նպատակով:**

**ՀՀ 2024-2026 թթ. ՄԺԾԾ ժամանակահատվածի համար նախատեսվում է յուրաքանչյուր տարվա համար 229,209.9 հազ.դրամ` 78 շահառուների շուրջօրյա խնամքը համայնքային փոքր խմբային տներում իրականացնելու նպատակով:**

**Ավանդների փոխհատուցում (1184)**

«Հայաստանի Հանրապետության 2023 թվականի պետական բյուջեի մասին» ՀՀ օրենքով սահմանվել է, որ ավանդի փոխհատուցման իրավունք ունեն մինչև 1940 թ. հունիսի 30-ը ներառյալ ծնված, ՀՀ պաշտպանության մարտական գործողություններին մասնակից և սահմանամերձ բնակավայրերի, ինչպես նաև ՀՀ պաշտպանության մարտական գործողություններին մասնակցելու կամ մարտական հերթապահություն կամ հատուկ առաջադրանք կատարելու ժամանակ զոհված (մահացած) զինծառայողների կամ կամավորականների կամ անհայտ կորածների անունով ներդրված ավանդը ժառանգած անձինք:

**Առաջարկվում է 2024-2026 թթ. ՄԺԾ ծրագրի շրջանակում 2024թ. համար նախատեսել մինչև 01.07.1941թ. ծնված ավանդատու անձանց հաշվառումը:**

2024-2026թթ. ընթացքում ավանդի փոխհատուցման չափը շարունակվելու է հաշվարկվել «Հայաստանի Հանրապետության 2006 թվականի պետական բյուջեի մասին» ՀՀ օրենքի 8-րդ հավելվածով հաստատված ծրագրի 4-րդ կետով սահմանված ավանդի դիմաց փոխհատուցման չափի որոշման սանդղակով: Ծրագիրն իրականացվում է ինքնաշխատ ծրագրերով, յուրաքանչյուր ավանդատուի համար գործակալությունում ստեղծվում է ավանդի գործ և կազմակերպվում են դրանց վճարման աշխատանքները։ Վճարումն իրականացվում է «ՀայՓոստ» ՓԲԸ-ի միջոցով, ինչպես նաև բանկերի միջոցով՝ անկանխիկ եղանակով:

* **ՎՏԲ- Հայաստան՚ ՓԲԸ-ում ավանդատու հանդիսացող քաղաքացիների, որպես նախկին ԽՍՀՄ Խնայբանկի ՀԽՍՀ հանրապետական բանկում մինչև 1993 թվականի հունիսի 10-ը ներդրված դրամական ավանդների դիմաց փոխհատուցում 12001**

**ՀՀ ՄԺԾ 2024-2026 թթ. ծրագրով նախատեսվում է յուրաքանչյուր տարվա համար 1,500,000.0 հազ. դրամ:**

* **Մինչև 1993 թվականի հունիսի 10-ը ներդրված ավանդների դիմաց փոխհատուցման միջոցառման իրականացման ապահովում 11001**

**ՀՀ ՄԺԾ 2024-2026թթ. ծրագրով նախատեսվում է յուրաքանչյուր տարի 15,000.0 հազ. դրամ:**

**Սոցիալական ապահովություն (1205)**

Սույն ծրագրի վերջնական արդյունքը սոցիալական ապահովության իրավունքի իրականացումն է: 2024-2026թթ. ժամանակահատվածում 1205 ծրագրի միջոցառումներով նախատեսված անհրաժեշտ միջոցները հաշվարկելիս հիմք են ընդունվում հետևյալ ցուցանիշները.

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Ցուցանիշը** | | **2024** | | **2025** | | **2026** |
| **1-ին կիս.** | **2-րդ կիս.** | **1-ին կիս.** | **2-րդ կիս.** | **տարի** |
|  | | | |  |
| 1 | 2 | | 6 | 7 | 8 | 9 | 10 |
| 1 | Ծերության նպաստի չափը (դրամ) | | 36000 | 37000 | 37000 | 38000 | 39500 |
| 2 | Հաշմանդամության նպաստի չափերը ( դրամ) | |  |  |  |  |  |
|  |  | I խումբ | 39,600 | 40,600 | 40,600 | 41,600 | 43,500 |
| II խումբ | 37,800 | 38,800 | 38,800 | 39,800 | 41,500 |
| III խումբ | 36,000 | 37,000 | 37,000 | 38,000 | 39,500 |
| 3 | Կերակրողին կորցնելու դեպքում նպաստի չափը, միակողմանի ( դրամ) | | 36,000 | 37,000 | 37,000 | 38,000 | 39,500 |
| 4 | Հաշմանդամ երեխա ճանաչված անձի նպաստի չափերը ( դրամ) | | 41,000 | 42,000 | 42,000 | 43,000 | 43,500 |
| 5 | Կերակրողին կորցնելու դեպքում նպաստի չափը երկկողմանի( դրամ) | | 106,200 | 107,300 | 107,300 | 108,300 | 110,600 |

Տրանսֆերտների տրամադրման յուրաքանչյուր միջոցառումով ապահովվում է առանձին պետական նպաստի և այլ դրամական աջակցության տրամադրման համար անհրաժեշտ ծախսերի իրականացումը: Տրանսֆերտների տրամադրման միջոցառումներն են`

* **«12001 Ծերության, հաշմանդամության և կերակրողին կորցնելու դեպքում նպաստներ»**  միջոցառման շրջանակներում պետական բյուջեի միջոցների հաշվին երաշխավորվում է քաղաքացիների uոցիալական ապահովության իրավունքի իրականացումը՝ քաղաքացիներին տրամադրելով ծերության, հաշմանդամության և կերակրողին կորցնելու դեպքում նպաստներ: Նպաստի իրավունք տվող պայմանները և շահառուների շրջանակը սահմանված են «Պետական նպաստների մասին» ՀՀ օրենքով:

**2024-2026թթ. ՄԺԾ ծրագրով ծերության, հաշմանդամության և կերակրողին կորցնելու դեպքում նպաստների համար նախատեսվում է համապատասխանաբար՝ 40.1 մլրդ դրամ, 41.3 մլրդ դրամ, 43.3 մլրդ դրամ:** Անհրաժեշտ միջոցները հաշվարկելիս նպաստառուների թիվը կանխատեսվել է համամապատասխանաբար՝ 2024 թվականի 1-ին կիսամյակ՝ 88,768 անձ, 2-րդ կիսամյակ՝ 89,063 անձ, 2025 թվականի 1-ին կիսամյակ՝ 89063 անձ, 2-րդ կիսամյակ՝ 89,381 անձ, 2026 թվական՝ 89,063 անձ:

* **«12002 Կենսաթոշակառուի, ծերության, հաշմանդամության, կերակրողին կորցնելու դեպքում նպաստառուի մահվան դեպքում տրվող թաղման նպաստ»** միջոցառման շրջանակներում ՀՀ պետական բյուջեի միջոցների հաշվին ապահովվում է թաղման նպաստի տրամադրում կենսաթոշակ, ծերության, հաշմանդամության և կերակրողին կորցնելու դեպքում նպաստ ստանալու իրավունք ունեցող անձի մահվան դեպքում այդ անձի հուղարկավորությունը կազմակերպած անձին: Նպաստի իրավունք տվող պայմանները և շահառուների շրջանակը սահմանված են «Պետական կենսաթոշակների մասին», «Պետական նպաստների մասին» և «Պաշտոնատար անձանց գործունեության ապահովման, սպասարկման և սոցիալական երաշխիքների մասին» ՀՀ օրենքներով: Թաղման նպաստի չափը 2024-2026 թթ. ժամանակահատվածում կմնա անփոփոխ՝ 200 հազար դրամ:

**ՀՀ 2024-2026թթ. ՄԺԾ ծրագրով յուրաքանչյուր տարի թաղման նպաստի համար նախատեսվում է համապատասխանաբար՝ 5.2 մլրդ դրամ, 5.4 մլրդ դրամ, 5.6 մլրդ դրամ:** Անհրաժեշտ միջոցները հաշվարկելիս շահառուների թիվը կանխատեսվել է 26,112 մարդ, իսկ թաղման նպաստի չափը՝ 200 հազար դրամ:

* **«12003 ՀՀ քաղաքացիական գործերով վերաքննիչ դատարանի վճիռների համաձայն կերակրողը կորցրած անձանց կրած վնասի փոխհատուցում»** միջոցառման շրջանակներում ՀՀ պետական բյուջեի միջոցների հաշվին ապահովվում է ՀՀ քաղաքացիական գործերով վերաքննիչ դատարանի 2010թ. Ապրիի 2-ի NԵԱՆԴ1676/02/09 և 2009թ. Մայիսի 8-ի NԵԱՔԴ1538/02/08 վճիռների համաձայն կերակրողը կորցրած անձանց պատճառված վնասի փոխհատուցումը: Շահառուները մահացած կերակրողի ընտանիքի 2 անդամներն են:

**ՀՀ 2024-2026թթ. ՄԺԾ ծրագրով յուրաքանչյուր տարվա համար նախատեսվում է 9.6 մլն դրամ**:

* **«12004 Աջակցություն հաշմանդամ դարձած զինծառայողներին և զոհվածների ընտանիքներին»** միջոցառման շրջանակներում ՀՀ պետական բյուջեի միջոցների հաշվին ապահովվում է ծառայողական պարտականությունները կատարելու ժամանակ կամ զինվորական ծառայության ընթացքում զոհված (մահացած) զինծառայողի ընտանիքին, ինչպես նաև հաշմանդամության զինվորական կենսաթոշակի իրավունք ունեցող նախկին զինծառայողներին միանվագ դրամական աջակցության տրամադրումը: Միանվագ դրամական աջակցության իրավունքը սահմանված է «Զինվորական ծառայության և զինծառայողի կարգավիճակի մասին» ՀՀ օրենքի 68-րդ հոդվածի 1-ին մասով, «Փրկարար ծառայության մասին» ՀՀ օրենքի 78-րդ հոդվածով շահառուների շրջանակը և միանվագ դրամական աջակցության չափերը` Կառավարության 2018 թվականի օգոստոսի 9-ի N 916-Ն որոշման N 1 հավելվածով, Կառավարության 2006 թվականի փետրվարի 9-ի թիվ 325-Ն որոշմամբ:

**ՀՀ 2024-2026 թթ. ՄԺԾ ծրագրով յուրաքանչյուր տարվա համար նախատեսվում է համապատասխանաբար 101.3 մլն դրամ, 91.2 մլն դրամ, 82.1 մլն դրամ,:**

* **«12005 Աջակցություն զոհվածների ընտանիքներին»** միջոցառման շրջանակներում ՀՀ պետական բյուջեի միջոցների հաշվին ապահովվում է զինվորական ծառայության ժամանակ զոհված (մահացած) զինծառայողների հուղարկավորության, գերեզմանների բարեկարգման, տապանաքարերի պատրաստման և տեղադրման հետ կապված ծախսերի փոխհատուցումը:

Միանվագ դրամական աջակցության իրավունքը սահմանված է «Զինվորական ծառայության և զինծառայողի կարգավիճակի մասին» ՀՀ օրենքի 69-րդ, «Փրկարար ծառայության մասին» ՀՀ օրենքի 79-րդ հոդվածներով շահառուների շրջանակը և միանվագ դրամական աջակցության չափերը` Կառավարության 2018 թվականի օգոստոսի 9-ի N 916-Ն որոշման N 2 հավելվածով, Կառավարության 2006 թվականի փետրվարի 9-ի N 146-Ն որոշմամբ:

**ՀՀ 2024-2026թթ. ՄԺԾ ծրագրով յուրաքանչյուր տարվա համար նախատեսվում է համապատասխանաբար՝ 223.4 մլն դրամ, 178.7 մլն դրամ, 143.0 մլն դրամ**:

* **«12006 Վնասի փոխհատուցում կերակրողը կորցրած անձանց»** միջոցառման շրջանակներում ՀՀ պետական բյուջեի միջոցների հաշվին ապահովվում է ՀՀ քաղաքացիական գործերով վերաքննիչ դատարանի 05-1680 գործով 15.07.2005թ և 07-3832 գործով 03.11.2007թ՝ ինչպես նաև Կենտրոն և Նորք Մարաշ վարչական շրջանների ընդհանուր իրավասության 1-ին ատյանի դատարանի 08.06.2012թ. NԵԴԿ/1247/02/10/ վճիռների համաձայն կերակրողը կորցրած անձանց պատճառված վնասի փոխհատուցումը: Շահառուները մահացած կերակրողի ընտանիքի 3 անդամներն են:

**ՀՀ 2024-2026թթ. ՄԺԾ ծրագրով յուրաքանչյուր տարվա համար նախատեսվում է 3.1 մլն դրամ**:

* **«12007 ՀՀ ՊՆ, ՀՀ ԿԱ ԱԱԾ կրտսեր՝ միջին՝ ավագ և ՀՀ ԿԱ ՀՀ ոստիկանության միջին՝ ավագ՝ գլխավոր սպայական անձնակազմին սոցիալական աջակցություն»** միջոցառման շրջանակներում ՀՀ պետական բյուջեի միջոցների հաշվին սուբսիդավորվում է զինծառայողներին 12 տոկոս տարեկան դրույքաչափով տրամադրված սպառողական վարկերի տոկոսների մարմանն ուղղված գումարները` 2 տոկոսային կետի չափով, իսկ ընտանիքում 3 և ավելի անչափահաս երեխա ունեցող շահառուների համար` 3 տոկոսային կետին համարժեք չափով:

**ՀՀ 2024-2026թթ. ՄԺԾ ծրագրով նախատեսվում է համապատասխանաբար՝ 1.4 մլն դրամ, 1.4 մլն դրամ, 1.3 մլն դրամ**:

* **«12008 ԱՊՀ տարածքում Հայրենական մեծ պատերազմի հաշմանդամների և մասնակիցների օդային տրանսպորտով մատուցվող ծառայությունների դիմաց փոխհատուցում»**

Միջոցառումն իրականացվում է համաձայն ԱՊՀ երկրների միջև 1993 թվականի կնքված միջպետական համաձայնագրի, որով ԱՊՀ տարածքում Հայրենական մեծ պատերազմի հաշմանդամների և մասնակիցների օդային տրանսպորտով ուևորափոխադրումներ կատարած կազմակերպություններին փոխհատուցվում են չստացված եկամուտները: 2022 թվականին ծառայություն է ստացել 24 շահառու՝ 4,947.0 հազար դրամի շրջանակում:

Միջոցառման շրջանակում 2023 թվականին նախատեսվում է շահառուների թիվը 13, իսկ ֆինանսական չափը՝ **2,000.0** հազ.դրամ։

Միջոցառման իրականացման նպատակով ՀՀ 2024-2026 թվականների ՄԺԾ 2024 թվականի միջոցառման համար, հիմք ընդունելով 2022 թվականի կատարողականը, նախատեսվում է հատկացնել 4,700.0 հազ.դրամ՝ 24 շահառուի համար։ ՄԺԾԾ 2025 և 2026 թվականների համար չի նախատեսվում ավելացնել շահառուներ՝ ֆինանսավորումը թողնելով նույնը:

* **«12009 Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցում» միջոցառման շրջանակներում՝**

**ՀՀ 2024-2026թթ. ՄԺԾ ծրագրով յուրաքանչյուր տարվա համար նախատեսվում է 34.7 մլրդ դրամ**:

* **«12012 ՀՀ ՊՆ զինվորական կոչում ունեցող անձնակազմին սոցիալական աջակցություն»** միջոցառման շրջանակներում վարկառուներին 12 տոկոս տարեկան դրույքաչափով տրամադրված սպառողական վարկերից պետության կողմից սուբսիդավորվելու է տոկոսադրույքի 2 տոկոսային կետին համարժեք մասը,իսկ ընտանիքում 3 և ավելի անչափահաս երեխա ունեցող վարկառուների համար՝ 3 տոկոսային կետին համարժեք մասը:

**ՀՀ 2024-2026թթ. ՄԺԾ ծրագրով նախատեսվում է համապատասխանաբար՝ 200.6 հազ դրամ, 110.3 հազ դրամ, 44.9 հազ դրամ**:

* **«12026 Աջակցություն «ՀՀ վետերանների միավորում» հասարակական կազմակերպությանը»**

Սույն միջոցառումն իրականացվում է համաձայն վերոնշյալ կազմակերպությանը ուղղակի ֆինանսավորման միջոցով։ Միջոցառման շրջանակներում ծառայություններ են տրամադրվում ինչպես Հայրենական մեծ պատերազմի վետերաններին, այնպես էլ նրանց հավասարեցված անձանց:

Միջոցառման շրջանակում 2023 թվականին նախատեսվում է շահառուների թիվը 15, իսկ ֆինանսական չափը՝ **18,000.0** հազ.դրամ։

Միջոցառման իրականացման նպատակով ՀՀ 2024-2026 թվականների ՄԺԾ 2024 թվականի միջոցառման համար, հիմք ընդունելով 2022 թվականի կատարողականը, նախատեսվում է հատկացնել **18,000.0** հազ.դրամ՝ 15 շահառուի համար։ ՄԺԾԾ 2025 և 2026 թվականների համար ֆինանսավորումը կմնա նույնը, միայն 2025 թվականին ավելացնել **2,000.0** հազ.դրամով՝ Հայրենական մեծ պատերազմի 80-ամյակի միջոցառումների իրականացման նպատակով:

* **«12029 Անկանխիկ եղանակով վճարումներից կենսաթոշակառուներին հետվճարի տրամադրում» միջոցառման շրջանակներում՝**

**ՀՀ 2024-2026թթ. ՄԺԾ ծրագրով յուրաքանչյուր տարվա համար նախատեսվում է 2.0 մլրդ դրամ**:

3.3. Նոր նախաձեռնությունները

# 4. ՈՉ ԲՅՈՒՋԵՏԱՅԻՆ ԱՂԲՅՈՒՐՆԵՐԻՑ ՍՊԱՍՎՈՂ ԵԿԱՄՈՒՏՆԵՐԸ

ՀՀ աշխատանքի և սոցիալական հարցերի նախարարությունը ոչ բյուջետային աղբյուրներից սպասվող եկամուտներ չունի:

# 5. ՏԱՐԱԾՔԱՅԻՆ ԶԱՐԳԱՑՄԱՆՆ ԱՌՆՉՎՈՂ ԾՐԱԳՐԵՐԸ/ՄԻՋՈՑԱՌՈՒՄՆԵՐԸ

ՀՀ կառավորության 2021-2026 թթ. ծրագրում ամրագրված է, որ Կառավարությունը շարունակելու է ջանքեր գործադրել ՀՀ տարածքային սոցիալ-տնտեսական զարգացման ուղղությամբ՝ հաշվի առնելով տեղական և տարածքային գերակայությունները։ Այս տեսանկյունից՝ հարկ է նշել, որ զբաղվածության պետական ծրագրի բաշխումը ՀՀ մարզերի, Երևան քաղաքի և Միասնական սոցիալական ծառայության 49 տարածքային կենտրոնների միջև իրականացվում է հաշվի առնելով ինչպես այդ տարածաշրջաններում առանձին միջոցառումների պահանջարկը, այնպես առկա սոցիալ-տնտեսական առանձնահատկություններն ու գերակայությունները (գրծազուրկների թվաքանակ, նպաստառու ընտանիքների թիվ, թափուր աշխատատեղերի թվաքանակ և այլն)։

***Տեղեկատվությունն ամփոփված է Հավելված 5 –ում:***

# 6. ՄԻՋՈԼՈՐՏԱՅԻՆ (ԽԱՉՎՈՂ) ԲՆՈՒՅԹԻ ԱՌԱՆՁԻՆ ՔԱՂԱՔԱԿԱՆՈՒԹՅՈՒՆՆԵՐԻՆ ԱՌՆՉՎՈՂ ԾՐԱԳՐԵՐԸ/ ՄԻՋՈՑԱՌՈՒՄՆԵՐԸ

***Տեղեկատվությունն ամփոփ ներկայացված է կից Հավելված 9-ում ներկայացված ձևաչափերին համապատասխան:***

# 7. ԱՐՏԱՔԻՆ ԱՂԲՅՈՒՐՆԵՐԻՑ` ՊԵՏԱԿԱՆ ԲՅՈՒՋԵ ՍՏԱՑՎՈՂ ՎԱՐԿԵՐԻ ԵՎ ԴՐԱՄԱՇՆՈՐՀՆԵՐԻ ՀԱՇՎԻՆ ԻՐԱԿԱՆԱՑՎԵԼԻՔ ԾՐԱԳՐԵՐԸ/ ՄԻՋՈՑԱՌՈՒՄՆԵՐԸ

# 8. ՄԺԾԾ ԺԱՄԱՆԱԿԱՀԱՏՎԱԾՈՒՄ ՖԻՆԱՆՍԱԿԱՆ ՊԱՀԱՆՋՆԵՐԻ ԱՄՓՈՓՈՒՄ

***Սույն տեղեկատվությունը ամփոփված է Հավելված 8–ում։***

# 9. ՀԱՅՏԻ ՀԵՏ ԿԱՊՎԱԾ ՌԻՍԿԵՐԸ

***Տեղեկատվությունն ամփոփված է Հավելված 10–ում։***

1. **[1]** Հաշվարկները խիստ նախնական են, քանի որ կախված նրանից, թե երբ է լուծարվել կազմակերպությունը՝ 1 անձի հաշվարկով հատուցումը կարող է հասնել մինչև 4,700,0 հազ. դրամ (ՀՀ ՄԺԾ 2023-2025թթ. ծրագրով1անձի համար տարեկան մարումը կազմում է 400․0-500․0 հազ․ դրամ)։ [↑](#footnote-ref-1)